অপাৰেচন চিক্ৰেট - প্ৰদীপ বৰা - সাহিত্য ডট অৰ্গ\nডিচেম্বৰ মাহৰ হাড় কপোৱা জাৰ! কেন্দ্ৰীয় কাৰাগাৰৰ ২০ নম্বৰ চেললৈ পাঁচটা হাজোতীয়ে এক প্ৰকাৰ চোঁচৰাই নিয়াদি লৈ গল ৰাকেশক৷ “ঐ ব’ল আমাৰ বছৰ তাত ব’ল৷ মাৰ্ডাৰ কেচ নে ৰেপ কেচ৷ ঐ কি কেচত জেইলত আহিলি বে!” এটা কাণতলীয়া চৰত থ’তম’ত খালে সি! চিগাৰেটৰ ধোঁৱাৰ কুণ্ডলি উৰুৱাই চেলৰ পৰা ওলাই আহি এটা ওখ-পাখ ল’ৰাই তাক চৰটো শোধালে৷ হঠাৎ তাৰ খঙে মূৰৰ চুলিৰ আগ পাইছিল! ওলোটাই এটা প্ৰচণ্ড ঘোচা নাকতে দিও নেকি বুলিও ৰৈ গল ৰাকেশ! নাই, সি এই লাইনত নতুন! সি শুনিছিল পুৰণি কয়দীয়ে নতুনকৈ কোনোবা গ’লে মাৰ- পিত কৰে৷ জেইলৰ ভিতৰতো এখন বেলেগ পৃথিৱী আছে বুলি শুনি আহিছিল! সি বুজি উঠিল এইটো জেইলৰ ভিতৰৰ অপৰাধী বোৰৰ বছ৷ সিয়ো তাক মানি চলিব লাগিব তাৰমানে! উঠা বহা কৰিব লাগিব তাৰ ইচ্ছামতে! সি মনৰ ভিতৰতে কথাবোৰ পাগুলি থাকিল বহু সময়!\n“ ঐ কি ভাবি আছ’? সি পুনৰ থ’তম’ত খালে! ঐ গাঞ্জা খাবি? “ এটাই ভাঙৰ ছিলিম এটা আগবঢ়াই দিলে তালৈ!\nআকৌ এটা কাণতলীয়া চৰ তাৰ গালত! প্ৰচণ্ড খং উঠিছিল তাৰ! নাই এইবোৰ সহ্য কৰিবই লাগিব! সি এই জগতত নতুন সি একো আওভাও নাপায় এইবোৰৰ!\nলাহে লাহে জেইলৰ ভিতৰৰ পৰিবেশৰ লগত সি নিজক খাপ খুৱাই ল’বলৈ শিকিলে৷ সি যিহেতু নতুনকৈ এই লাইনত আহিছে, কামবোৰ শিকিবই লাগিব! তাৰ ভিতৰত বেপৰোৱা মাত কথা, অলপ অস‌ংযত শব্দবোৰ, মদ ভাং এইবোৰ পৰিবেশ সহজকৈ ল’ব পৰা হ’ল ৰাকেশে! সি বুজি উঠিল পৰিৱেশ আৰু পৰিস্থিতিয়ে মানুহক বহুত কথাই শিকাই যায়!\n২০ নম্বৰ চেলৰ এই বছ এলা পেছা নহয়! ডিমাপুৰৰ পৰা নিয়ন্ত্ৰণ হয় এওঁৰ অপৰাধৰ জগতখন৷\nসন্ধ্যা নিতৌ এইটো চেলত ভাঙ, চিগাৰেট আৰু মদৰ আড্ডা চলে৷ সিয়ো তাত চামিল হয়৷ সি চিগাৰেট হুপি হুপি সময়বোৰ পাৰ কৰে৷ কাৰাগাৰৰ কনিষ্টবল দুজনে যি লাগে যোগান ধৰে৷ দুগুণ তিনিগুণ দামত ৰাগীয়াল বস্তুবোৰ আন অপৰাধীবোৰক বিক্ৰী কৰে৷\nলাহে লাহে বছৰ ঘনিষ্ঠ হৈ পৰিল ৰাকেশ৷ ৰাকেশৰ আচাৰ ব্যৱহাৰ, কথা বতৰাত খুউব কম সময়ৰ ভিতৰতে বছ যেন আকৃষ্ট হল তাৰ প্ৰতি! আচলতে মানুহক আকৰ্ষণ কৰিবপৰা গুণ এটা আছিলেই তাৰ সৰুৰেপৰাই সিয়ো জানে! তাতে সিহঁতবোৰে ইংৰাজী ক’ব আৰু লিখিব নাজানে! কিন্তু ৰাকেশ ইংৰাজী কোৱা আৰু লিখা দুটাতেই পাৰ্গত৷\nএদিন ২০ নম্বৰ চেলত আড্ডা চলি আছে৷ ৰাকেশৰ পিঠিত হাত দি বছে কলে, “ ঐ বেটা৷ মাল কমাব আহিছ যদি মোৰ লগত কাম কৰ৷ মানুহ মাৰিব লাগিব৷ পাৰিবি? পুলিচ, উকীল কাক কেনেকৈ ফিটিং কৰিব লাগে সেয়া মই কৰিম! আগত যদি মাল লাগে লৈ ল’বি! মই তোৰ জামিন কৰাই দিম৷ আমাৰ এই কেইটাৰ জামিন দুই এদিনত হৈ যাব! মই অলপ দিন ইয়াতে থাকিম৷ মোৰ মোবাইল নম্বৰ লবি! লেন দেন মোবাইলত চলিব! লগতে কিছুমান ক’ড নাম্বাৰ! আমি মবাইলত কিছুমান বিশেষ ক’ডৰ সহায়েৰে কথা পাতিম! ডিমাপুৰৰ মোৰ এটা বছ আছে! তাক ইহঁতে তোক লগ কৰাই দিব৷ অকাটো আও তাৰ নাম৷ কি কি হাথিয়াৰ লাগে তাৰ পৰা লৈ ল’বি৷ আৰু পাঁচ পেটি মান মাল এডভান্স লৈ ল’বি৷ “\nৰাকেশৰ মনটো ভাল লাগি গ’ল৷ মানে সি লাইনত আহি গল৷ বাহ ইমান টকা এডভান্স! আৰু হাথিয়াৰ৷\nসি মূৰ দুপিয়াই সঁহাৰি জনালে৷\n“ যা ৰাতি হ’ল, এতিয়া শুই যা আৰু শুন ৰাতি ম’হ ওলাই আঁঠুৱাখন লগাবি”\nসি নিজৰ চেললৈ গল৷ কথাবোৰ ভাবি আছে! বহু দেৰিলৈ টোপনি যোৱা নাই! মনত পৰিল তিনি বছৰীয়া কেঁচুৱাটোলৈ, মুনমীলৈ। মনত পৰিল ৰোগীয়া মাকলৈ! দুচকুৰে তপত দুধাৰী লোটক বৈ আহিল৷ এটা হুমুনিয়াহ ওলাই আহিল! নাই, মন বেয়া কৰিলে নহ’ব৷ মাল কমাবলৈ আহিছে যেতিয়া এইটো লাইনত বুকু ডাঠ কৰিব লাগিব৷ কেতিয়া টোপনিৰ বুকুত লালকাল গ’ল সি গমেই নাপালে! দিনবোৰ তাৰ বাবে লাহে লাহে সহজ হৈ আহিল! অপৰাধ জগতখনত তাৰো এটা সুকীয়া পৰিচয় হ’ল ৰাকেশ নামেৰে! আদৰ্শ আৰু নৈতিকতাক বুকুৰ ভিতৰত সমাধিস্থ কৰিলে সি!\nবেটাৰী, বল্টু, নিগনি আৰু সিঙৰ কাইলৈ জামিন হব! সিহঁতৰ এইবোৰ নাম বছে দি লৈছে বহুত ক্ষেত্ৰত সুবিধা হেনো নামবোৰ এনে হ’লে! সি ইমান নুবুজে কথাবোৰ কিন্তু বছে কয়! ৰাকেশৰো এনে এটা নাম দিলে! মোবাইল নম্বৰবোৰ ভাগ বটোৱাৰা কৰিছে! গোটেই ব্লু পিণ্ট বনাইছে সিহঁতৰ বছে! জেইলৰ পৰা ওলাই গৈ ক’ত ক’ত থাকিব লাগিব, গাড়ী, মটৰ চাইকেল আদি নাগালেণ্ড বৰ্ডাৰত কাক কেনেকৈ ডেলিভাৰী দিব লাগিব! ৰাস্তাৰ চেক পইণ্ট আৰু পুলিচৰ ঝামেলা বছে নিজে লৈছে আৰু কেইদিনমান পাছত ৰাকেশৰ জামিন হৈ যাব বুলি বছে তাক ক’লে আৰু সি ওলাই যোৱাৰ পাছত নিগনি আৰু বল্টুহঁতে তাক লগ দিব! আটাইবোৰ কথা ওপৰৰ পৰা নিয়ন্ত্ৰণ কৰি আছে সিহঁতৰ বছে যেন সিহঁতবোৰ পুতলা নাচৰ একো একোটা পুতলা আৰু বছে এডাল সূতাৰে সিহঁতক নচুৱাই আছে!\nআজি তাৰ জামিন হল! আদালত চৌহদৰ আদব কায়দাত সি হতবাক! এজন উকীল আহিল তাৰ ওচৰলৈ! কিছুমান কথা তাক শিকাই গল! কি কি কব লাগিব, কি কি নালাগিব! বিয়লি চাৰিবজাত তাৰ জামিনৰ অৰ্ডাৰ ওলাল! নিগনি বল্টুহঁতে এখন দামী গাড়ীত তাক উঠাই লৈ গল!\nগাড়ীত সিহঁতে কৈ গ’ল এফালৰ পৰা সিহঁতৰ পৰৱৰ্তী পৰিকল্পনাৰ বিষয়ে! সি মাত্ৰ মন দি শুনি থাকিল! আজিৰ পৰা অপাৰেচন চালু কৰিব লাগিব! আজি এটা কেচ ৰাতি চাফা কৰিবই লাগিব! নিগনি গাড়ী চুৰিৰ মাষ্টাৰ মাইণ্ড! মাষ্টাৰ চাবিৰে পাঁচ-দহ মিনিটত কেচ সি হাতৰ মুঠিলৈ আনিব পাৰে! গাড়ীৰ ষ্টিয়েৰিংত হাত দিয়াৰ পাছত পথত কোনো শুই দিলেও তাৰ গাড়ী ৰোৱাৰ নাম নলয় মুঠতে সি এইক্ষেত্ৰত একপ্ৰকাৰ জিনিয়াচ সিহঁতৰ বছৰ ভাষাত!\nৰাকেশৰ অনুশোচনা হয়! গৰাকীৰ কিমান মৰমৰ এখন এখন গাড়ী সিহঁতে নিমিষতে লৈ গৈ নগালেণ্ডৰ অন্ধকাৰ জগতক গটাই দিয়ে৷ পুৱা গাড়ীখন নেদেখি কি অৱস্থাৰ সৃষ্টি হয় ঘৰখনত কথাবোৰ ভাবিলে তাৰ মনটোৰ কোনোবাখিনিত যেন হাহাকাৰ কৰি উঠে! নাই, এইখন জগতত বেছি দিন থাকিব নোৱাৰি! কিন্তু সি যে ইয়াৰ পৰা ওলাই যোৱাৰ কোনো ৰাস্তা নাই! ওলাই গ’লেই তাক shoot কৰি দিব।\nইতিমধ্যে সিহঁতৰ বছ জেইলৰ পৰা ওলাইছে! কামবোৰ আগৰদৰেই গতানুগতিক এডাল সৰলৰেখাত যেন চলি আছে! বছৰ লগত এদিন পুৱতিনিশাতে ডিমাপুৰলৈ বুলি ৰাওনা হ’ল সি! ডিমাপুৰত লগ পালে অকাটো আও নামৰ অন্ধকাৰ জগতৰ বছ অৰ্থাৎ তাৰ বছৰ ওপৰত থকাজনক!\nআজি ৰাতি এটা ডাঙৰ ডিল হ’ব! ম্যানমাৰৰ পৰা অহা বৃহৎ পৰিমাণৰ সোণ অকাটোৰ টীমে সিহঁতক ডেলিভাৰী দিব! মালখিনি গুৱাহাটীত কলকতাৰ এটা পাৰ্টিক ডেলিভাৰী কৰিব লাগে৷\nইতিমধ্যে নিগনি, বল্টু, সিং আৰু ৰাকেশক এই কামৰ দায়িত্ব দিছে বছে৷ ৰাস্তাত কোনো প্ৰব্লেম নহয়, সকলো ইতিমধ্যে চিজিল কৰা আছে৷ বছৰ অভয় বাণী!\nকথা মতেই কাম! ৰাতি ১২ মান বজাত দুই ট্ৰাংক সোণ বৰ্ডাৰত সিহঁতক অকাটোৰ মানুহে দি গল! ৰাষ্ট্ৰীয় ঘাই পথেৰে সিহঁতৰ গাড়ী তীব্ৰ গতিত আগবাঢ়িল! ক’তো তালাচীৰ সন্মুখীন হোৱা নাই। চালকৰ আসনত নিগনি! কাষত সিং! পাছৰ চিটত ৰাকেশ আৰু বল্টু৷\nগাড়ী গৈ আছে! কিন্তু এয়া আগত কি! সেনা আৰক্ষীৰ বৃহৎ এটা দল আগত সাজু হৈ আছে৷ বাওঁফালৰ দৰ্জা খুলি হঠাৎ পথৰ কাষৰ দ খাৱৈত জাপ মাৰিলে ৰাকেশে৷ হঠাৎ তুমুল গুলীয়া গুলী চলিল দুয়ো পক্ষৰ মাজত! বহুসময় ধৰি চলিল দুয়োপক্ষৰ মুখামুখি ৰণ!\nইতিমধ্যে পূবে ঢল ফাট দিছে! এপাচিমান ৰঙচুৱা বেলিটো ওলাই আহিছে! গুলীত থকা সৰকা হোৱা তিনিটা মৃতদেহ গাড়ীৰ পৰা উলিয়াই পথৰ কাষত পেলাই ৰাখিছে! সেনা আৰক্ষীৰ শীৰ্ষ বিষয়া আহিছে ঘটনা স্থলীলৈ! পথৰ কাষত টি ভি সাংবাদিক আহিছে লাইভ কৰিবলৈ! ডি আই জি ৰ সাক্ষাৎকাৰ লবলৈ আগবাঢ়িছে সাংবাদিকৰ দল৷\n“ সাংবাদিক বন্ধুসকল আপোনালোকে মোৰ ইণ্টাৰভিউ ল’ব নালাগে! আজি এই অভিযানৰ মূল মানুহ এইজনহে দেই মই নহয়! এইবুলি ডি আই জি ছাৰে ৰাকেশৰ পিঠিত চপৰিয়াই সকলোৰে সমুখত ঠিয় কৰালে ৰাকেশক, হয়, ৰাকেশ গগৈক! কিছুদিনৰ আগত গাড়ী চুৰি অপৰাধত দোষী সাব্যস্ত হোৱা ৰাকেশ আচলতে এজন চোৰাংচোৱা বিষয়া! ট্ৰেইনিঙ শেষ কৰাৰ পাছত এওঁক এনে এটা অভিযানৰ বাবে পঠিয়াই দিয়া হৈছিল৷এওঁ আমাৰ গৌৰৱ৷বাকীখিনি এওঁ নিজ মুখেৰেই কব৷\n“ ৰাকেশৰ চকু চলচলিয়া হ’ল৷ কিবা এক অজান অনুভৱে যেন চুই গ’ল তাক! চকুৰ আগত ভাঁহি উঠিল কেইবাখনো মুখ…..মুনমী, মাক …… এগাল মান microphone তাৰ আগত৷\nসি কৈ গ’ল যোৱা এটা বছৰৰ তাৰ অভিজ্ঞতা, শ্বাসৰূদ্ধকাৰী বৰ্ণনা! প্ৰথম এখন গাড়ী চুৰি কৰি ধৰা দিওঁ বুলি কেনেকৈ ধৰা দিছিল, জেইলৰ ভিতৰত কি চলে, একাংশ পুলিচৰ সৈতে অপৰাধীৰ গোপন মিতিৰালি, কেনেকৈ সহজে জামিন লাভ কৰে সকলো কৈ গ’ল৷\nইয়াৰ পাছত যোৱা এটা বছৰে তাৰ গোপন কেমেৰাৰ ৰেকৰ্ডিঙ, লাভ কৰা টকা আৰু অন্যান্য কিছু তথ্য ডি আই জি ৰ হাতত দিলে ৰাকেশে৷\nহঠাৎ তাৰ ফোনটো বাজি উঠিল, মুনমীৰ ফোন!\n“হেল্ল’ জান কোৱা ……সিফালৰ পৰা থোকাথুকিকৈ মুনমীৰ মাত…… “\n” তোমাৰ নিউজ টি ভি ত দেখি আছোঁ! তোমাৰ কাম শেষ হল চাগে ন! অ’ শুনা বিছনাৰ পৰা উঠিব নোৱাৰা মায়ে টি ভি ত তোমাৰ মাতটো শুনি উঠি বহিল জানানে তুমি! তুমি সোনকালে ঘৰলৈ আহা……. “\nদুচকুৰে আনন্দৰ অশ্ৰু ওলাই আহিল ৰাকেশৰ! এয়া কেৱল ৰাকেশৰ সফলতা নহয় অন্যায়ৰ বিৰূদ্ধে এখন যুঁজৰ সফলতা! শেষ উশাহ থকালৈকে সি যুঁজি যাব অন্যায়ৰ বিৰুদ্ধে!


১. সদৌ অসম ছাত্ৰ সন্থাই চলিত বৰ্ষৰ বাকী থকা ১৭৪দিনৰ ভিতৰতে অসমৰ বিভিন্ন স্থানত ১০০টাকৈ শিশু পুথিভঁৰাল স্থাপন কৰিব। শিশু সকলৰ বৌদ্ধিক বিকাশৰ বাবে অতি গুৰুত্বপূৰ্ণ ৰূপে বিবেচিত হোৱা আছুৰ এই প্ৰশংসনীয় পদক্ষেপ যোগে সহস্ৰাধিক শিশু উপযোগী গ্ৰন্থৰে এই পুথিভঁৰাল সমূহ সজাই তোলা হব। কালি প্ৰথমটো এনে শিশু পুথিভঁৰাল বঙাইগাঁৱৰ জিলা ছাত্ৰ সন্থাৰ কাৰ্যালয়ত আনুষ্ঠানিক ভাৱে উদ্বোধন কৰিলে সংন্থাৰ কেন্দ্ৰীয় নেতৃবৰ্গৰ লগতে উপদেষ্টা ডঃ সমুজ্জ্বল ভট্টাচাৰ্যই। এই অনুষ্ঠানত জিলা ছাত্ৰ সন্থা, অসম সেনা, অসম উন্নতি সভা, সাহিত্য সভা আদি জাতীয় সংগঠনৰ লগতে স্থানীয় সুধীজনে অংশগ্ৰহণ কৰে।\n২. কাইলৈ গুৱাহাটীৰ মাছখোৱাস্থিত প্ৰাগজ্যোতি আই.টি.এ প্ৰেক্ষাগৃহত অনুষ্ঠিত হব ভিকি পাব্লিছাৰ্ছৰ বৰ্ষপুতিত আয়োজিত "চতুৰ্থ ব্যতিক্ৰম বঁটা" প্ৰদান অনুষ্ঠানৰ। এই বৰ্ষৰ "ব্যতিক্ৰম সাহিত্য সন্মান" সাহিত্যিক ৰবীন্দ্ৰ সৰকাৰলৈ আগবঢ়োৱাৰ লগতে "ব্যতিক্ৰম সমাজসেৱা সন্মান" প্ৰদান কৰা হব "কৰুণাধাৰা"ক। "ব্যতিক্ৰম বৰ্ষশ্ৰেষ্ঠ সন্মান" শিল্পপতি সুবীৰ ঘোষ আৰু "ব্যতিক্ৰম ব্যতিক্ৰমী সন্মান" কামাখ্যা চামাৰিয়ালৈ আগবঢ়োৱা হৈছে বুলি আয়োজক সংস্থা ব্যতিক্ৰম মাছডোৱে প্ৰকাশ কৰিছে।\n৩. চিৰাং জিলা প্ৰশাসনে বিগত লোকসভা নিৰ্বাচনৰ নিৰ্বাচনী সেৱাত শ্ৰেষ্ঠতা আৰু দক্ষতা প্ৰদৰ্শন কৰা ১২গৰাকী প্ৰিজাইডিং আৰু প'লিং বিষয়াক সম্বৰ্ধনা জ্ঞাপন কৰাৰ সুখবৰ পোৱা গৈছে। নিৰ্বাচনী প্ৰক্ৰিয়াত অহৰহ কষ্ট ভোগ কৰা এনে চৰকাৰী কৰ্মীলৈ এনে প্ৰশংসা তথা সম্বৰ্ধনা জ্ঞাপন কৰাটো অতিশয় প্ৰশংসনীয় হৈছে বুলিও সচেতন মহলে মত প্ৰকাশ কৰিছে।\n৪. বেজবৰুৱাৰ ডেৰশ বছৰীয়া জন্ম-জয়ন্তীৰ সৈতে সংগতি ৰাখি গুৱাহাটীৰ ভেটাপাৰাস্থিত আৰধনা সংগীত বিদ্যালয়ত অহা ১৪-১৭জুলাইলৈকে আয়োজিত হৈছে বেজবৰুৱাৰ গীতৰ এক কৰ্মশালাৰ। বিশিষ্ট শিল্পী লোকনাথ গোস্বামীৰ পৰিচালনাত বেজবৰুৱাৰ কালজয়ী গীতত আৰ্হি হিচাবে লৈ অনুষ্ঠিত হব লগা কৰ্মশালাত অংশগ্ৰহণৰ বাবে ১৪জুলাইৰ আগতে ৯৫৭৭৮-২৭৫৭৯ নম্বৰ ফোনত যোগাযোগ কৰিব পাৰিব।\n৫. কালি গুৱাহাটী প্ৰেছ ক্লাৱত উন্মোচিত হ'ল গণশিল্পী খগেন মহন্তৰ জীৱন আৰু গীত সম্পৰ্কীয় "খগেন মহন্তঃ গীত আৰু জীৱন ৰেখা" নামৰ গ্ৰন্থখনি। অনুভৱ পৰাশৰে ৰচনা কৰা গ্ৰন্থখন শিল্পীৰ গীত আৰু জীৱনৰ বিভিন্ন দিশ নৱ-প্ৰজন্মৰ বাবে উপযোগীকৈ লিপিবদ্ধ কৰা গৈছে। ৫৪৪ পৃষ্ঠাৰ গ্ৰন্থখন বনলতাই প্ৰকাশ কৰি উলিয়াইছে। উন্মোচনী অনুষ্ঠানত অনুৰাধা শৰ্মা পূজাৰী, অৰুণ শৰ্মা, অৰ্চনা মহন্তকে ধৰি সুধীজনে অংশগ্ৰহণ কৰে।\n৬. জীৱন জুইচ ফেষ্টিভেলৰ সংগতি ৰাখি দেশৰ আগশাৰীৰ ফলৰ ৰস বিপনন সংস্থা ডাবৰে গুৱাহাটীৰ বিভিন্ন স্থাস্থ্য কৰ্মী, আৰক্ষী, ডাকোৱাল, বিদ্যুতকৰ্মীকে ধৰি সমাজক নীৰৱে সেৱা আগবঢ়াই অহা লোকসকলৰ মাজত গুৱাহাটীত বিনামূলীয়াকৈ ফলৰ ৰসৰ পেকেট বিতৰণ কৰাৰ সুখবৰ পোৱা গৈছে। কৰ্তব্যত প্ৰেৰণা, সহায় আৰু সন্মান জনোৱাৰ উদ্দেশ্যৰেই এই কাৰ্যসূচী পালন কৰা বুলি সংস্থাটোৱে প্ৰকাশ কৰিছে।\n৭. কাইলৈ গুৱাহাটী প্ৰেছ ক্লাৱত উন্মোচিত হব গুৱাহাটী উচ্চ ন্যায়ালয়ৰ জ্যেষ্ঠ অধিবক্তা শৈলেন মেধিৰ "অজান পখীৰ গান" শীৰ্ষক গ্ৰন্থখনি। বিশিষ্ট সাংবাদিক ৰাধিকা মোহন ভাগৱতীৰে সভাপতিত্বত হব লগা উন্মোচনী সভাত গ্ৰন্থখন উন্মোচন কৰিব সাহিত্যিক অতুলানন্দ দেৱগোস্বামীয়ে।\n৮. অসমক জনজাতি ৰাজ্য বিচাবে ঘোষণা কৰিলে আদৰণি জনাব বুলি ঘোষণা কৰিলে ইউনাইটেড ট্ৰাইবেল অৰ্গেনাইজেছনে। অসম ট্ৰাইবেল সংঘই এই প্ৰস্তাৱৰ বিৰুদ্ধে দিল্লীতো ধৰ্ণা-প্ৰদৰ্শন কৰি প্ৰতিবাদ কৰাৰ সময়তে, এই জনজাতীয় সংগঠনটোৰ স্থিতি লক্ষণীয় হৈ পৰিছে। নতুনকৈ জনজাতিকৰণ হব লগীয়া জনগোষ্ঠীকেইটাৰ পৰা যাতে পূৰ্বে ঘোষিত জনগোষ্ঠীয় লোক সকলৰ স্বাৰ্থত আঘাত নহয়, সেয়া সুনিশ্চিত কৰিবলৈকো সংগঠনটোৱে দাবী জনাইছে। বৰ্তমানৰ জনজাতি স্বীকৃতি লাভ কৰা সকলৰ সৈতে প্ৰভেদ ৰখাৰ উপৰিও, বৰ্তমানে থকা ৪৭টা ব্লেক আৰু ব্লক, স্বায়ত্ত শাসিত পৰিষদ সমূহকো সুৰক্ষিত ৰখাৰ বাবে দাবী সংগঠনটোৱ উত্থাপন কৰিছে।\n৯. পথ দুৰ্ঘটনাত হেৰাই যোৱা তেজপুৰৰ শিশু কণ্ঠশিল্পী ৰিম্পম বৈশ্যৰ সোঁৱৰণত বিগত বছৰৰ দৰেই এই বৰ্ষতো তেওঁৰ জন্মদিনত "ৰিম্পম বৈশ্য সোঁৱৰণী অসমীয়া আধুনিক নৃত্য প্ৰতিযোগিতা"ৰ আয়োজন কৰা হৈছে। স্থানীয় "সুৰ সংগম" নামৰ সাংস্কৃতিক অনুষ্ঠানটোৱে ইয়াৰ লগতে এক সাংস্কৃতিক অনুষ্ঠানৰো আয়োজন কৰিছে, অনুষ্ঠানটো উদ্বোধন কৰিব তেজপুৰৰ বিধায়ক ৰাজেন বৰঠাকুৰে।\n১০. ৰাষ্ট্ৰীয় খ্যাতি সম্পন্ন অসমীয়া সাংবাদিক সবিতা গোম্বামীৰ আত্মজীৱনীমূলক গ্ৰন্থ "মন গংগাৰ তীৰত"ৰ মাৰাঠী অনুবাদ গ্ৰন্থই কঢ়িয়াই আনিছে সন্মানীয় "মহাদেৱ বালকৃষ্ণ যাদৱ অনুবাদ বঁটা"। মাৰাঠীলৈ অনুবাদ কৰা সবিতা ডামলেক এই বঁটা ১৮৭০চনতে স্থাপিত সন্মানীয় সাহিত্য সংস্থা আপাট ৱাস্বান মন্দিৰে এই বঁটা প্ৰদান কৰিছে। এই গ্ৰন্থখন ডঃ ত্ৰিবেণী গোস্বামী মাথুৰে "এলং দ্য ৰেড ৰিভাৰ" নামেৰে ইংৰাজীলৈকো অনুবাদ কৰিছে।\n১১. ৰাষ্ট্ৰীয় মীন পালক দিৱস উপলক্ষে কালি দিনজোৰা কাৰ্যসূচীৰে নগাঁও জিলা মীন উন্নয়ন বিষয়াৰ কাৰ্যালয়ত এখনি সভা অনুষ্ঠিত হয়। এই সভাত মীন ব্যৱসায়ৰ বাবে প্ৰেৰণা দিবলৈ চৰকাৰে আগবঢ়োৱা বিভিন্ন আঁচনিৰ বিষয়েও জিলা মীন বিষয়াই অৱগত কৰে। এই দিৱস উপলক্ষে নগাঁও, হোজাই আৰু কলিয়াবৰ মহকুমাৰ এগৰাকীকৈ প্ৰগতিশীল মীন পালকক সম্বৰ্ধনা জনোৱাৰ লগতে ৫গৰাকী হিতাধিকাৰীক মীন বিভাগৰ বিভিন্ন আঁচনিৰ চেকো বিতৰণ কৰাৰ সুখবৰ।\n১২. দ্বাদশ দিনতো চলি আছে গুৱাহাটীত বেদখল উচ্ছেদ অভিযান। কালি দুটা মন্দিৰসহ ২১৪টা পকীঘৰ উচ্ছেদ কৰা বুলি জিলা প্ৰশাসনে সদৰী কৰিছে। ইফালে শিলসাঁকো বিলত যাৰেই অবৈধ মাটি আছে, সকলোকে উচ্ছেদ কৰা হবই বুলি কঠোৰ স্থিতি প্ৰকাশ কৰিছে অসমৰ মুখ্যমন্ত্ৰী তৰুণ গগৈয়ে।\n১৩. ধুবুৰী জিলাৰ হাটশিঙিমাৰীৰ গ্ল'বেল এডুকেছন এণ্ড টেক্নোৱৰ্ল্ডত আয়োজিত সভাত ছয় গৰাকীকৈ সাংবাদিকলৈ সাহসিকতাৰ বঁটা আগবঢ়ালে সমাজসেৱক ৰুকনুৰ জামানে। নিৰ্ভীক সাংবাদিকতাৰ পৰিচয় দিয়া জিলাখনৰ সাংবাদিক ক্ৰমে জয়দ্বীপ বৰুৱা, ছাবেকুন নেহাৰ, মনোৱাৰ হুছেইন আহমেদ, মহিবুল মণ্ডল, জহিৰুল ইছলাম আৰু এ ৰহমানক বঁটা আৰু মানপত্ৰৰে সন্মানিত কৰাৰ সুখবৰ পোৱা গৈছে।১৪. অসমৰ জলন্ত সমস্যা বান-গৰাখহনীয়াৰ সমাধানৰ বাবে বিভিন্ন চৰকাৰী বিভাগৰ মাজত সমন্বয় সাধনেৰে ঐক্যবদ্ধ চেষ্টা চলোৱাৰ বাবে গঠন হ'ল ব্ৰহ্মপুত্ৰ সংহত উন্নয়ন মঞ্চ। এই সমিতিৰ অধীনত গঠন কৰা হৈছে এখন কাৰিকৰী উপদেষ্টা সমিতি। উক্ত সমিতিক জলসম্পদ, ৰাজহ আৰু দুৰ্যোগ ব্যৱস্থাপনা বিভাগৰ সমন্বয় সাধন আৰু বিজ্ঞানসন্মত পদ্ধতিৰে বান-গৰাখহনীয়া সমস্যা সমাধানৰ বাবে অহা ১৫দিনৰ ভিতৰত ২০টা পৰামৰ্শ আগবঢ়াবলৈ দ্বায়িত্ব প্ৰদান কৰা হৈছে।\n১৫. ধুবুৰী জিলাৰ তামাৰহাটত যোৱা পাঁচ আৰু ছয় জুলাইত কবিগুৰু ৰবীন্দ্ৰনাথ ঠাকুৰ আৰু কাজী নজৰুল ইছলাম কাব্য সাহিত্য, সংগীত আৰু কবিতা আবৃত্তিৰে মহান কবি দুগৰাকীৰ জন্ম-জয়ন্তী উতসৱ পালন কৰাৰ সুখবৰ পোৱা গৈছে। বাণী ভৱন লাইব্ৰেৰীৰ উদ্যোগত আৰু বেংগলী যুৱ ছাত্ৰ ফেডাৰেশ্যনৰ সহযোগিতাত বিভিন্ন প্ৰতিযোগিতাও ছাত্ৰ-ছাত্ৰীৰ মাজত আয়োজন কৰে।


যেরেমিয়া 21 - पवित्र बाइबिल [ইণ্ডিয়ান ৰিভাইচ ভাৰচন] - (যেরে 21)\nচিদিকিয়া ৰজাই মল্কীয়াৰ পুত্ৰ পচহুৰক, আৰু মাচেয়া পুত্ৰ চফনিয়া পুৰোহিতক যিৰিমিয়াৰ ওচৰলৈ পঠোৱা সময়ত যিহোৱাৰ পৰা যিৰিমিয়াৰ গুৰিলৈ অহা বাক্য আহিল আৰু এইবুলি ক’লে,\n“মিনতি কৰোঁ, তুমি আমাৰ কাৰণে যিহোৱাৰ আগত সোধা; কিয়নো বাবিলৰ ৰজা নবূখদনেচৰে আমাৰ বিৰুদ্ধে যুদ্ধ কৰিছে; তেওঁ আমাৰ ওচৰৰ পৰা গুচি যাবৰ কাৰণে কিজানি যিহোৱাই নিজৰ সকলো আচৰিত কাৰ্য অনুসাৰে আমালৈ ব্যৱহাৰ কৰিব।”\nসেই সময়ত যিৰিমিয়াই তেওঁলোকক ক’লে, “তোমালোক চিদিকিয়াক এইদৰে ক’বাগৈ:\n‘ইস্ৰায়েলৰ ঈশ্বৰ যিহোৱাই এই কথা কৈছে: “চোৱা, বাবিলৰ ৰজাৰ বিৰুদ্ধে, আৰু গড়ৰ বাহিৰে তোমালোকক অৱৰোধ কৰোঁতা কলদীয়াসকলৰ বিৰুদ্ধে যুদ্ধ কৰা তোমালোকৰ হাতৰ যুদ্ধাস্ত্ৰৰ মুখ ঘূৰাম আৰু তেওঁলোকক আনি এই নগৰৰ মাজ ঠাইত গোটাম।\nআৰু মই নিজেও, মেলি থকা হাত আৰু বলৱান বাহুৰে, এনে কি, খং-ৰাগ আৰু মহাকোপেৰে তোমালোকৰ বিৰুদ্ধে যুদ্ধ কৰিম।\nমই এই নগৰ নিবাসী মানুহ, পশু, সকলোকে সংহাৰ কৰিম; সেই সকলোৱে ঘোৰ মহামাৰীত প্ৰাণত্যগ কৰিব।\nযিহোৱাই আৰু কৈছে, “তাৰ পাছত মই যিহূদাৰ ৰজা চিদিকিয়াক, তেওঁৰ পাত্ৰমন্ত্ৰীসকলক, আৰু প্ৰজাসকলক, এনে কি, মহামাৰী, তৰোৱাল আৰু আকালৰ পৰা এই নগৰত অৱশিষ্ট থকাসকলক বাবিলৰ ৰজা নবূখদনেচৰৰ, তেওঁলোকৰ শত্ৰূ, তেওঁলোকৰ প্ৰাণ বিচৰাবোৰৰ হাতত শোধাই দিম; তেওঁ তৰোৱালৰ ধাৰেৰে তাক বধ কৰিব, তেওঁলোকক কৃপা, ক্ষমা কি দয়া নকৰিব’।”\nতেতিয়া তুমি এই লোকসকলক কোৱা, ‘যিহোৱাই এইদৰে কৈছে, “চোৱা, মই তোমালোকৰ আগত জীৱনৰ পথ আৰু মৃত্যুৰ পথ ৰাখিছোঁ।\nযি মানুহ এই নগৰত থাকিব, তেওঁ তৰোৱাল, আকাল, বা মহামাৰীত মৰা পৰিব; কিন্তু যি মানুহে বাহিৰলৈ গৈ, তোমালোকক অৱৰোধ কৰোঁতা কলদীয়াসকলৰ ফলিয়া হ’বলৈ ওলাই যাব, তেওঁ জীৱ, আৰু তেওঁৰ প্ৰাণ তেওঁলৈ লুটদ্ৰব্য যেন হ’ব।\nকিয়নো যিহোৱাই কৈছে, মই মঙ্গলৰ বাবে নহয়, কিন্তু অমঙ্গলৰ বাবেহে এই নগৰৰ অহিতে মুখ কৰিছোঁ; ইয়াক বাবিলৰ ৰজাৰ হাতত দিয়া যাব, আৰু তেওঁ ইয়াক অগ্নিৰে দগ্ধ কৰিব’।”\nআৰু যিহূদাৰ ৰাজ-বংশৰ বিষয়ে তোমালোকে যিহোৱাৰ বাক্য শুনা।\nহে দায়ুদৰ বংশ, যিহোৱাই এইদৰে কৈছে: ‘তোমালোকে প্ৰতি ৰাতিপুৱা বিচাৰ নিস্পত্তি কৰা। আৰু অপহাৰিত জনাক উপদ্ৰৱকাৰীৰ হাতৰ পৰা উদ্ধাৰ কৰা। নতুবা তোমালোকৰ দুষ্টতাৰ কাৰণে মোৰ ক্ৰোধ অগ্নি দৰে ওলাই কোনেও নুমাব নোৱাৰাকৈ দগ্ধ কৰিব।\nযিহোৱাই কৈছে, চোৱা, হে উপত্যকাত থকা লোক! হে সমথলৰ পৰ্ব্বত-নিবাসীনী, চোৱা, মই তোমাৰ বিপক্ষ “আমাৰ বিৰুদ্ধে কোন নামি আহিব? ‘আমাৰ বাসস্থানবোৰত কোন সোমাব?” এই বুলি কোৱা যি তোমালোক, মই তোমালোকৰ বিপক্ষ?’\nযিহোৱাই কৈছে, মই তোমালোকৰ কৰ্মফল অনুসাৰে তোমালোকক দণ্ড দিম। “মই যিৰূচালেমৰ কাঠনিত জুই লগাম, তেতিয়া সেয়ে তাৰ চাৰিওফালে থকা সকলোকে গ্ৰাস কৰিব।”


পংকজ জ্যোতি মহন্ত, Author at এই সময়ত ᴾᴶᴹ - Page 17 of 22\n04 Jun জুবলীৰ দৰে মহিলাসকলৰ পথবোৰো কিন্তু ইমান সুগম নহয়\nPosted at 01:41h in সমাজ by পংকজ জ্যোতি মহন্ত0Comments\n[caption id="attachment_1195" align="alignleft" width="315"] ফটো উৎস[/caption] মানুহে প্ৰকৃতিৰ সৈতে কৰিবলগা হোৱা যুদ্ধবোৰ, খাদ্য আহৰণৰ বাবে কৰিবলগা হোৱা কষ্টবোৰ আৰু সন্তানৰ নিৰাপত্তাৰ বাবে কৰিবলগা হোৱা কামবোৰে এসময়ত যেনেকৈ সভ্যতা বা সমাজৰ বিকাশ সাধনত প্ৰধান কাৰক হিচাপে কাম কৰিছিল, ঠিক তেনেকৈ আধুনিক সময়ত ভুক্তভোগীয়ে নিজেই নিজৰ মত ব্যক্ত...\n04 Jun সম্ভাৱনাৰ দুৱাৰমুখ আৰু সলনি হৈ যাব পৰা পথ\nPosted at 01:21h in নিবন্ধ by পংকজ জ্যোতি মহন্ত0Comments\n(১) ৰবীন শৰ্মা! নেতৃত্ব প্ৰদানৰ দক্ষতা বৃদ্ধিত তথা নিজৰ অন্তৰ্নিহিত দক্ষতাক কাৰ্য সম্পাদনত ব্যৱহাৰ কৰিবলৈ প্ৰেৰণা যোগাব পৰা তেওঁৰ কিতাপসমূহৰ প্ৰায় আটাইকেইখনেই এতিয়া “বেষ্ট-চেলাৰ”। কেৱল লেখক হিচাপেই নহয়, বক্তা হিচাপেও তেওঁ বিশ্বখ্যাত আৰু অত্যন্ত অনুপ্ৰেৰণাদায়ক। তেওঁৰ গ্ৰন্থ আৰু বক্তৃতাৰ জড়িয়তে নিজক উজলাই তুলিবলৈ সক্ষম হোৱা মানুহৰ...\n29 Mar দেৱদাস আৰু ৰিচাৰ্ড ফিলিপছ ফাইনমেন\nPosted at 20:15h in নিবন্ধ by পংকজ জ্যোতি মহন্ত0Comments\n(১) কেইবছৰমান আগতে এটা কম্পিউটাৰ শিক্ষা প্ৰতিষ্ঠানৰ উত্তৰ-পূৰ্বাঞ্চল শাখাই ৰবীন্দ্ৰ ভৱনত আয়োজন কৰা তেওঁলোকৰ কিবা এটা অনুষ্ঠানত ব্যক্তিত্ব গঠন আৰু পাৰদৰ্শিতা প্ৰদৰ্শনৰ বাবে আহৰণ কৰিবলগীয়া গুণসমূহৰ সম্পৰ্কত অমিতাভ মুখাৰ্জী নামৰ এজন অধ্যাপকে বক্তৃতা দিছিল। তেওঁ কৈছিল, তেওঁ নিজে ভাৰতৰ প্ৰথম দহখন শ্ৰেষ্ঠ মহাবিদ্যলয়ৰ তালিকাত সদায়ে অন্তৰ্ভুক্ত...\n16 Jan সৃষ্টিশীলতা, কৰ্মোদ্যম, উৎপাদনশীলতা আৰু সময়\nPosted at 21:21h in নিবন্ধ by পংকজ জ্যোতি মহন্ত 1 Comment\nভাল ভাল চফ্টৱেৰ বা হাৰ্ডৱেৰ কোম্পানীবোৰৰ প্ৰতি আমি কিয় আকৰ্ষিত হওঁ? আৰু এই যে ভাল বুলি আমি ভাবো, কিয় ভাবোঁ? TED ৰ সৰ্বকালৰ আটাইতকৈ জনপ্ৰিয় ভিডিঅ’বোৰৰ মাজৰ তৃতীয়টো ভিডিঅ’ৰ বক্তা Simon Sinek-এ তাৰ এটা ধুনীয়া ব্যাখ্যা আগবঢ়াইছে। আন সকলো তেনেধৰণৰ কোম্পানীৰেই ঠিক একেধৰণৰে কাৰ্যক্ষম কৰ্মী,...


হাফ-চাৰ্ট মূল: বৰুণ কুমাৰ সাহা (বাংলা) অনুবাদ: অভিজিত দত্ত - সাহিত্য ডট অৰ্গ\nহাফ-চাৰ্ট মূল: বৰুণ কুমাৰ সাহা (বাংলা) অনুবাদ: অভিজিত দত্ত\nপল্টনবজাৰ। গুৱাহাটী মহানগৰৰ হৃদপিণ্ড। ব্যস্ততাৰে ভৰা লাখ লাখ জীৱন। ব্যস্ত পথ, ব্যস্ত আকাশ, ব্যস্ত বতাহ, ব্যস্ত অণু-পৰমাণু। কিলবিল কৰি লৱৰি আছে হাজাৰ ৰঙৰ বিভিন্ন মানুহ। মানুহ?\nনীলোৎপল শইকীয়ায়ো সেই ভিৰত নিজক বিচাৰিছে। চিটিবাছৰ পিছৰ চিটত বহি খিৰিকীৰে জুমি চাইছে বাহিৰলৈ। কিন্তু একোৱেই দেখা পোৱা নাই। কেবল সোত, সোত আৰু মানুহৰ সোত। সেই সোতত খেৰকুটা এডাল যেন ধৰিবলৈ চেষ্টা কৰিছে শইকীয়াই, মিলাইছে জীৱনৰ আমিত্ৰাক্ষৰ এলজেব্ৰা। চকু তেওঁৰ ঘোলা, মন তেওঁৰ শীত ঘূমটিত নিস্তেজ।\nহঠাৎ তেওঁৰ চকু স্থিৰ হ’ল পদপথৰ ওপৰত ৰঙা-সেউজীয়া ৰং সংমিশ্ৰিত এটা পখৰা হাফ চাৰ্টৰ ওপৰত। হয়, এটা হাফ-চাৰ্ট। হেঙাৰত ওলমি থকা হাফ-চাৰ্টটো মটৰৰ তপত ধোৱাত ফিৰফিৰকৈ উৰি আছে। অজান এক দুৰন্ত আকৰ্ষণত নীলোৎপলৰ কলিজাটো ধৰফৰ কৰিবলৈ আৰম্ভ কৰিছে। যেনেদৰে সাঁতুৰিবলৈ ওলোৱা মানুহজনে আগ-পাছ নুগুণি পুখুৰীত জাঁপ দিয়ে, নীলোৎপল শইকীয়াও জঁপিয়াই পৰিল ঘাইপথত। লগে লগেই বাওঁফালে এক তীব্ৰবেগী মটৰ চাইকেলে প্ৰচণ্ড ব্ৰেক মাৰিলে। ডিক্স ব্ৰেকৰ চাপত মটৰ চাইকেলখনৰ পিছৰ চকাটো শূন্যত আৰু আগচকাটোৱে তেওঁৰ ঢিলা পেণ্টটোত যেন লাহেকৈ চুম্বন কৰিলে। বাছৰ হেণ্ডিমেনে চিৎকাৰ কৰি উঠিল, “লাহে লাহে দাদা”, মটৰ চাইকেলৰ আৰোহীয়েও গৰ্জি উঠিল, “ঐ গাঁৱলীয়া, অন্ধ নেকি বে!” আৰু পিছৰ গাড়ীবোৰে সমবেত লয়ত বিৰক্তিৰ সুৰ তুলিলে-“পোঁ -পোঁ-পোঁ-পোঁ পোঁপোঁপোঁপোঁ পোঁ।” শইকীয়াৰ কোনো ভ্ৰূক্ষেপ নাই। পেণ্টটোৰ ধূলি মাকতি অলপমান হাতেৰে মোহাৰি তেওঁ এইবাৰ আগবাঢ়িল পথৰ আনটো মূৰলৈ।\nগৌড়ীয় মঠৰ কাষত সৰু এখন উদ্যান (হয়, সেইখন উদ্যানেই)। তাৰ কাষতেই পাচলিৰ বজাৰ। সেইফালেই আকৌ তাৰকা হোটেল তথা দৈত্যকায় মেগামাৰ্টসমূহৰ ঠেলাঠেলি। আৰু সেই বৈচিত্ৰ্যৰ সোঁমাজত সেই সৰু কাপোৰৰ দোকানখন। কি নাই তাত? শাৰী-ব্লাউজ-পেণ্ট-ফ্ৰক-পাঞ্জাবী-চুৱেটাৰৰপৰা কোট-পেণ্ট পৰ্যন্ত, সকলো (অন্তৰ্বাস বাদ দি)। পোচাকসমূহ পুৰাতন অৰ্থাৎ ইউজড। পিছে দেখিলে তেনে যেন নালাগে। গাড়ীৰ তপত ধোঁৱাত পোচাকসমূহ ফুৰফুৰাই উৰিছে, স্বমহিমাত।\nদোকানৰ মুখ পাই শইকীয়াৰ ফোপনি উঠিল। মহিলা দোকানীয়ে বিহাৰী সুৰ মিহলাই অসমীয়াতে ক’লে,\n“কি লাগিব দাদা—-কৌন -চা?”\nশইকীয়াই ফোপাই ফোপাই আঙুলি টোৱাই বুজোৱাৰ চেষ্টা কৰিলে।\nমহিলা দোকানী—-“বো-ওৱালা? ৰাইট পকেট হাফজামাটো? লাল-লাল হৰা-হৰা?”\nশইকীয়াই মূৰ দুপিয়াই সন্মতি জনালে।\n“একদম নয়া কাপড়া আছে দাদা—-মালিক মাত্ৰ এক মহিনা পিন্ধিছে-চুটি হৈ গৈছিল–লিজিয়ে দেখিয়ে–লেকীন ইয়াৰ পকেটটা ডান দিকে আছে–নয়া ইষ্টাইল—“\nশইকীয়াই চোলাটো হাতত লোৱাৰ লগে লগে তেওঁৰ হৃদপিণ্ডটোৱে আকৌ যেন বুকু ভেদি বাহিৰ ওলাবলৈ চেষ্টা কৰিলে। তেওঁৰ ঘোলা চকুযুৰিয়ে যেন চোলাটোক গিলিবলৈ আৰম্ভ কৰিলে। চাৰিওফালে গাড়ী-মটৰ-মানুহৰ অজস্ৰ কোলাহল, অথচ তেওঁৰ কাণ নিষ্ক্ৰিয়। ইমানপৰে নীলোৎপলৰ চকুৰ কোণত দুটোপাল চকুলোৱে বাহ বান্ধিছিল। লাহে লাহে আগুৱাই আহি চকুলো দুটোপাল তেওঁৰ চকুৰ পতাত আৱদ্ধ হৈ পৰিছে। পিছফালৰ পৰা তেওঁৰ পিঠিত পৰা কোনো এক অজান বাটৰুৱাৰ অনিচ্ছাকৃত ঢকা এটাত চকুলো দুটোপাল টপককৈ সৰি পৰিল হাফচাৰ্টটোত। ব্যস্ত হৈ তেওঁ চোলাটো বুকুৰ মাজত সামৰি ল’লে, তাৰপিছত কি যে ভাবি বিৰবিৰাই কিবা ক’বলৈ আৰম্ভ কৰিলে। দোকানীয়ে চিৎকাৰ কৰি উঠিল,\n“চাম্ভালকে দাদা, ইচতিৰি বিগৰ জায়েগা—ইস্কা দাম থোৰি জ্যাদা আছে–এশ আশী টাকা।”\nমাজুলীৰ নদীসংলগ্ন এখন সৰু গাঁৱত শইকীয়াৰ ঘৰ। সপৰিবাৰে বৰ সুখত আছিল। ইমানেই সুখ আছিল যে সেই গাঁৱৰ পৰিবেশত শইকীয়া আৰু তেওঁৰ পৰিয়ালে জীৱনৰ নানা চখ-আহ্লাদ উদযাপন কৰিছিল। ঘৰত তাঁতশালে মাতে, পুখুৰীত বৰশীৰ চিপ নাচে, পেঁপাত সুৰ বাজে, ভাওনাত হনুমান সাজে, কবিতা লিখে, ৰাসলীলাৰ সময়ত হৰেক ৰকমৰ মাটিৰ পুতলা সাজে, মুখা সাজে। সকলো সময়তেই নিজক আনৰ পৰা ভিন্নৰূপত উপস্থাপন কৰি তেওঁ কিবা এক সুখ অনুভৱ কৰে। যোৱাবাৰৰ বিহুত তেওঁ হেঁপাহত ৰঙা- সেউজীয়া ৰঙী এটি পখৰা চোলা চিলাই লৈছিল। ডাঙৰ ডাঙৰ বুতাম, হাতত সোণালী বোৰ্ডাৰ, ডাবল চিলাই। তাৰ স’তে দৰ্জীক কাঢ়া নিৰ্দেশ, চোলাৰ পকেটখন যেন বাওঁফালৰ পৰিবৰ্তে সোঁফালে দিয়া হয়। ব্যতিক্ৰম।\nপত্নী শইকীয়ানীয়ে প্ৰথমতে এয়া ভাওনাৰ পোচাক বুলি ভাবিছিল। কিন্তু নহ’য়। গিৰিয়েকে চোলাটো পিন্ধি যোৰহাটলৈ যাবলৈ ওলাইছে। কি সৰ্বনাশ! এই বুঢ়া বয়সত ভীমৰতি! স্বামীৰ এইধৰণৰ অদ্ভূত আচৰণত শইকীয়ানীয়ে প্ৰায় বিব্ৰতবোধ কৰিছিল। নামঘৰৰ আড্ডাত প্ৰতিবেশীসকলে ঠাট্টা কৰি কয়, “শইকীয়ানীৰ ভাগ্যই ভাল—-মানুহজন দিনে দিনে ডেকা হ’বলৈ ধৰিছে—দুদিন পাছত শইকীয়ানীক পেহী বুলি মাতিম আৰু শইকীয়াক মাতিম ভাইটি বুলি, হা-হা-হা।”\nদাঁতৰ ফাঁকত তামোল-পাণ চোবাই নিজৰ খং শইকীয়ানীয়ে নিয়ন্ত্ৰণ কৰে। তাৰপিছত এদিন গোপনে স্বামীৰ এই প্ৰিয় ৰঙীন চোলাটো বিক্ৰী কৰি দিলে ফেৰীৱালাৰ হাতত। বিনিময়ত পালে ডাঙৰ চাইজৰ চচপেন এটা। বহুদিন ধৰি তন্নতন্ন কৰি বিচাৰিও শইকীয়াই সেই বিশেষ চোলাটো বিচাৰি নাপালে। অথচ সদায় সেই চচপেনৰ চাহ দুচকু মুদি এক পৰম সুখত শইকীয়াই পান কৰে।\nঅতদিনৰ মূৰত আজি হঠাৎ নীলোৎপলৰ চকুত ধৰা দিলে সেই চখৰ চোলাটোৱে। সেয়াও আকৌ পল্টনবজাৰৰ হাটত। পদপথত থিয় হৈ তেওঁ চোলাটোৰ ফালে অনেকপৰ চাই থাকিল। যেন বিবুদ্ধিত পৰিছে শইকীয়া। এধানি শিশুটোক মাতৃয়ে যেনেদৰে আলফুলে সাৱটি ধৰে, নীলোৎপলেও চোলাটো তেনেদৰে সাৱটি আদৰ কৰাত লাগিল। হাতৰ মুঠিত চোলাটো লৈ তেওঁ যেন অনুভৱ কৰিলে সেই সময়। দোকানী চিঞৰি উঠিল—“চাম্ভালকে দাদা, ইচটিৰি…।”\nখেতিৰ ধান, পুখুৰীৰ মাছ, গৰুৰ গাখীৰ, পাচলি, পাণ-তামোল, ঘৰ-মাটি সকলো মিলি শইকীয়াৰ সংসাৰ। কিন্তু এটি পলকতেই সকলো শেষ। এটা তাচৰ ঘৰত টোকৰ লগালে যেনেদৰে ভাঙি যায়, তেনেদৰেই তেওঁৰ সংসাৰ ভাঙিল। এইবাৰৰ বানত ৰাক্ষসী নদীয়ে অজগৰৰ দৰে গিলি পেলাইছে তেওঁৰ সমস্ত সংসাৰ। খেতি-পুখুৰী-বাগিচা-ঘৰ-মাটি সকলো। আনকি নাবালক পুত্ৰ সন্তান আৰু প্ৰিয়তমা পত্নীকো। নিশাৰ আন্ধাৰত চয়তান নদীয়ে মনেমনে কেতিয়া যে পাছফালেৰে আহি ঘুমন্ত স্ত্ৰী-পুত্ৰক ভহাই লৈ গ’ল কোনেও ফুটকে নাপালে। সেই সময়ত শইকীয়া যদি মাজুলীৰ বাহিৰত নাথাকিলহেঁতেন? কি কৰিলেহেঁতেন? নদীক সুদাই এৰিলেহেঁতেন নে?\nসকলো গৈছে। সকলো। আনকি স্ত্ৰী-পুত্ৰৰ শৰীৰ দুটাও ঘূৰাই নিদিলে দানৱী নদীয়ে। কি নিষ্ঠুৰ! আছে মাথোঁ নীলোৎপলৰ এই জীৱন্ত মৃতদেহ আৰু সদ্য আৱিস্কৃত ৰঙা-সেউজীয়া ৰঙী পখৰা হাফচাৰ্টটো। মহানগৰীৰ হাটত। জীৱনৰ বাটত।\nদোকানীয়ে লেনিয়াই লেনিয়াই আকৌ এবাৰ ক’লে,\n“বাবু এইঠো একসো আসসি ৰুপায়া সে কম নাহি পাৰিম, নয়া মাল আছে—লিজিয়ে -তো লিজিয়ে, নহ’লে ইচতিৰি মত খাৰাপ কৰিব।”\nশইকীয়া নিশ্চুপ। তাৰপাছত লাহেকৈ তেওঁ জেপত হাত ভৰালে। গণি গণি চালে। জেপত মাত্ৰ ঊনপঞ্চাশ টকা।\n← “খালী ঠাই” মূল: অমৃতা প্ৰীতমৰ কবিতা “খালী জগহ” ভাৱানুবাদ: গীতিকা শইকীয়া\nভদীয়া কীৰ্ত্তন – ধ্ৰুৱজ্যোতি বৰা →\n“ৰাষ্ট্ৰৰ সেৱক” মূল: প্ৰেমচন্দৰ “ৰাষ্ট্ৰ কা সেৱক” (-অনুবাদ: মিতালী বৰ্মন)


July 1, 2019 ফটা প্ৰশ্ন\t3 Comments\n১) নিলাক্ষী কাকতি : ফটহুকাই আপুনি ঘৰখনত শান্তিৰ বাতাবৰণ ধৰি ৰাখিবলৈ কি কি কৰে?\nউত্তৰ : মই শান্তি বোলা শব্দটোৰ সংজ্ঞাকে সলাই লৈছোঁ। কপৌ চৰাইৰ ঠাইত বেলনা মাৰিক শান্তিৰ প্ৰতীক সাজি লৈছোঁ। গতিকে মোৰ সংসাৰত শান্তিয়েই শান্তি।\n২) ৰিণ্টুমণি দত্ত : মোৰ এটাই প্ৰশ্ন, বিজয় মহন্তৰ মুখখন ইমান ফটা কিয়, চিলোৱাৰ কিবা উপায় আছে নেকি?\nউত্তৰ : একেবাৰে হাড়ৰ মজ্জাত সোমাই থকা বেমাৰ সেইটো, চিলোৱাৰ কোনো উপায় নাই। থাকিলেনো মই এই গেলা গৰমত প্ৰশ্নোত্তৰ লিখি থাকোনে?\n৩) সৌৰভ শৰ্মা : ফটাঢুলীয়াৰ ইজনে সিজনৰ ঘৰত খাই ফুৰাত যোহটীয়া নে তেজপুৰীয়া ঢুলীয়া-নাচনী শীৰ্ষত?\nউত্তৰ : একদম তীব্ৰ প্ৰতিদ্বন্দিতা, কোনো কম নহয়। পিচে শেষৰ দুদিনমান যোহটীয়া পাৰ্টি আগুৱাই আছে যেন পাওঁ। পিচে ভাল লাগিছে; এইখন যুঁজ চলি থাকক, এইখন মৰমৰ যুঁজ। ঘৃণাৰ যুঁজৰ দিনবোৰ ওকলক।\n৪) অনিমা দাস : মাক-দেউতাকে ল’ৰা-ছোৱালীক গণনা কৰি দিয়া নামটোৰে নামাতে। মৰমতে দিয়া নামটোৰে মাতে। এটা সময়ত ডাঙৰ হ’লেও সেই নামটোৰে মাতে। ফটহু কাই ইয়াৰ কাৰণ আপুনি জানে নেকি?\nউত্তৰ : মাক-দেউতাকৰ কাৰণে সন্তান সদায় সৰু হয়েই থাকে, যিমানেই বয়স নহওক কিয়!\n৫) ডলী তালুকদাৰ : গাখীৰ ফাটিলে চিলাব নোৱাৰি কিয়?\nউত্তৰ : আপুনি চেষ্টা কৰি চাইছে জানো! মুঠেও নাই কৰা। ভাল পৰিষ্কাৰ বেজী এটা লৈ দুদিনমান একাগ্ৰ চিত্তে ফটা গাখীৰ চিলাবলৈ চেষ্টা কৰকচোন, চাওক কি হয়!\n৬) ৰাজশ্ৰী শৰ্মা : পুৰুষসকলে নাৰীয়ে পৰচৰ্চা আৰু কাজিয়া বেছি কৰে বুলি কয় কিন্তু ফেচবুকীয়া জগতত পুৰুষ পুৰুষৰ মাজৰ কাজিয়া বেছি দেখিবলৈ পোৱা যায় কিয়?\nউত্তৰ : কাজিয়া আৰু পৰচৰ্চাৰ পাৰ্থক্য নাই জানো?\n৭) চাও খুন শিৱ : শুনিছোঁ চন্দ্ৰলৈ আমাজনে মানুহ ভাড়াত পঠিওৱাৰ ব্যৱস্থা কৰিব৷ যদি হয়গৈ তাত অসমীয়া খাদ্যৰ ধাবা এখন খুলিম চলিব নে?\nউত্তৰ : গাহঈ আৰু লালকণ পোৱাৰ ব্যৱস্থা থাকিলে নচলাৰ কথা নাই। কিন্তু সমস্যা সেইটো নহয়, সমস্যা হ’ল অসমীয়া এথনিক খাদ্যৰ ধাবাৰ নাম বিছাৰি উলিওৱাটো। জাকৈ, খালৈ, ভোট জলকীয়া, খৰিছা, জুহাল, গৰৈ-চেঙেলী, জাতীয় এথনিক যেন লগা নামবোৰ দেখোন সকলোৱে লৈ শেষেই কৰিলে। এতিয়া শামুক, চেলাপটি জোক, ঢোঁৰাসাপ জাতীয় নামবোৰহে বাকী আছেগৈ। এইবোৰ নামেৰে ধাবা চলিব জানো?\n৮) নিৰ্মালি বৰমুদৈ : বিউটি পাৰ্লাৰ আৰু ষ্টেডিয়াম শব্দ দুটা আজিলৈকে অসমীয়াত কোৱা মানুহ নাপালোঁ। আপুনি কি বুলি কব?\nউত্তৰ : সৌন্দৰ্যচৰ্চা চ’ৰাঘৰ আৰু আসনযুক্ত আবদ্ধ খেলপথাৰ।\n৯) পৰিস্মিতা বৰদলৈ : ফটহু কাই, মানুহৰ বেছি ভোক লাগিলে মুখখনৰ লগতে নাকেৰেও খোৱাৰ ব্যৱস্থা কৰিব নোৱাৰিনে?\nউত্তৰ : কিয় নোৱাৰি? ৰাইলচ পাইপ বুলি বস্তু এটা আছেইচোন, আই চি ইউত থকা ৰোগীক যে লগাই দিয়ে। তেনেকুৱা কিবা এটা ফিটিং কৰি ল’লেই হ’ল।\n১০) চিদানন্দ বৰা : ফটাঢোল ‘লাইফ টাইম এচিভমেণ্ট এৱাৰ্ড’ৰ বঁটাটি যদি আজিৰ তাৰিখত নগদ এক লাখ টকা সহ ফটাঢোলৰ পৰা আগবঢ়ায় ফটহু কায়ে কাক প্ৰদান কৰিব?\nউত্তৰ : সেইটো বঁটাৰ বাবে ফটহুতকৈ যোগ্য আৰু কোন হ’ব পাৰে, বঁটাটো ফটহুৱে নিজেই লৈ থ’ব, দহে যি বোলে বোলক।\n১১) কমলা দাস : ফটহু কাই, মঙ্গল গ্ৰহত ফুল ৰুবলৈ মন আছে। পিচে শণিয়ে বাধা দি আছে। কি কৰিম?\nউত্তৰ : শণিয়ে নেদেখাকৈ বৃহস্পতি আৰু শুক্ৰৰ আঁৰ লৈ মংগল গ্ৰহলৈ যাওক, অসুবিধা পালে সূৰ্যৰ কাষেৰে গৈ নিজকে শ্লিংশ্বট মৰাই একেকোবে মংগলত লেণ্ডিং কৰিব পাৰিব, শণিয়ে দেখাই নেপাব। পিচে যাওঁতে পানীৰ বটল এটা লৈ যাবলৈ নেপাহৰিব, বৰ গৰম বোলে মংগল গ্ৰহত।\n১২) পৰিস্মিতা গগৈ : ফটহু কাই ফুলৰি নবনোৱাকৈ চাটনি বনাব পাৰিনে? যদি পাৰিয়ে “ফুলৰি বিনা চাটনি কেইচে বনি” বুলি ইমান হৈ চৈ কিয়?\nউত্তৰ : নোৱাৰি চাগে, সেইকাৰণেহে ৰাইজে ইমান হৈ চৈ কৰিছে আগৰ কালত৷\n১৩) মনালিছা দাস : ফটহু কাই, ফেচবুকৰ নতুন ধুমুহা মানে JEC পঢ়ি যে অৰ্ণৱৰ বহুত প্ৰেমিকাৰ সৃষ্টি হৈছে৷ ইয়াৰ মানে অসমত এতিয়া বাহুবলী চিনেমাৰ প্ৰভাসৰ প্ৰেমিকা কমিছে বুলি ভাবেনে?\nউত্তৰ : প্ৰভাসৰ কমিছে বহুত, পিচে চালমান খানৰ কমা নাই বুলি তথ্যভিজ্ঞ মহলে মত পোষণ কৰিছে।\n১৪) দীপংকৰ দাস : ফটা প্ৰশ্নৰ জোৰ বেছি নে নফটা প্ৰশ্নৰ জোৰ বেছি? ফটা প্ৰশ্নৰ নফটা উত্তৰ পোৱা যায়নে? প্ৰশ্ন এটা কেতিয়া ফটা প্ৰশ্ন হয় আৰু কেতিয়া নফটাকৈ থাকি যায়? ফটা-নফটা বহুত হ’ল, বোলো লাজ ক’ত লাগে?\nউত্তৰ : প্ৰভূ ঈশ্বৰ! ক্ৰিকেটৰ দিন বুলি গোটেইসোপা বাওন্সাৰ একেলগে মাৰি দিব নেপায় নহয়। এনেই অমুকা টেইল এণ্ডাৰ মানুহ, একেকোবে প্ৰশ্নবাণৰ তূণ খালি কৰি পেলালে যেন পাইছোঁ। বাৰু শুনক\nক) ফটা ডালিমৰ সোৱাদ বেছি, ফটা প্ৰশ্নৰ জোৰ বেছি৷\nখ) পৰ্বতৰ ওপৰত কাচকণী বিছাৰি পাব পাৰে, কিন্তু ফটাপ্ৰশ্নৰ নফটা উত্তৰ পোৱা অসম্ভৱ৷\nগ) মাহৰ মাৰ দেখি তিলে বেত মেলাৰ দৰে ফটাঢোলত আহি সোমোৱাৰ লগে লগে প্ৰশ্নবোৰ ফটাপ্ৰশ্ন হৈ যায়।\nঘ) ধানটোৱে প্ৰতি কণটো, মানুহটোৱে প্ৰতি মনটো হোৱাৰ দৰে, মানুহভেদে লাজ লগাৰ ঠাইবোৰো ভিন ভিন হয়, পিচে বেছিভাগৰে নাকতে লাগে লাজটো।\n১৫) পূৰ্ণময়ী মেধি : হিয়া বোলে ভাঙে, ক’তা মইচোন দেখাই নাই ভঙা টুকুৰা? শুনামতে যিমান ভাঙিছে, থ’বলৈ জেগাই নহ’ল হয়!\nউত্তৰ : ভাঙে হয়, পিচে আকৌ নিজে নিজে জোৰাও লাগি যায়। সেইখন এনেয়ো অলপ গন্দগোলীয়া বস্তু, সেইখনক বৰকৈ পাত্তা দিব নেলাগে।\n১৬) ভাস্কৰজ্যোতি আচাৰ্য : গৰুৱে হেম্বেকৈ মাতে, গতিকে হেম্বেলিয়ায়, ছাগলী বে বেকৈ মাতে, গতিকে বেবায়৷ কাউৰীয়ে কা কা কৰে, অথচ ৰমলিয়ায় কিয়? কাউৰীৰ মাতত দেখোন ৰমলৰ এটা ধ্বনিও নাই।\nউত্তৰ : কাউৰীৰ মাকৰ নাম ৰমলা আছিল হ’ব পায়।\n১৭) নয়নজ্যোতি বৰঠাকুৰ : হেৰা ফটহুকাই, ক) দুটা আলমাৰি, দুডাল আলনা তেখেতৰ কাপোৰেৰেই ঠাহ খাই থকাৰ পাছতো ক’ৰবাত যাবলৈ ওলোৱাৰ সময়ত তেখেতে পিন্ধিবলৈ কাপোৰেই নাই বুলি কিয় কয় বাৰু?\nউত্তৰ : ক) সেইকণ কথা নুবুজিলে আপুনি কি সংসাৰ কৰি খাবহে? আলমাৰি আৰু আলনাত থকা কাপোৰবোৰ পিন্ধাৰ উপযোগী নহয় কাৰণ,\n১। আগতে পিন্ধা মানুহে দেখিছে\n২। ডিজাইন পুৰণা হ’ল\n৩। অকেজনটোৰ লগত নিমিলে\n৪। চাইজ সৰু হ’ল\n৫। চাইজ ডাঙৰ হ’ল\n৬। ইমান গৰমত ফুলশ্লীভ পিন্ধিব নোৱাৰি\n৭। শ্লীভলেছ পিন্ধিবলে লাজ লাগে\n৮। তেনেকুৱা কাপোৰ বৰুৱানীৰো আছে\n৯। ইস্ত্ৰি কৰা নাই\n১০। দহি বটা হোৱা নাই\nকেনেকে পিন্ধিব হে? নতুন এজোৰ লাগিবই লাগিব।\n১৮) দিলীপ ৰঞ্জন কাকতি : ফটাহুকাই প্ৰেমত পৰিলে কেনেকে উঠি আহিব পাৰি ?\nউত্তৰ : প্ৰথমতে পৰি থকাতে ওপৰমূৱা হৈ দিয়ক, লাহেকে হাত দুখনত জোৰ দি শৰীৰৰ উৰ্ধাংগ চিধা কৰক। তাৰ পাছত সাৱধানে এটা ভৰি কোঁচাই উঠিবৰ চেষ্টা কৰক। পাৰিব, বৰ বেছি টান কাম নহয়। আৰু মাজে মাজে অসমীয়া জোৰৰ মাতকেইটা মাতি থাকিব। সহজেই উঠি যাব। উঠিবৰ চেষ্টা কৰিলেই দেখিব, সহায়ৰ হাত আগুৱাই দিয়া মানুহ দুনীয়াত বহুত আছে। আপোনাৰ আগৰ প্ৰেমৰ পাত্ৰ/পাত্ৰীগৰাকীয়েই একমাত্ৰ ভাল মানুহ নহয়।\n১৯) হৃষিকেশ ডেকা : ফটহু কাই, আপুনি যদি এইবাৰ বিশ্বকাপ ক্ৰিকেট খেলাৰ সুবিধা পালেহেঁতেন, তেতিয়া আপুনি খেলিবলৈ গ’লহেঁতেন নে?\nউত্তৰ : মুঠেও নেযাওঁ। ৰ’দে বৰষুণে সেই টাংগুটিখন মৰিয়াই ধৰিয়াই ফুৰিবলে মোৰ সময়ো নাই, বয়সো নাই।\n২০) ৰাজু কুমাৰ নাথ : ফটহুকাই, ব্যংগ আৰু ফটুৱামীৰ পাৰ্থক্য কি?\nউত্তৰ : ফটহু আৰু ড°এ পি জে আব্দুল কালামৰ মাজত যিমান পাৰ্থক্য, ব্যংগ আৰু ফটুৱামীৰো সিমানেই পাৰ্থক্য।\n২১) মৌচুমী গগৈ : জৱাহৰ লাল নেহৰুৱে কৈছিল যে, “এলাহ আমাৰ প্ৰধান শত্ৰু।” আনহাতে মহাত্মা গান্ধীয়ে কৈছিল যে, “শত্ৰুক সদায় মৰম কৰিব লাগে।” এতিয়া চাচাৰ কথা শুনিম নে বাপুৰ কথা শুনিম? ফটহু কাই জনাব নেকি?\nউত্তৰ : মই দুইজনৰ কথাই শুনো, ডাঙৰৰ কথা পেলাব নেপায়। সেয়ে মই মোৰ এলাহকণক বৰ মৰমেৰে ৰাখোঁ। উত্তৰটো দীঘলকে লিখিবলে মন আছিল, পিচে এলাহ লাগিছেচোন।\n২২) দেৱজিত শৰ্মা : ফেচবুকৰ যোদ্ধা কেই প্ৰকাৰ আৰু কি কি?\nউত্তৰ : ফেচবুকৰ যোদ্ধা সকলো একে প্ৰকাৰৰে, ৰণক্ষেত্ৰবোৰহে বেলেগ। মন কৰিবচোন আমাৰ প্ৰফেচনেল বুদ্ধিজীৱি আৰু ফেচবুকৰ বৰফুকনসকলৰ মাজত বহুত মিল আছে। তেওঁলোক সকলো ক্ষেত্ৰতে বিষাৰদ, আৰু তেওঁলোকে ৰণ লাগি থাকিলে ভাল পায়।\n২৩) জ্ঞান বৰদলৈ : জীৱনৰ যুঁজত প্ৰতিপক্ষ কোন?\nউত্তৰ : জীৱনেই।\n২৪) প্ৰবাল খাটনিয়াৰ : মানুহে খাই জীয়াই থাকে নে? খাবলৈ জীয়াই থাকে?\nউত্তৰ : মানুহজন কোন সেইটো কথাৰ ওপৰত নিৰ্ভৰ কৰে, মোৰ কথা ক’বলে হ’লে মইতো কেৱল খাবলৈকে জীয়াই আছোঁ৷\n২৫) আদিত্য জ্যোতি বৰঠাকুৰ : মগজুৰ মামৰ আঁতৰোৱাৰ কিবা চিষ্টেম আছে নে?\nউত্তৰ : চিৰিচ পেপাৰ খাই চাওকচোন, ভাল নহ’লে জনাব। মোৰ ওচৰত তাতকৈয়ো হেভী দৰব আছে।\n২৬)লুনা বৰা : মানুহবোৰ যদি পৰিভ্ৰমী চৰাইবোৰৰ দৰে হ’ল হয়, তেতিয়া? মানে অনুকূল, প্ৰতিকুল বতৰ, পৰিস্থিতি অনুসৰি উৰি ফুৰা বিধৰ৷\nউত্তৰ : ঘৰ বনোৱাৰ খৰছ কমিলেহেঁতেন, ফ্লেটৰ প্ৰিমিয়াম ইন্সুৰেন্স একো দিব লগা নহ’লহেঁতে।\n২৭) তবিবৰ ৰহমান : এজন সফল পুৰুষৰ আঁৰত এগৰাকী মহিলা থকা বুলি কোৱা হয়, এগৰাকী সফল মহিলাৰ আঁৰত কোন থাকে।\nউত্তৰ : এগৰাকী মহিলাৰ সফলতাৰ আঁৰত যিকোনো মানুহ থাকিব পাৰে, যেনে মাক, দেউতাক, বন্ধু, ককাই-ভাই, ভনী, খুড়া, পেহী, মামা, বিয়াৰ আগৰ প্ৰেমিক … যিকোনো, কেৱল নিজৰ মানুহজনৰ বাহিৰে।\n« এখন ব্যতিক্ৰমী নাটক : সত্যপ্ৰসাদ বৰুৱাৰ ‘নায়িকা-নাট্যকাৰ’– চাহিন জাফ্রি\nঅসমীয়াগিৰী – ড° সমাদৃতা গোস্বামী »\nফটহু কাই ইজ গ্ৰেট!\nবৰ ভাল লাগিল উত্তৰবোৰ ।


যোগাসন - অসমীয়া ৱিকিপিডিয়া\nএই প্ৰবন্ধটো যোগাভ্যাসৰ বিষয়ে। ভাৰতীয় দৰ্শনটোৰ বাবে যোগ দৰ্শন চাওক।\nযোগাসন বা যোগ বা যোগবিদ্যা বা যোগাভ্যাস হৈছে এবিধ দৈহিক, মানসিক আৰু আধ্যাত্মিক দিশক সাঙুৰি লোৱা ভাৰতীয় পৰম্পৰাগতমূলৰ ৰীতি। হিন্দু, বৌদ্ধ) আৰু জৈন ধৰ্মৰ মাজত বিভিন্ন তৰহৰ যোগবিদ্যাৰ অনেক ঠাল-ঠেঙুলি, ৰীতি-নীতি তথা উদ্দেশ্য প্ৰচলিত আছে। ইয়াৰ ভিতৰত সবাতোকৈ উল্লেখযোগ্য হল হঠ যোগ আৰু ৰাজ যোগ।\nযোগৰ বিষয়ে উল্লেখ থকা সবাতোকৈ পূৰনি গ্ৰন্থসমূহৰ পৰা যোগবিদ্যাৰ সময়ক্ৰমৰ বিষয়ে স্পষ্টভাবে জনা নাজায়। কিছুমান গ্ৰন্থ যেনে হিন্দুসকলৰ উপনিষদ বা বৌদ্ধধৰ্মৰ পালী ভাষাত লিখা ধৰ্মশাস্ত্ৰ কিছুমানত যোগৰ বিষয়ে প্ৰথম উল্লেখ পোৱা যায়। পতজ্ঞলিৰ যোগসূত্ৰসমূহ খৃষ্টজন্মৰ প্ৰায় পাঁচশ বচৰৰ ভিতৰতেই লিখা হৈছিল যদিও বিংশ শতিকাতহে ই প্ৰসাৰতা লাভ কৰিবলৈ সক্ষম হৈছিল। খৃষ্টিয় ১১ শতিকাত হঠ যোগৰ পুথিসমূহ আবিৰ্ভাব হৈছিল টান্ত্ৰিক পন্থাৰ পৰা।\nস্বামী বিবেকানন্দৰ সফলতাৰ পাচত, উনৈশশ শতিকাৰ শেষভাগত আৰু বিংশশ শতিকাৰ প্ৰাৰম্ভনিৰে পৰা বিভিন্ন সময়ত ভাৰতবৰ্ষৰ যোগাচাৰ্য্যসকলে পচ্ছিমীয়া দেশসমূহত যোগবিদ্যাৰ প্ৰচাৰ কৰে। ১৯৮০ ৰ দশকত পাচ্ছাত্যৰ দেশসমূহত শৰীৰচৰ্চাৰ অংগ হিচাপে জনপ্ৰিয় হয়। অবশ্যে ভাৰতীয় পৰম্পৰাত যোগ কেবল এক শৰীৰচৰ্চাৰ অংগ মাত্ৰ জ্ঞান কৰা নহয়, ইয়াৰ এক আধ্যাত্মিক আৰু ধ্যানৰ প্ৰাণ থকা বুলি বিবেচনা কৰা হয়। তদুপৰি সাংখ্য দৰ্শনৰ লগত বহু মিল থকা যোগ হল হিন্দুধৰ্মৰ ছয়টা মূল ধাৰাৰ এটা, যাৰ নিজৰেই এক সুকীয়া মিমাংসা প্ৰণালী (epistemology) আৰু তত্ত (metaphysics) আছে।\nকৰ্কতৰোগ, স্কিযোফ্ৰেনীয়া, হাপানী, হৃদৰোগ আদিৰ ক্ষেত্ৰত যোগৰ সুফলতাৰ বিষয়ে বহুতো পৰীক্ষা নিৰিক্ষা কৰা হৈছে। এনে পৰিক্ষাসমূহৰ ফলাফল এতিয়াও স্পষ্টভাবে নিৰ্ণয় কৰিব পৰা হোৱা নাই। আনহাতে কৰ্কতৰোগৰ ক্ষেত্ৰত কিছুমান পৰীক্ষাৰ পৰা জনা গৈছে যে যোগাভ্যাস কৰাৰ ফলৰ কৰ্কতৰোগ হোৱাৰ প্ৰৱণতা কমি যোৱা আৰু কৰ্কতৰোগীৰ মনস্তাত্বিকভাৱে ৰোগ নিৰাময় কৰাৰ সম্ভাবনা বৃদ্ধি হোৱাৰ সম্ভাবনা আছে।\n↑ Chogyam Trungpa (2001) The Lion's Roar: An Introduction to Tantra.\n↑ Lama Yeshe (1998).\n↑ Denise Lardner Carmody, John Carmody (1996), Serene Compassion.\n↑ 5.0 5.1 Stuart Ray Sarbacker, Samādhi: The Numinous and Cessative in Indo-Tibetan Yoga.\n↑ 11.0 11.1 Burley, Mikel (2000).\n↑ Smith, Kelly B.; Pukall, Caroline F. (May 2009). "An evidence-based review of yoga asacomplementary intervention for patients with cancer". Psycho-Oncology খণ্ড 18 (5): 465–475. doi:10.1002/pon.1411. PMID 18821529.\n↑ Vancampfort, D.; Vansteeland, K.; Scheewe, T.; Probst, M.; Knapen, J.; De Herdt, A.; De Hert, M. (July 2012). "Yoga in schizophrenia:asystematic review of randomised controlled trials". Acta Psychiatrica Scandinavica খণ্ড 126 (1): 12–20. doi:10.1111/j.1600-0447.2012.01865.x.\n"https://as.wikipedia.org/w/index.php?title=যোগাসন&oldid=236284"ৰ পৰা অনা হৈছে


হিতেন শৰ্ম্মাৰ দিনলিপি (৪) (ধ্ৰুৱজ্যোতি শৰ্মা) - সাহিত্য ডট অৰ্গ\nবাছৰপৰা নামি যিমানেই ঘৰলৈ বুলি ওচৰ চাপিছোঁ মনটোও সিমানে উত্‍কণ্ঠিত হৈ গৈ থাকিল | গাঁওৰ বাট-পথৰ ভালেখিলি পৰিৱৰ্তন লক্ষ্য কৰিলোঁ | অৱশ্যে তাত উন্নয়নৰ ছবি দেখাৰ পৰিৱৰ্তে তাৰ এক ওলোটা ছবিহে দেখিলোঁ | আগতে স্কুলৰপৰা আহি আমি যিখিনি ঠাইত মাৰ্বল খেলিছিলোঁ, চিক্‌চিকীয়া চাফা আৰু চোতালৰ দৰে সমান সেই কেঁচা ৰাস্তাত এতিয়া বোকাৰ জয়জয় ময়ময় | ৰাস্তাৰ গুৰিতে থকা থানে খুৰাহঁতৰ ৰাস্তাৰ ফালে বাঁহেৰে দিয়া বেৰখন এহাতমান আগুৱাই আহি ৰাস্তাৰ পৰিসৰ কমাই নিছে | ৰাস্তাৰ বাঁওফালে থকা বাঁহনিখনে অটব্য অৰণ্যৰ ৰূপ লৈ ৰাস্তাৰ ওপৰেৰে পাখি মেলি ৰাস্তাটোক সূৰ্যদেৱৰ পোহৰৰ পৰা বচোৱাৰ দিহা কৰিছে | সেইবোৰ কাটিবলৈও গাঁওত যেন কোনো নাই | অথচ সেই বাঁহনিডৰাক লৈয়ে কমখন গণ্ডগোল লাগিছিলনে ! হাতত দা লৈ ৰাইজক কাটিবলৈ অহা সিটো চুপাৰ অপূৰ্বৰ সন্মুখতে দেখোন আমি বাঁহবোৰৰ শিৰচ্ছেদ কৰিছিলোঁ | আজি ক’ত গ’ল ৰাইজৰ সেই শক্তি !\n-“অ’ হিতু, কিত্তে আইহলি ? অহিহে আছ যেন পাওঁ ? পাচে গোটেই মানহুটু পোতাইদি লুটুৰ-পুটুৰ হৈ আইছা যি ?”- ঘৰৰপৰা গৰু এৰাল দিবলৈ ওলাই আহি পদূলিমুখতে মোৰ মুখামুখি হোৱা নিৰেন আতাই মোৰ অৱস্থা দেখি সুধিলে |\n-“অ’হ আতা | গাড়ী ফাঁচিছিল, ঠেইলে থাকাতে চাকাই মাচ্ছি |”\n-“হয় দে, কিযে হৈছি ৰাস্তাটোৰ অৱস্থা ! পাচে ত‍ই কেইদিনমান থাকবি নহে ?”\n-“চাওচোন |অফিচৰ পৰা ফোন আইহলি যাবা লাগবো ।” পিছপিনৰ পৰা কাউৰীটোৱে কা-কা কৰি উঠিল|\n-“যা তেনেহ’লি | কাপোৰ-কানি সালে ল’নি | আইহবি আমাৰ ফালে |”\n-“হ’ব দে, আহিম |” সংক্ষিপ্তভাৱে কথাখিনিৰ সমাপ্তি পেলাই ম‍ই আগলৈ খোজ ল’লোঁ |\nএইজন নিৰেণ আতাৰ মাক ‘নখৰাৰ জেঠী’ৰপৰা সৰুতে কম সাধু শুনিছিলোঁনে ! পাছে জেঠী হেনো এতিয়া নৰীয়াত | আবেলিলৈ এবাৰ খবৰ লোৱাৰ পৰিকল্পনা কৰি বোকাৰ মাজে মাজে ঘৰলৈ বুলি আগবাঢ়িলোঁ | বোকাময় এই ৰাস্তাৰ কেতিয়াও নেদেখা এই ৰূপে মোক বিষণ্ণ কৰি তুলিছে | কিয় বাৰু বাৰে বাৰে পুৰণি কথাবোৰ মনলৈ আহি আছে | সেই বাট-পথ, যিটোৰে এন্ধাৰ ৰাতি পোহৰ অবিহনেই আমি অনায়াসেই আহ-যোৱা কৰিছিলোঁ, জোনাক ৰাতি খোজ কাঢ়ি থাকোঁতে ৰাস্তাত পাৰি থোৱা যেন লাগিছিল এক শুকুলা চাদৰ, তৰাময় গধূলি মূৰৰ ওপৰেৰে বৈ আছিল এখন তৰাৰ নৈ ! কেনি গ’ল সেই পথ, ক’ত হেৰাই থাকিল সেই শুকুলা চাদৰ, ক’ত লুকাই থাকিল সেই তৰাৰ নৈ ! মনটো গধূৰ হৈ আহিল |\nৰাস্তাৰ দাঁতিত থকা ‘ডাক্তৰ দাদি’ ৰ প্ৰকাণ্ড অমৰাজোপাও নাই | অমৰা পাৰিব গৈ কম গালি খাইছিলোঁনে আমি ! সেই গালিৰো এক নিজস্বতা আছিল, এক সুকীয়া আমেজ আছিল | সেই বাবেই চাগে’ আমি চেঙেলীয়াসোপাই অমৰা দফিওৱাৰ চলেৰে গাঁওৰ একমাত্ৰ টিঙৰ ঘৰটিলৈ চপৰা দলিয়াইছিলোঁ আৰু ডাক্তৰ দাদিয়ে ঘৰৰ ভিতৰৰপৰাই চিঞৰিছিল -“ঐ মৰঙেমাৰাহঁত, গাছডেলত ভালকে ফলকেটাও লাগবা নেদা না ? বোলো কথাতেই আছে ৰাক্ষসৰ আগত ধুৱা চাউল | এই কুৱালা আমৰাকেইটাও তুহাৰপৰা ৰক্ষা নাপইনা ? ভিঠাত জুই লাগব’ তুহাৰ…যমে সুদা ভাত খাব’…ডেকা গাড়ীত জুই লাগব’…….” আৰুযে কিমান গালি পাৰিছিল….আৰু গালি-শপনিলৈ কেৰেপ নকৰি আমি ঘৰৰ বেৰৰ ফুটাৰে চাই আছিলোঁ দাদিৰ কাম-কাজলৈ | মুখেৰে ফৰিং-ফুটা দিলেও বিছনাত বহি তেওঁ কিন্তু একান্ত মনে চাধা মোহাৰিহে আছিল | তেওঁৰ শাওবোৰ মনৰপৰা নাছিল, গাঁওৰ কাৰোবাৰ বেয়া হোৱাটো তেওঁৰ কাম্য নাছিল | বৰঞ্চ ডাক্তৰী চিকিত্‍সাৰপৰা বঞ্চিত গাঁওখনত কবিৰাজী চিকিত্‍সাৰে মানুহক শুশ্ৰূষা কৰাটোহে আছিল তেওঁৰ প্ৰধান কৰ্তব্য |\n-“ঈশ্বৰ দিয়া ঘৰত ধান চাউল আছে | আঞ্জা-তৰকাৰীওনো কিমান লাগে | এটাই মানহু | সেইখিনিও ইঘৰ-সিঘৰ মিলি দিয়েই দেখুন | তেল-নিমখৰ বাবদ যেখিনি টকা-সিকি লাগে, কেইডেলমান বাঁহ বেচিলিয়ে অ’লে যায়ে |” – চিকিত্‍সাৰ নামত কোনোবাই টকা যাচিলে তেওঁৰ উত্তৰ আছিল এনেধৰণৰ | অকলশৰীয়া আছিল ডাক্তৰ দাদি | সেই বাবেই নেকি স্বভাৱত অলপ এলেহুৱা আছিল দাদি | আৰু তেওঁ এলেহুৱা হোৱাৰ সুবিধা আমি চেঙেলীয়াসোপাই লৈছিলোঁ | গধূলি সোনকালে বিছনাত উঠাটো দাদিৰ নিয়ম আছিল | আৰু তাৰ পাচত আমি গৈ দুৱাৰত ঢকিয়াই ঢকিয়াই মাত লগাইছিলোঁ -“দাদি, তামুল ক’ত ?”-তিনি-চাৰিবাৰমান মতাৰ পাচত উত্তৰ আহিছিল-“গাছত |”\n-“দাদি পাণ ক’ত ?”\n-“দাদি চূণ ক’ত ?”\n-“অধঃপাতে যাৱহঁত, উঠবা লাগা কল্লি !”- এই বুলি উঠি আহি দুৱাৰমুখত ইতিমধ্যে পলাই-পত্ৰং দিয়া আমাৰ এজনকো নেদেখি তেওঁ গালিৰ অভিধানখনকেই মেলি লৈছিলহি | নঙলা মাৰিৰ কাষত ঢকুৱা বেৰখনৰ আঁৰৰপৰা আমি ফিচিক্-ফাচাককৈ হাঁহিছিলোঁ | তেওঁৰ সান্নিধ্যই আমাৰ চেঙেলীয়া জীৱনটো ৰঙীয়াল কৰি তুলিছিল | সৰু-বৰ সকলোৱে দাদি বুলি সম্বোধন কৰা ডাক্তৰ দাদিৰ আচল নাম জনাৰ প্ৰয়োজনীয়তা আমি কেতিয়াও অনুভৱ কৰা নাছিলোঁ | সকলোৱে দাদি বুলি মাতে বাবে আমিও সেই বুলিয়েই মাতিছিলোঁ |\nসেইজন ডাক্তৰ দাদিও কেইবছৰমান আগতে ঢুকাল | কোনো বেমাৰ-আজাৰত নপৰাকৈ হঠাৎ শোৱাপাটীতেই তেওঁক মৃত অৱস্থাত পোৱা গ’ল | তেতিয়াৰপৰাই তেওঁৰ সেই ঘৰ, সেই বস্তি সকলোবোৰ পৰিত্যক্ত অৱস্থাত পৰি ৰ’ল | আজিকালি অমৰা পাৰিবলৈ গৈ দাদিৰ মৰমৰ গালিখিনিও নোপোৱা হ’ল বাবে চেঙেলীয়ামখায়ো অমৰা পাৰিবলৈ যোৱাটোৱেই বাদ দিলে | তথাপি একে ঠাইতেই থিয় হৈ আছিল অমৰাজোপা | যোৱাবছৰলৈকে আছিল ! কিন্তু আজি দেখিছোঁ, অমৰাজোপা থকা ঠাইখিনি খালী | একেবাৰে খালী খালী লাগিছে ঠাইখিনি | অজানিতে দীঘল হুমুনিয়াহ এটা ওলাই গ’ল |\nডাক্তৰ দাদিৰ বস্তিৰপিনে চাই কিমান সময় তেনেকৈ ৰৈ আছিলোঁ গমেই নাপালোঁ | ওচৰত কুকুৰ এটাই ভুকাতহে মোৰ গাত তত আহিল | তাৰো অচিনাকি লাগিছে বোকা-পানীৰে লুটুৰি-পুটুৰি এই আচহুৱা প্ৰাণীটিক | পাছে পাছে প্ৰতীমা পেহীহঁত আহি আছে | মুখামুখি হ’লে মোৰ বিপদ, এই বুলি ঘৰলৈ বেগ ধৰিলোঁ |\nঘৰৰ নঙলা মাৰিৰ ওচৰত গৈ এখন্তেক ৰৈ গ’লোঁ | ঘৰখনৰো পৰিৱৰ্তন হৈছে | কে্ইবাবছৰো হ’ল বেৰত চূণ-তেল নসনা | কাম কৰোঁতাৰ অভাৱত চোতালতো ঠায়ে ঠায়ে দূৱৰি বন গজিছে | চোতালৰ অৱস্থা দেখিয়েই ধৰিব পৰা হৈছে ঘৰলৈ মানুহৰ অহাযোৱা যে একেবাৰেই কম | আজিকালিৰ মানুহৰ কাৰো ঘৰত ফুৰিবলৈ যোৱা সময়েই নোহোৱা হৈ আহিছে | তাতে বেমাৰী দেউতা, কাম-কাজ অলপো কৰিব নোৱাৰে | ভাবি থাকোঁতে মা ওলাই আহিল |\nগা-পা ধুই আহি যেতিয়া চোতালত চকী পাৰি বহিছোঁ, তেতিয়া ধৰণীৰ বুকুলৈ গধূলি নামিছে | চোতালৰ একোণত থকা গোহালিত মায়ে জ্বলাই থৈ অহা থূপাৰ ধোঁৱাই চৌদিশে এক মায়াময় পৰিৱেশৰ সৃষ্টি কৰিছে | আকাশ ফট্‌ফটীয়া | নীড়মুখী চৰাইবোৰে কিৰিলি পাৰি সোঁ-সোঁৱাই উৰি গৈছে | আকাশত দুই-এটি তৰাই ভুমুকি মাৰিছেহি | ওচৰৰে নামঘৰৰপৰা ভাঁহি আহিছে শংখ-ঘণ্টা, ডবা-বৰকাঁহৰ শব্দ………ঠিক আগৰ দৰেই |\n← শূন্যত প্ৰতিশোধ (২) (প্রদ্যুৎ জ্যোতি শইকীয়া)\nবৰাক উপত্যকাৰ গাঁও (প্রদ্যুৎ জ্যোতি শইকীয়া) →


May | 2015 | কিতাপ\nঅসমীয়া কিতাপৰ খবৰ\n31 May, 2015 পঙ্কজ জ্যোতি মহন্ত\n30 May, 2015 কিতাপ\nপ্ৰান্তিকঃ পষেকীয়া আলোচনী\n11 May, 2014 কিতাপ\nগণিত বিকাশঃ ছমহীয়া আলোচনী\n6 Feb, 2014 পঙ্কজ জ্যোতি মহন্ত\nহে পৃথিৱী অন্তৰতমাঃ ৰাম গগৈ\n31 May, 2015 কিতাপ\nইমান তিতা সাগৰৰ পানীঃহীৰেন গোঁহাই\n20 Mar, 2015 কিতাপ\nজানোচা পাহৰি গ’লা\n24 Nov, 2015 কিতাপ\nকংলিয়াঙৰ মাত:অনুৰাগ মহন্ত\n19 Nov, 2015 কিতাপ\nভোক:জুৰী বৰা বৰগোহাঞি\n19 Nov, 2015 সুস্মিতা বৰা\nযমুনাঃ মণিকুন্তলা ভট্টাচাৰ্য্য\nস্বৰ্ণবৃষ্টি: হৰেকৃষ্ণ ডেকা\n28 Nov, 2015 কিতাপ\nপানীৰ এই জীৱন নীলপৱনঃ মনালিছা শইকীয়া\nহোমেন বৰগোহাঞি মুৰ্দাবাদ | ফণীন্দ্ৰ কুমাৰ দেৱচৌধুৰী\n29 Nov, 2015 পঙ্কজ জ্যোতি মহন্ত\nঅসমৰ সংস্কৃতি : লীলা গগৈ\n29 Nov, 2015 কিতাপ\nঅশান্ত উত্তৰ পূৰ্বাঞ্চল (এক সমাজতাত্বিক অৱলোকন)\n25 Nov, 2015 কিতাপ\n841 days আগতে হোমেন বৰগোহাঞি মুৰ্দাবাদ | ফণীন্দ্ৰ কুমাৰ দেৱচৌধুৰী\n841 days আগতে সোণালী সংখ্যা\n841 days আগতে অসমৰ সংস্কৃতি : লীলা গগৈ\n842 days আগতে স্বৰ্ণবৃষ্টি: হৰেকৃষ্ণ ডেকা\n844 days আগতে অশান্ত উত্তৰ পূৰ্বাঞ্চল (এক সমাজতাত্বিক অৱলোকন)\n846 days আগতে জানোচা পাহৰি গ’লা\n850 days আগতে কংলিয়াঙৰ মাত:অনুৰাগ মহন্ত\n851 days আগতে ভোক:জুৰী বৰা বৰগোহাঞি\n1023 days আগতে কবি আৰু কবিতা\n1023 days আগতে হে পৃথিৱী অন্তৰতমাঃ ৰাম গগৈ\nআমাৰ ফেচবুক ঠিকনা\nকবি আৰু কবিতা\n31 May, 2015 কিতাপ কিতাপ, প্ৰৱন্ধ 2,172 views\t0 0\nলিখকঃ নন্দ তালুকদাৰ । অসমীয়া কবি আৰু কবিতাৰ বিভিন্ন দিশ সামৰি লিখা এমুঠি প্ৰবন্ধৰ সংকলন । লিখক নন্দ তালুকদাৰৰ এই গ্ৰন্থখনিৰ প্ৰথম সংকলন প্ৰকাশ পাইছিল এপ্ৰিল ১৯৬৯ চনত । দ্বিতীয় আৰু তৃতীয় প্ৰকাশ ক্ৰমান্বয়ে … সবিশেষ পঢ়ক >>\n31 May, 2015 কিতাপ কবিতা, কিতাপ 785 views\t1 0\nকবিঃ ৰাম গগৈ । ফেব্ৰুৱাৰী ১৯৮৬ চনত চিত্ৰলেখা প্ৰকাশনে প্ৰকাশ কৰা ’হে পৃথিৱী অন্তৰতমা’ ৰাম গগৈৰ ৫৮ টা কবিতাৰ সংকলন ।মূল্য ১৮ টকা । ” সমাজৰ কল্যাণকামী এক শুভ বুদ্ধিৰে মহত্ ৰাম গগৈৰ কাব্যত … সবিশেষ পঢ়ক >>\n31 May, 2015 কিতাপ উপন্যাস, কিতাপ 598 views\t0 0\nলেখিকাঃ মণিকুন্তলা ভট্টাচাৰ্য্য । স্বামী আৰু পুত্ৰক একেসময়তে হেৰুওৱা চল্লিশৰ দেওনা পাৰ কৰা এগৰাকী সাধাৰণ মধ্যবিত্তীয় গৃহিণীৰ কাহিনী যমুনা । জনমভূমি কাকতৰ দেওবৰীয়া পৰিপূৰিকা বসুন্ধৰাত ধাৰাবাহিক ভাৱে প্ৰকাশ পোৱা যমুনাই পাঠকৰ যথেষ্ট সমাদৰ লাভ … সবিশেষ পঢ়ক >>\n31 May, 2015 কিতাপ গল্প 1,191 views\t0 0\nলেখিকাঃ মনালিছা শইকীয়া পানীৰ এই জীৱন নীলপৱন লেখিকাৰ প্ৰকাশিত চতুৰ্থ খন কিতাপ । ইতিমধ্যে লেখিকাৰ দুখন গল্প আৰু এখন উপন্যাস প্ৰকাশ পাইছে । ১৪টা গল্পৰ এই খন সংকলনখনৰ গল্প সমূহ হৈছে- । জীৱনৰ গল্প, … সবিশেষ পঢ়ক >>\n31 May, 2015 পঙ্কজ জ্যোতি মহন্ত আলোচনী, কিতাপ, স্মৃতিগ্ৰন্থ 492 views\t0 0\n১৯৮৬ চনৰ ১৮ জুলাইত প্ৰতিষ্ঠা হোৱা অসম গণিত শিক্ষায়তনে (Assam Academy of Mathematics) ২০১১ চনৰ ১৭ জুলাইত ২৫ বছৰ সম্পূৰ্ণ কৰে। সেইদিনা ৰূপালী জয়ন্তী বৰ্ষ উৎযাপনৰ সামৰণি অনুষ্ঠানত এই স্মৃতিগ্ৰন্থখন উন্মোচন কৰা হয়। ‘কেইজনমান … সবিশেষ পঢ়ক >>\n30 May, 2015 কিতাপ আলোচনী, কিতাপ 1,395 views\t0 0\nগহীন আলোচনামূলক আৰু গৱেষণামূলক প্ৰবন্ধৰ বাটকটীয়া সাহিত্য আলোচনী ‘অসম সাহিত্য সভা পত্ৰিকা’ প্ৰথম প্ৰকাশ হয় ১৯২৬ চনত। ইয়াৰ প্ৰথম সম্পাদক আছিল সাহিত্যৰত্ন চন্দ্ৰধৰ বৰুৱা। অসমীয়া ভাষা সাহিত্যৰ গৱেষণাধৰ্মী বিশ্লেষণাত্মক ভালেমান প্ৰৱন্ধৰ বাবে এইখন আলোচনীয়ে … সবিশেষ পঢ়ক >>\nআপোনাৰ প্ৰিয় লেখক কোন ?\nমামণি ৰয়চম গোস্বামী\nবিজ্ঞাপনৰ বাবে যোগাযোগ কৰক\nHome - 12,701 views\nযোগাযোগ - 3,313 views\nকবি আৰু কবিতা - 2,172 views\nভোক:জুৰী বৰা বৰগোহাঞি - 1,758 views\nপ্ৰান্তিকঃ পষেকীয়া আলোচনী - 1,442 views\nঅসম সাহিত্য সভা পত্ৰিকা - 1,395 views\nপানীৰ এই জীৱন নীলপৱনঃ মনালিছা শইকীয়া - 1,191 views\nঅসমীয়া সাহিত্যত প্ৰৱন্ধ লেখকৰ সংখ্যা সীমিত হোৱাটো জাতিটোৰ বাবে অশনি সংকেত নেকি? - 925 views\nঅসমৰ সংস্কৃতি : লীলা গগৈ - 848 views\nঅসমীয়া সংগীত - 808 views\nকিতাপঃ অসমীয়া কিতাপৰ খবৰ


ইছলামৰ পয়গম্বৰ - অসমীয়া ৱিকিপিডিয়া\nইছলামত পয়গম্বৰ (আৰবী: نبي) হ'ল সেইজন ব্যক্তি যিজনক স্ৰষ্টাই মানুহক দিক নিৰ্দেশনা প্ৰদানৰ বাবে মনোনীত হিচাবে বিবেচনা কৰে। ইছলামী পৰিভাষাত ইয়াক কোৱা হয় নাবী (নবী)।\nইছলামী ঐতিহ্য মতে ঈশ্বৰে প্ৰত্যেক জাতিৰ ওচৰত পয়গম্বৰ প্ৰেৰণ কৰিছে। ইছলাম অনুযায়ী একমাত্ৰ মুহাম্মাদ (ছাঃ) কেই আল্লাহৰ বাৰ্তা সমগ্ৰ মানৱজাতিৰ ওচৰত পঠিয়াই দিয়াৰ বাবে প্ৰেৰিত হৈছিল, য'ত অন্যান্য পয়গম্বৰ সকল এটা নিৰ্দিষ্ট গোত্ৰ বা জাতিৰ ওচৰত প্ৰেৰিত হৈছিল।\nইহুদি আৰু খ্ৰীষ্টধৰ্মৰ বিপৰীতে, ইছলামত আল্লাহৰ বাৰ্তাবাহক আৰু পয়গম্বৰ (নবীৰ) মাজত পাৰ্থক্য কৰে। উভয়েই “ঐশ্বৰিক অণুপ্ৰেৰণা”ৰ দ্বাৰা আল্লাহৰ প্ৰত্যাদেশ প্ৰাপ্ত। তদুপৰি, বাৰ্তাবাহকসকল গ্ৰন্থ আকাৰে এটা সম্প্ৰদায়ৰ বাবে ঐশ্বৰিক নিয়ম কানুন প্ৰদান কৰে আৰু পয়গম্বৰসকলৰ বিপৰীতে আল্লাহৰ কৰ্তৃক সাফল্যৰ নিশ্চয়তা প্ৰাপ্ত ব্যক্তি। যেনেকৈঃ মুছলিমসকলৰ ধৰ্মগ্ৰন্থ কোৰআনত কোৱা হৈছে,\nযদিও সকলো “ৰাছুল” সকলেই “নবী”, কিন্তু সকলো “নবী” সকল “ৰাছুল” নহয়।\nসকলো বাৰ্তাবাহক (ৰাছুল আৰু কেইজনমান পয়গম্বৰৰ নাম কোৰআনত উল্লিখিত আছে। মুছলিম সকলে বিশ্বাস কৰে যে আদম হ'ল প্ৰথম পয়গম্বৰ (নবী), পক্ষান্তৰে শেষ পয়গম্বৰ হ'ল মুহাম্মাদ (ছাঃ)। বিশ্বাস কৰা হৈ থাকে যে পৃথিৱীত 1,24,000জন নবী আহিছিল। খ্ৰীষ্টধৰ্মৰ নিচিনাই ইছলামেও ঈছা (আঃ) (যীশু) ৰ জন্মবাদৰ ৰহস্যত আৰু বিশ্বাস কৰা হয় যে তেখেত নবী আছিল কাৰণ আল্লাহৰ পৰা তেখেতে ওৱাহী প্ৰাপ্ত। যীশু এজন বাৰ্তাবাহক হিচাবেও বিবেচিত হয় কাৰণ আল্লাহে তেখেতৰ ওপৰত সুসমাচাৰ (New Testament) প্ৰকাশ কৰিছিল। অৱশ্যে, খ্ৰীষ্টান ধৰ্মৰ বিপৰীতে ইছলাম ধৰ্মত আল্লাহৰ পুত্ৰ দাবি কৰা ধৰ্ম বিৰোধী আৰু যীশু এজন মানুহ হিচাবেই বিবেচিত হয়।\nকোৰআনত উল্লিখিতসম্পাদনা কৰক\nসকলো ৰাছুল (বাৰ্তাবাহক) নবী (পয়গম্বৰ) কিন্তু সকলো নবী (পয়গম্বৰ) ৰাছুল (বাৰ্তাবাহক) নহয়। মুছলিমসকলে বিশ্বাস কৰে যে আল্লাহ কৰ্তৃক প্ৰেৰিত সকলো পয়গম্বৰ সমানভাবে গুৰুত্বপূৰ্ণ।\nযদিও বহুত পয়গম্বৰৰ জীৱনৰ ঘটনা কোৰআনত উল্লেখ কৰা হৈছে, কিন্তু পাঁচজন প্ৰধান পয়গম্বৰৰ প্ৰথম চাৰিজনৰ জীৱনায়নৰ বিশেষ বৰ্ণনা আৰু অলঙ্কাৰপূৰ্ণ গুৰুত্বৰ প্ৰতি বিশেষ গুৰুত্ব দিছে। হজৰত মুহাম্মদৰ (ছাঃ) পূৰ্ৱৰ সকলো ব্যক্তিৰ মাজত মুছা (আঃ) আটাইতকৈ বেছিবাৰ কোৰআনত উল্লিখিত হৈছে। (পঞ্চমজন অৰ্থাৎ মুহাম্মাদ (ছাঃ) ৰ ক্ষেত্ৰত কোৰআনে তেখেতক পোনপটীয়াকৈ সম্বোধন কৰিছে আৰু এইটো প্ৰায়েই তেখেতৰ অপ্ৰত্যাশিত সংকট উত্তৰণৰ উপায় আলোচনা কৰিছে। যদিও গ্ৰন্থত পোনপটীয়াকৈ তেখেতৰ নামৰ ব্যৱহাৰ খুব কম।)\nকোৰআনত ২৫জন পয়গম্বৰৰ নাম উল্লেখ পোৱা যায়। নিম্নপ্ৰদত্তত কোৰআনত বৰ্ণিত পয়গম্বৰ সকলৰ তালিকা দিয়া হৈছে। প্ৰযোজ্য স্থানত নামৰ বাইবেলীয় অনুবাদ দিয়া হৈছে। অধিকাংশৰ বিষয়ে কোৰআনত স্পষ্ট উল্লেখ আছে যে এই তালিকা সম্পূৰ্ণ নহয়।\nঅৱশ্যেই মই তোমালোকৰ ওচৰত ৰাছুলসকলক প্ৰেৰণ কৰিছিলো, সিহঁতৰ মাজত বহুতৰ সম্বন্ধে মই তোমালোকক অৱগত কৰিছো আৰু আকৌ বহুতৰ সম্বন্ধে উল্লেখ কৰা নাই…”\nনাম (আৰবি অনু.)\nপ্ৰধান নিবন্ধ (সমূহ)\nউল্লিখিত পঙক্তি সমূহৰ সংখ্যা\nপ্ৰধান প্ৰবন্ধ: এ্যাডাম সম্বন্ধে ইছলামী দৃষ্টিভঙ্গি , এ্যাডাম , আৰু এ্যাডাম আৰু ইভ\n“আদম (আঃ) ইছলামৰ প্ৰথম নবী আৰু প্ৰথম মানৱ। আল্লাহে তেখেতক সৃষ্ট কৰি চল্লিছ দিনলৈ শুকান দেহত ৰখাৰ পাছত জীৱন দান কৰে।” ইহুদী আৰু খ্ৰীষ্টিয় ৰীতিতো তেখেত এজন গুৰুত্বপূৰ্ণ ব্যক্তি। তেখেত এ্যাডাম আৰু ইভ কাহিনীৰ বাবে বিখ্যাত। .\nপ্ৰধান প্ৰবন্ধ: ইদ্ৰিছ (আঃ)\nইদ্ৰিছ (আঃ)ৰ সময়ত আল্লাহে পৃথিৱীত মানুহক শাস্তি হিচাবে অনাবৃষ্টি দিছিল, কাৰণ সিহঁতে তেওঁক পাহৰি গৈছিল। পাপৰ পৰা উদ্ধাৰ আৰূ কষ্টৰ পৰা পৰিত্ৰাণ পাবৰ বাবে ইদ্ৰিছে আল্লাহৰ ওচৰত প্ৰাৰ্থনা কৰিছিল আৰু ফলত পৃথিৱীত বৰষুণ হৈছিল।\nপ্ৰধান প্ৰবন্ধ: নূহ (আঃ)\nযদিও মহাপ্লাৱনৰ বাবে তেখেত সৰ্বাপেক্ষা পৰিচিত, নূহ (আঃ) তেখেতৰ কালৰ এজন প্ৰধান একত্ববাদী প্ৰচাৰক আছিল। মুছলিম সকলে বিশ্বাস কৰে যে আল্লাহৰ প্ৰতি থকা বিশ্বাসেই তেখেতক নৌকা তৈয়াৰৰ সিদ্ধান্তত সাহায্য কৰিছিল। খ্ৰীষ্টিয় আৰু ইহুদি ঐতিহ্য অনুসাৰে মহাপ্লাৱন আছিল বিশ্বব্যাপী ঘটনা, যাৰ বিপৰীতে ইছলামত কিছু ভিন্ন মত আছে, য'ত নূহৰ মহাপ্লাৱন আছিল আঞ্চলিক বা বিশ্বব্যাপী।\nপ্ৰধান প্ৰবন্ধ: হুদ (আঃ)\nহুদ (আঃ) একজন নবী যাৰ নামানুসাৰে কোৰআনৰ একাদশ পৰিচ্ছেদৰ নামাকৰিত হৈছে। মুছলিম সকলে বিশ্বাস কৰে তেখেত আছিল আল্লাহৰ দ্বাৰা প্ৰেৰিত ভয়াবহ এক ধুমুহাৰ পৰা সাৰি যোৱা কিছু লোকসকলৰ ভিতৰৰ এজন। এই দৈৱ দূৰ্বিপাক হৈছিল মহাপ্লাৱনৰ পাঁচ পুৰুষ পিছত, ‘আদ জাতিক শাস্তি দিবলৈ, যিসকলে আল্লাহক পাহৰি গৈ পাপত নিমজ্জিত আছিল। বাইবেলৰ পুৰণি নিয়মত হুদৰ কোনো উল্লেখ নাই।\nপ্ৰধান প্ৰবন্ধ: ছালিহ্ (আঃ)\nকোৰআন অনুসাৰে আল্লাহে ছালিহ্- (আঃ) ক তেখেতৰ জাতি ছামুদক পৰিত্যাগ কৰিবলৈ আদেশ দিয়ে, যেতিয়া সিহঁতে আল্লাহৰ প্ৰতি অবিশ্বাস আৰু আদেশ অমান্য কৰিছিল। আল্লাহেসিহঁতক আদেশ কৰিছিল এটা বিশেষ উটক যত্ন কৰিবলৈ, কিন্তু সিহঁতে সেই উটক হত্যা কৰিছিল। ছালিহ্ আৰু তেখেতৰ সহযোগী সকলৰ (বিশ্বাসীসকলৰ) অনুপস্থিত আল্লাহে আকাশৰ পৰা এক ভয়ঙ্কৰ শব্দৰ মাধ্যমেৰে সেই লোকসকলক তৎক্ষনাত মাৰি পেলাইছিল। দ্ৰষ্টব্য যে পুৰণা নিয়মত বৰ্ণিত শ্বেলাহ ছালিহ্ নহয়।\nপ্ৰধান প্ৰবন্ধ: ইব্ৰাহিম (আঃ)\nমক্কাৰ কাবা পুনঃনিৰ্ণমানৰ বাবে মুছলিমসকলে ইব্ৰাহিমক এজন অন্যতম নবী হিচাবে বিবেচনা কৰে। পুত্ৰ ইছমাইলসহ (আঃ) তেখেতৰ পৰিয়ালক মক্কাৰ চাৰিপাশে সভ্যতা গঢ়ি তোলাত সাহায্য কৰাৰ স্বীকৃতি দিয়া হয় যিটো পৰৱৰ্তিত ইছলামৰ শেষ নবী মুহাম্মদৰ (ছাঃ) জন্ম দিয়ে। ইব্ৰাহিম তেখেতৰ পুত্ৰ ইছমাইলক আল্লাহৰ উদ্দেশ্যৰে প্ৰায় উৎসৰ্গ কৰাৰ ঘটনাৰ বাবেও বিখ্যাত যিটো বৰ্তমানত ঈদ উল-আজহাৰ মাধ্যমেৰে প্ৰতিবছৰ স্মৰণ কৰা হয়। তেখেতেই (ইব্ৰাহিম) প্ৰথম নবী যিজনে বিশ্বাসীসকলক “মুছলিম” বুলি অভিহিত কৰিছিল যাৰ অৰ্থ “আল্লাহৰ ওচৰত পূৰ্ণ আত্মসমৰ্পণ কৰা।” তেখেতক জাতিৰ পিতা অভিহিত কৰা হয়।\nপ্ৰধান প্ৰবন্ধ: লুত (আঃ)\nলুত (আঃ) তেখেতৰ সম্প্ৰদায়ক পুৰুষ-সমকামিতাৰ বিৰুদ্ধে প্ৰচাৰনা আৰু লগতে আল্লাহৰ একত্বত বিশ্বাস স্থাপনৰ বাবে আহ্বান কৰিছিল। যিটোয়ে তেখেতক সেই স্থানৰ লোকসকলৰ দ্বাৰা উপেক্ষা আৰু তামাচাৰ পাত্ৰত পৰিণত কৰিছিল। লুত আছিল তেখেতৰ সমসাময়িক ইব্ৰাহিমৰ ভগ্নীৰ পুত্ৰ। আল্লাহৰ এই অবাধ্য সম্প্ৰদায়ক শাস্তি দিয়াৰ বাবে এই নগৰীত ফৰিষ্টা পঠাইছিল। ৰাতি শেষ হোৱাৰ পূৰ্বে লুতে তেখেতৰ অনুগামীসহ, কিন্তু নিজ স্ত্ৰীক বাদ দি, যিজনী অবাধ্যসকলৰ অন্তৰ্গত আছিল, সেই স্থান ত্যাগ কৰিছিল। ফৰিষ্টাসকলে সেই ভূমি ওলোটাই দিয়ে আৰু প্ৰস্তৰ বৰষুণ বৰ্ষণ কৰি সম্প্ৰদায়ক বিনাশ কৰিছিল। এই স্থানটোক বৰ্তমানে জৰ্ডান নদীৰ তীৰৱৰ্তী ডেড্ ছীৰ ওচৰত ছাদূম্ নগৰী। সেইবাবে সমকামিতাক ছডমি বোলে।\nপ্ৰধান প্ৰবন্ধ: ইছমাইল (আঃ)\nইছমাইল (আঃ), ইব্ৰাহিমৰ (আঃ) প্ৰথম পুত্ৰ, তেখেতৰ প্ৰায়-উৎসৰ্গ হোৱাৰ ঘটনাৰ বাবে ইছলামত উল্লখযোগ্য এজন নবী। শৈশৱত তেখেতক আৰু তেখেতৰ মাতৃ হাজেৰাৰ মক্কাত পানী বিচৰাৰ চেষ্টাৰ কাৰণে আল্লাহে জমজম কুঁৱা প্ৰকাশিত কৰিছে, যিটো আজিও বহমান।\nপ্ৰধান প্ৰবন্ধ: ইছহাক (আঃ)\nইছলামী ঐতিহ্যানুসাৰে, ইছহাক (আঃ), ইব্ৰাহিমৰ (আঃ) দ্বিতীয় পুত্ৰ। তেখেত আৰু তেখেতৰ ভাই ইছমাইল (আঃ) ইমলামৰ নবী হিচাবে ইব্ৰাহিমৰ (আঃ) উত্তৰাধিকাৰী।\nপ্ৰধান প্ৰবন্ধ: ইয়াকুব (আঃ)\nকোৰআন অনুযায়ী ইয়াকুব (আঃ) আছিল “মনোনীত আৰু সৎ সাহচৰ্য” আৰু তেখেত তেখেতৰ পিতা ইছহাক আৰু পিতামহ ইব্ৰাহিমৰ (আঃ) ঐতিহ্য বহন কৰিছিল। পূৰ্বপুৰুষসকলৰ অনুৰূপ তেখেতেও আল্লাহৰ আৰাধনাত আত্মনিয়োগ কৰিছিল।\nপ্ৰধান প্ৰবন্ধ: ইউছুফ (আঃ)\nইউছুফ (আঃ) আছিল (ইয়াকুবৰ) (আঃ) পুত্ৰ আৰু ইব্ৰাহিমৰ (আঃ) পৌত্ৰ, মিছৰৰ ৰজাৰ গুৰুত্বপূৰ্ণ পৰামৰ্শদাতাত নিয়োগ হয় যেতিয়াৰ পৰা ৰজাই এটি সপোন দেখে, যিটো মিছৰৰ অৰ্থনৈতিক অৱস্থাৰ পূৰ্ৱাভাস হিচাবে ইউছুফে ব্যাখ্যা কৰে। তেখেতৰ এঘাৰ ভাইৰ পৰা তেখেতে জীৱনৰ এটা ডাঙৰ অংশ বিচ্ছিন্ন অৱস্থাত অতীবাহিত কৰে, যিসকলে ইউসছুফৰ প্ৰতি ঈৰ্ষাপৰায়ণ আছিল কাৰণ সিহঁতৰ পিতা তেখেতৰ প্ৰতি পক্ষপাতিত্ব কৰিছিল। এদিনাখন সিহঁতে তেখেতক লৈ গ'ল আৰু পিতাক ক'লে যে সিহঁতে খেলিবলৈ ও ফূৰ্ত্তি কৰিবলৈ গৈ আছে, কিন্তু তেখেতক হত্যা কৰাৰ হে সিহঁতৰ পৰিকল্পনা আছিল। সিহঁতে তেখেতক এটা কুঁৱাৰ ভিতৰত পেলাই দিলে আৰু পিতাক ক'লে যে ইউছুফক এটা বনৰীয়া জন্তুৱে খাই পেলাইছে। ইছলামী মতে ইউছুফক মানৱজাতিৰ ৫০ শতাংশ সৌন্দৰ্যৰ দ্বাৰা পুৰষ্কৃত কৰা হৈছিল।\nপ্ৰধান প্ৰবন্ধ: আইউব (আঃ) আৰু জব\nইছলামী ঐতিহ্য আনুযায়ী, আশ্বকেলনৰ (আল মাজদাল) বাহিৰত তেখেতৰ নিজৰ এলাকাত আল্লাহৰ সেৱা কৰাৰ কাৰণে, আইউব (আঃ) তাৰুণ্যৰ ঝৰ্ণাৰ দ্বাৰা পুৰষ্কৃত কৰা হৈছিল, যিটো মৃত্যুৰ অবিহনে সকলো জৰাব্যাধি দূৰ কৰিছিল। বিশ্বাস কৰা হয় যে, আইউব ধৈৰ্য্য ধাৰণ কৰাৰ পৰীক্ষা হিচাবে ১৮ বছৰ আল্লাহ কৰ্তৃক প্ৰেৰিত এটি ব্যাধিত কষ্ট পাইছিল।\nপ্ৰধান প্ৰবন্ধ: শ্বোয়াইব (আঃ) আৰু জেথ্ৰ\nজেথ্ৰ (আঃ) আছিল ইব্ৰাহিমৰ (আঃ) পোনপটীয়া বংশধৰ। ইছলাম অনুসাৰে, তেখেত আল্লাহ কৰ্তৃক নিয়োজিত আছিল মাদিয়ান আৰু আয়কাহৰ মানুহ সকলক সৎ পথত পৰিচালিত কৰাৰ বাবে, যিসকলে ছিনাই পৰ্ৱতৰ ওচৰত বাস কৰিছিল। যেতিয়া সেই এলাকাৰ মানুহ সকলে তেখেতৰ নিষেধ অমান্য কৰিছিল, তেতিয়া আল্লাহৰ অবিশ্বাসী সকলৰ গাওঁ ধ্বংস কৰি দিছিল। যদিও এইটো কোৰআনত উল্লেখ আছে আৰু পয়গম্বৰ মুহাম্মাদৰ বাণীত উধৃত হৈছে যে মুছা (আঃ) শ্বোয়াইবৰ (আঃ) এজনী কন্যাক বিয়ে কৰাইছিল, আৰু এই বিষয়ে পুৰণা নিয়মত জেথ্ৰ নামৰ ব্যক্তিৰ কথা বৰ্ণিত আছে। কিন্তু কিছু বিশেষজ্ঞয়ে বিশ্বাস কৰে যে পুৰণা নিয়মত বৰ্নিত জেথ্ৰ আৰু কোৰআনৰ শ্বোয়াইব এজন ব্যক্তি নহয়।\nপ্ৰধান প্ৰবন্ধ: মুছা (আঃ)\nমুসা (আঃ) - আল্লাহৰ এজন ডাঙৰ ৰাছূল আছিল। তেখেতৰ ওপৰত আল্লাহে তাওৰাত কিতাব নাযিল কৰিছিল। মুছা (আঃ) জন্ম গ্ৰহণ কৰিছিল ফেৰাউনৰ সময়ত। তেখেতৰ সৈতে ফেৰাউনৰ লোহিত সাগৰত নিমজ্জিত হোৱাৰ কাহিনী আছে। মুছলিম সকলৰ ওচৰত মুছা (আঃ) এজন সম্মানিত নবী আৰু ৰাছূল আছিল। হজৰত মুছা (আঃ) ৰ সম্প্ৰদায়ৰ নাম আছিল বনী-ইছৰাঈল। তেখেতৰ মু'জেযাসমূহ (অলৌকিক কাম) বিগত অন্যান্য নবী-ৰছূলসমূহৰ তুলনাত যেনেকৈ সংখ্যাত বেছি, তেনেকৈয়েই প্ৰকাশৰ দিশতো বহুত বলিষ্ঠতা প্ৰকাশ পায়। হজৰত মুছা (আঃ) ইহুদি সম্প্ৰদায়ৰ বাবে পঠোৱা হৈছিল।\nপ্ৰধান প্ৰবন্ধ: হাৰুণ (আঃ)\nহাৰুন (আঃ)-হাৰুণ (আৰবি: هارون) আল্লাহৰ নবী হিচাবে কোৰআনত উল্লেখ কৰা হৈছে। কোৰআনত একাধিকবাৰ হাৰুণ (আঃ) ৰ প্ৰশংসাত একজন “মুমিন বান্দা” হিচাবে আহ্বান কৰিছে। হাৰুণ (আঃ) আছিল মুছা (আঃ) ৰ ভাই। আল্লাহে তেখেতক মুছা (আঃ) ৰ সৈতে ধৰ্ম প্ৰচাৰৰ বাবে মনোনীত কৰিছিল। হাৰুণ (আঃ) এজন সম্মানিত নবী আছিল।\nপ্ৰধান প্ৰবন্ধ: দাউদ (আঃ)\nহযৰত দাউদ (আঃ) - ডেভিড বা দাউদ (/ˈdeɪvɪd/; হিব্ৰু: דָּוִד, דָּוִיד, আধুনিক David টিবেৰিয়ান Dāwîḏ; ISO 259-3 Dawid; আৰবি: داوُود Dāwūd; টেমপ্লেট:Lang-syr Dawid; Strong's: Daveed) বাইবেলৰ বৰ্ণনা অণুসাৰে, তেখেত আছিল এজন ইছিৰায়েল ৰাজতন্ত্ৰৰ দ্বিতীয় ৰজা আৰু বাইবেলৰ নতুন নিয়ম অনুসাৰে গালাতীয় সকলৰ প্ৰতি পত্ৰ আৰু লূকলিখিত সুসমাচাৰ মতে যীশুৰ পূৰ্বপুৰুষ ইয়াকুবৰ পুত্ৰ, ইয়াহুদাৰ অধস্তন বংশধৰ। তেখেতৰ পিতাৰ নাম ঈছা। বহুত পুত্ৰ সন্তানৰ মাজত দাউদ আছিল পিতাৰ কনিষ্ঠ সন্তান।\nপ্ৰধান প্ৰবন্ধ: ছুলাইমান (আঃ)\nসুলায়মান (আঃ) - ছুলায়মান (আঃ) (হিব্ৰু ভাষাতঃ שְׁלֹמֹה, আধুনিক হিব্ৰু: Šəlomo or Šlomo, আৰবি ভাষাতঃ سليمان) কোৰআনৰ বৰ্ণনা অনুসাৰে, তেখেত আছিল এজন নবী আৰু প্ৰতাৱশালী বাদশ্বাহ্। হিব্ৰু বাইবেলৰ অনুসাৰে, তেখেত আছিল ইছৰায়েলল প্ৰথম আৰু গুৰুত্বপূৰ্ণ এজন ৰজ়া। তেখেতৰ জন্ম আনুমানিক ১০১১ খ্ৰীষ্টপূৰ্বাব্দত আৰু মৃত্যু আনুমানিক ৯৩১ খ্ৰীষ্টপূৰ্বাব্দত; আৰু তেখেতৰ ৰাজত্ব কাল আছিল প্ৰায় ৯৭০ ৰ পৰা ৯৩০ খ্ৰীষ্টপূৰ্বাব্দলৈ স্থায়ী। তেখেত আছিল হজৰত দাউদ (আঃ) ৰ পুত্ৰ। কথিত আছে, হজৰত ছুলায়মান (আঃ) জেৰুজালেম নগৰী প্ৰতিষ্ঠা কৰিছিল আৰু আল্লাহ তাআলাৰ মহিমা তুলি ধৰিবলৈ তাত পুনৰ্নিৰ্মাণ কৰি গঢ়ি তুলিছিল মুছলিম সকলৰ প্ৰথম কিবলা (প্ৰাৰ্থনাৰ দিশ) আল-আকছা মছজিদ।\nপ্ৰধান প্ৰবন্ধ: ইলিয়াছ (আঃ)\nহজৰত ইলিয়াছ (আঃ)- (হিব্ৰু: אֱלִיָּהוּ, Eliyahu, যাৰ অৰ্থ “মোৰ ঈশ্বৰ সদাপ্ৰভুৰ হয়”) আৰবি: إيلياس إليا, ইলিয়াছ Ilya) এজন নবী আৰু ইস্ৰায়েলৰ উত্তৰ ৰাজ্যত এক আশ্চৰ্যৰ-কৰ্মী আছিল।\nপ্ৰধান প্ৰবন্ধ: আল-ইয়াছা (আঃ)\nআল-ইয়াছা (আঃ)- আল-ইয়াছা (/ ᵻlaɪʃə /  হিব্ৰু: אֱלִישָׁע, আধুনিক Tiberian'Ĕlîšā'; “মোৰ আল্লাহ বা ঈশ্বৰ উদ্ধাৰকৰ্তা”, গ্ৰিক: Ἐλισσαῖος, Elissaîos বা Ἐλισαιέ, Elisaié, আৰবি: اليسع) এজন নবী আছিল। তেখেতক কোৰআন, নিউ টেষ্টামেণ্ট, Ginza RBA আৰূ বাহাই ত উল্লেখ কৰা হৈছে। পৱিত্ৰ কোৰআনত এই নবী সম্পৰ্কে ছূৰা আন‘আমৰ ৮৬ আৰু ছূৰা ছোয়াদৰ ৪৮ আয়াতত অন্য নবী সকলৰ নামৰ সৈতে বৰ্ণিত হৈছে। ছূৰা আন‘আমৰ ৮৩ৰ পৰা ৮৬ আয়াত লৈকে ইলিয়াছ আৰু আল-ইয়াছা‘ সহ ১৭জন নবীৰ নামৰ শেষৰ ফালে কোৱা হৈছে- ‘ইছমাঈল, আল-ইয়াছা‘, ইউনুছ, লুত সিহঁতৰ প্ৰত্যেককেই আমি বিশ্বৰ ওপৰত শ্ৰেষ্ঠত্ব দান কৰিছো’ (আন‘আম ৬/৮৬)। অন্য ঠাইত আল্লাহে কৈছে, ‘আৰু তুমি বৰ্ণনা কৰা ইছমাঈল, আল-ইয়াছা‘ আৰু যুল-কিফলৰ কথা। সিহঁত সকলোৱেই আছিল শ্ৰেষ্ঠ সকলৰ অন্তৰ্ভুক্ত (ছোয়াদ ৩৮/৪৮)। উক্ত বৰ্ণনাত বুজা যায় যে, আল-ইয়াছা‘ (আঃ) নিঃসন্দেহে এজন উচ্চস্তৰৰ নবী আছিল।\nতেখেত ইফৰাঈম বিন ইউছুফ বিন ইয়াকুবৰ বংশধৰ আছিল। তেখেত ইলিয়াছ (আঃ) ৰ খুৰাৰ লৰা আছিল আৰু তেখেত নায়েব বা প্ৰতিনিধি আছিল। হজৰত ইলিয়াছ (আঃ), ছুলায়মান (আঃ) পৰৱৰ্তী পথভ্ৰষ্ট বনী ইস্ৰাঈল সকলৰ প্ৰতি প্ৰেৰিত হৈছিল। তাৰ পাছত আল-ইয়াছা‘ নবী হয় আৰু তেখেত ইলিয়াছ (আঃ) ৰ শ্বৰী‘আত অনুযায়ী ফিলিস্তীন অঞ্চলত জনগণসকলক পৰিচালিত কৰে আৰু তাওহীদৰ আহ্বান অব্যাহত ৰাখে। বাইবেলত তেখেতৰ বিস্তাৰিত অৱস্থা বৰ্ণিত হৈছে। য'ত তেখেতৰ নাম ‘ইলিশ্বা ইবনে ছাকিত’ বুলি উল্লিখিত হৈছে।\nহজৰত যুল-কিফ'ল (আঃ)\nপ্ৰধান প্ৰবন্ধ: হজৰত যুল-কিফ'ল (আঃ)\nহজৰত যুল-কিফ'ল আ- যুল-Kifl, বা Zul-Kifl (আৰৱী: ذو الكفل; এটা ভাঁজ অধিকাৰী) (. গ 600 খ্ৰিষ্টপূৰ্বাব্দ) এজন ইছলামী নবী বিভিন্ন হিব্ৰু বাইবেলৰ ভাববাদীসকলে, আটাইতকৈ বেছি যিহিষ্কেলৰ সৈতে পৰিচয় হৈছে. এইটো বিশ্বাস কৰা হয় যে, তেখেত প্ৰায় 75 বছৰ বসবাস কৰিছিল আৰু তেখেত আধুনিক ইৰাকত প্ৰচাৰক আছিল. যুল-Kifl, জীৱনত উচ্চ ঈশ্বৰৰ দ্বাৰা তাতকৈও উচ্চ মৰ্যাদা দিয়া হৈছে বুলি ধাৰণা কৰা হয় আৰু গুডৰ “কম্পানীৰ এজন মানুহ হিচাপে কোৰআনত লিপিবদ্ধ কৰা হয়. যদিও বহুত ঐতিহাসিক সূত্ৰৰ পৰা যুল Kifl পৰিচিত হয় যেনেকৈ ইবনে ইছহাক আৰু ইবনে কাছিৰৰ হিচাপে শাস্ত্ৰীয় মন্তব্যকাৰীসকলৰ পৰা সকলো লিখা, এটা ভবিষ্যদ্বাণীপূৰ্ণ, সাত্ত্বিক মানুহ যিসকলে প্ৰতিদিন প্ৰাৰ্থনা আৰু উপাসনাৰ মাজত বিশ্বস্ত হিচাপে যুল কিফল দূৰৰে কথা.\nপৱিত্ৰ কোৰআনত কেৱল ছূৰা আম্বিয়াৰ ৮৫-৮৬ আৰু ছোয়াদৰ ৪৮ আয়াতৰ যুল-কিফলৰ নাম আহিছে। তেখেত আল-ইয়াছাৰ পাছত নবী হয় আৰু ফিলিস্তীন অঞ্চলত বনু ইস্ৰাঈলসকলৰ মাজত তাওহীদৰ দাওয়াত দিয়ে।\nআল্লাহে কয়, ‘আৰু তুমি স্মৰণ কৰা ইছমাঈল, ইদ্ৰিছ আৰু যুল-কিফলৰ কথা। সিহঁতেই প্ৰত্যেকেই আছিল ছবৰকাৰী’। ‘আমি তোমালোকক আমাৰ ৰহমত প্ৰাপ্তসকলৰ অন্তৰ্ভুক্ত কৰিলো। সিহঁত আছিল সৎকৰ্মশীল সকলৰ অন্তৰ্ভুক্ত’ (কোৰআনঃ ২১/৮৫-৮৬)। অন্য ঠাইত আল্লাহে কয়, ‘আৰু তুমি বৰ্ণনা কৰা ইছমাঈল, আল-ইয়াছা‘ আৰু যুল-কিফলৰ কথা। সিহঁত সকলোৱেই আছিল শ্ৰেষ্ঠসকলৰ অন্তৰ্ভুক্ত (কোৰআনঃ ৩৮/৪৮)।\nহজৰত ইউনুছ (আঃ)\nপ্ৰধান প্ৰবন্ধ: হজৰত ইউনুছ (আঃ)\nহযৰত ইউনুছ (আঃ) - (হিব্ৰু ভাষাত: יוֹנָה, আধুনিক হিব্ৰু: Yona, তিবেৰিয়ান: jon'ɔh, "dove"; আৰৱী:يونس, ইউনুছ অথব يونان, ইউনান; লেটিন: Ionas) কোৰআনৰ বৰ্ণনা অনুসৰি, তেখেত আছিল এজন নবী। যাক 'নীনাওয়া' বাসীসকলক হিদায়াতৰ বাবে আল্লাহে প্ৰেৰণ কৰিছিল। ইউনুছ (আঃ) ৰ বংশ সম্পৰ্কে মাত্ৰ এইখিনিয়েই জনা যায় যে, তেখেতৰ পিতাৰ নাম আছিল 'মাত্তা'। হাদিছ গ্ৰন্থ বুখাৰী শ্বৰীফৰ এটা হাদিছত আব্দুল্লাহ ইবনে আব্বাছৰ পৰা এই কথা স্পষ্টভাবে বৰ্ণিত আছে। বাইবেলত ইউনুছ (আঃ) ৰ নাম 'ইউনাহ' আৰু তেখেতৰ পিতাৰ নাম 'আমতা' বোলা হৈছে। কিন্তু ইউনুছ ইবনে মাত্তাহ আৰু ইউনাহ ইবনে আমতাৰ মাজত ব্যক্তি হিচাপে কোনো পাৰ্থক্য নাই। এইটো আৰৱী আৰু হিব্ৰু ভাষাৰ উচ্চাৰণৰ পাৰ্থক্য।\nআল্লাহে কয়, ‘আৰু ইউনুছ আছিল পয়গম্বৰ সকলৰ এজন’। ‘যেতিয়া সি পলুৱাই যাত্ৰী ভৰ্তি নৌকাত গৈ উপস্থিত হ'ল’। ‘তেতিয়া লটাৰীত সি অকৃতকাৰ্য হ’ল’। ‘পাছত এটা মাছে তেওঁক গিলি পেলালে। এই অৱস্থাত সি আছিল নিজক ধিক্কাৰ দানকাৰী’ (কোৰআনঃ ৩৭/১৩৯-১৪২)।\nহজৰত যাকাৰিয়া (আঃ)\nপ্ৰধান প্ৰবন্ধ: হজৰত যাকাৰিয়া (আঃ)\nহজৰত যাকাৰিয়া (আঃ)- (আৰৱী: زكريا যাকাৰিয়া; ইছলামৰ এজন নবী, কোৰআনত উল্লেখ কৰা হৈছে মুছলিম আৰু বিশ্বাস সক্ৰিয় মৰিয়াম ঈছাৰ (আঃ) মাৰ অভিভাবক হৈছে, আৰু সিহঁতে বিশ্বাস স্থাপন কৰিছে সক্ৰিয় বাপ্তিস্মদাতা য়োহনৰ দেউতা হৈছে। জাকাৰিয়া কিছু মুছলিম সকলৰ মতে শ্বহীদ হৈছে বুলি ধাৰণা কৰা হয়।\nযাকাৰিয়া (আঃ) সম্পৰ্কে কোৰআনত কেৱল এইখিনিয়েই বৰ্ণিত হৈছে যে, তেখেত মাৰিয়ামৰ লালন-পালনকাৰী আছিল। এই বিষয়ে আল্লাহে ছূৰা আলে-ইমৰাণত যিটো কৈছে, তাৰ সাৰ-সংক্ষেপে এই যে, ইমৰাণৰ স্ত্ৰীয়ে প্ৰতিজ্ঞা কৰিছিল যে, মোৰ গৰ্ভৰ সন্তানক মই আল্লাহৰ বাবে উৎসৰ্গ কৰি দিলো। তেখেতে ধাৰণা কৰিছিল যে, তেখেতৰ এটি পুত্ৰ সন্তান হ'ব আৰু তাক তেখেতে আল্লাহৰ ঘৰ বায়তুল মুক্বাদ্দাছৰ খিদমতত নিয়োগ কৰিব। কিন্তু পুত্ৰৰ স্থানত কন্যা সন্তান অৰ্থাৎ মাৰিয়াম জন্মগ্ৰহণ কৰিলে, তেখেত হতাশ হৈ পৰিল। আল্লাহে তেখেতক সান্ত্বনা দি ক'লে, لَيْسَ الذَّكَرُ كَالأُنْثَى ‘এই কন্যাৰ নিচিনা কোনো পুত্ৰই নাই’ (কোৰআনঃ ৩/৩৬)।\n↑ Itmam al-hujjah) by Inayat Khan\n↑ John Esposito (2005), Islam: The Straight Path, p.20\n↑ Amin Ahsan Islahi. Tadabbur-i-Qur'an, vol.8, p.273\n↑ Rasul and nabi\n↑ see the Qur'an সাঁচ:Quran-usc\n↑ কোৰআন ৪০:৭৮\n↑ Yusuf Ali's translation of the Qur'an, সাঁচ:Quran-usc\n"https://as.wikipedia.org/w/index.php?title=ইছলামৰ_পয়গম্বৰ&oldid=279248"ৰ পৰা অনা হৈছে\nশেষ সম্পাদনা কৰা হৈছে 28 মে' 2021 তাৰিখে 04:20 বজাত\nএই পৃষ্ঠাখন 28 মে' 2021 তাৰিখে ০৯:৫০ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=42637।


অসমৰ জনপ্ৰিয় কণ্ঠশিল্পী শতাব্দী বৰাৰ সৈতে কিছু অন্তৰংগ আলাপ । - Hourly Times\nDecember 22, 2019 00 1 min\nইন্টাৰভিউ উইথ চিংগাৰ পি কে ।\nপ্ৰেম আৰু জীৱনৰ সংজ্ঞা কি? কনভাৰশ্বেশ্ব্যন উইথ চিংগাৰ, কম্প’জাৰ পৰেশ আকাশ ।\nFebruary 14, 2020000 1 min2yrs 89\nজোনাকঃ প্ৰথমে আপোনাক জোনাক ই আলোচনীৰ তৰফৰ পৰা আন্তৰিক সম্ভাষণ জনালো। আপোনাৰ শৈশৱ আৰু কৈশোৰৰ বিষয়ে জানিব বিচাৰো\nশতাব্দী বৰাঃ প্ৰথমতে সমূহ জোনাকৰ পৰিয়াললৈ মোৰ ফালৰ পৰা বহুত বহুত ধন্যবাদ জনালো । মোৰ পিতৃ তথা মাতৃৰ নাম অখিল বৰা আৰু কল্পনা সেন বৰা । মোৰ শৈশৱ বিশ্বনাথ জিলাত অন্য ল’ৰা ছোৱালীৰ দৰে খেলা- ধূলাৰ মাজেদি পাৰ হৈছিল। মোৰ স্কুলীয়া শিক্ষা মাৰিগল্ড হাইস্কুলত পাৰ হয়। তাৰ পিছত বিশ্বনাথ কলেজৰ পৰা ইংৰাজী বিষয়ত স্নাতক ডিগ্ৰী লাভ কৰোঁ। তাৰ পিছতNEF লʼ কলেজৰ পৰা আইনৰ ডিগ্ৰী লাভ কৰোঁ। মোৰ সংগীতৰ যাত্ৰা 2015 চনৰ পৰা অসমৰ জনপ্ৰিয় কণ্ঠশিল্পী জুবিন গাৰ্গৰ লগত সচাকৈ কোৱা না গীতটোৰ যোগেদি আৰম্ভ হয়। ইয়াৰ উপৰিও অসমৰ কেইখনমান জনপ্ৰিয় অসমীয়া চলচ্চিত্ৰ ক্ৰমে ৱান্দাৰ ৱৰ্ল্ড , খলনায়িকা , ৰত্নাকৰ, মিছন ছাইনা ইত্যাদিত গীত গোৱাৰ সুযোগ পাইছিলো । তাৰ পিছত ৰদালি নামি আহা ,জাকৈ সপোনতে আহি উৰনীয়া মন , ভাল পাওঁ বুলি কোৱা না ইত্যাদিত মই গীত পৰিবেশন কৰোঁ। মই চতুৰ্থ শ্ৰেণীৰ পৰাই গীত গোৱা আৰম্ভ কৰিছিলোঁ। এতিয়ালৈকে মুঠ মই 50টাতকৈও অধিক গীত গাইছো । মই অসমীয়া, হিন্দী, ইংৰাজী, বাংলা, কাৰ্বি, বড়ো, মিছিং,উৰিয়া, আদিবাসী, ভোজপুৰী, নেপালী,ৰাভা , পাঞ্জাবী আদি ভাষাত গীত গাইছো ।\nজোনাকঃ আপুনি কেতিয়াৰ পৰা সংগীত জগতত প্ৰৱেশ কৰিছিল আৰু কাৰ পৰা প্ৰেৰণা পাইছিল\nশতাব্দী বৰাঃ মই সংগীত চতুৰ্থ শ্ৰেণীৰ পৰাই গাইছো ।ষ্টেজ প্ৰগ্ৰেম কৰিছোঁ ষষ্ঠ শ্ৰেণীৰ পৰা। ষ্টুডিঅ’ত গীত গাইছো 2014চনৰ পৰা । তেনেদৰে এতিয়ালৈকে গায় আছোঁ। প্ৰেৰণা বুলি ক’লে প্ৰথমতে ঘৰখন, মোৰ শিক্ষা গুৰু ক্ৰমে ৰেখা মহন্ত আৰু দিগন্ত ভাৰতী, মোৰ বন্ধু বান্ধৱী সকল। যেতিয়া মই 2014 চনৰ পৰা ষ্টুডিঅ’ত গীত গাইছিলো , তেতিয়া জুবিন দাদাৰ পৰা বহুত বেছি প্ৰেৰণা পাইছোঁ।\nজোনাকঃ এগৰাকী সফল গায়িকা হ’বলৈ হ’লে কি কি গুনৰ অধিকাৰী হ’ব লাগে বুলি আপুনি ভাবে\nশতাব্দী বৰাঃ এগৰাকী সফল গায়িকা হ’বলৈ হ’লে সংগীতক ভাল পাব লাগিব, জনা আৰু শিকাৰ যিটো ইচ্ছুকতা হ’ব লাগিব, নমনীয় হ’ব লাগিব, অহংকাৰ দূৰত ৰাখিব লাগিব, নিজৰ লগত প্ৰতিযোগিতা কৰিব লাগিব। অনুশীলন আৰু একাগ্ৰতা এইকেইটা গুন থাকিলে এগৰাকী সফল গায়িকা হ’ব পাৰে বুলি মই ভাবোঁ।\nজোনাকঃ বৰ্তমান আপুনি কিহক লৈ ব্যস্ত আৰু ভৱিষ্যত পৰিকল্পনাৰ বিষয়ে জানিব বিচাৰো।\nশতাব্দী বৰাঃ বৰ্তমান মই মোৰ গীত ভাল পাও বুলি কোৱা না গীতটোৰ ভিডিঅʼৰ কামত ব্যস্ত। যাতে মই ফ্ৰেব্ৰুৱাৰী মাহৰ ভিতৰত ৰাইজক উপহাৰ দিব পাৰোঁ। এতিয়া বৰ্তমান বিহুৰ কাৰণেই অলপমান প্ৰস্তুতি চলায় আছোঁ। বেলেগ বেলেগ ধৰণৰ থলুৱা কিছুমান লোক সংগীতৰ চৰ্চা কৰি আছোঁ। ভৱিষ্যত পৰিকল্পনা একো কৰা নাই কিন্তু সপোন বহুতো আছে । কেতিয়াবা এ. আৰ. ৰহমানৰ সংগীতত গান গোৱাৰ সপোন এটা আছে। সৰুৰে পৰা মই সপোন দেখিছোঁ আৰু সপোনবোৰ মোৰ ফলৱতী হৈছে। কিন্তু এইটো সপোন কেতিয়া ফলৱতী হয় মই নাজানো।\nজোনাকঃ আপুনি কন্ঠদান কৰা ভাল পাওঁ বুলি কোৱা না গীতটো অসমীয়া নৱ প্ৰজন্মৰ মাজত অধিক জনপ্ৰিয় হৈছে। এই গীতটো ইমান জনপ্ৰিয় হোৱাৰ আৰৰ ৰহস্য আপুনি কি বুলি ভাবে\nশতাব্দী বৰাঃ ভাল পাওঁ বুলি কোৱা না জনপ্ৰিয় হৈছে একমাত্ৰ ৰাইজৰ কাৰণে। ৰাইজে আদৰি ললে গীত সদায় জনপ্ৰিয় হয়। এই গীতটো ইমানজনপ্ৰিয় হোৱাৰ আৰৰ ৰহস্য বুলি ক’লে গীতটিৰ যিবোৰ শব্দৰ গাঠনি সেইখিনি নতুন প্ৰজন্ম অথবা প্ৰেমিক যুগল সকলক বেছি আকৰ্ষণ কৰিছে। তাৰোপৰি সুৰটো খুব ধুনীয়া। নতুন প্ৰজন্মই আদৰি লৈছে কাৰনে গীতটো ইমান জনপ্ৰিয় হৈছে বুলি মই ভাবোঁ।\nজোনাকঃ আপোনাৰ প্ৰিয় গ্ৰন্থ আৰু প্ৰিয় সাহিত্যক বুলি ক’লে কাৰ নাম এই মূহুৰ্তত মনলৈ আহিব\nশতাব্দী বৰাঃ মোৰ প্ৰিয় গ্ৰন্থ অসীমত যাৰ হেৰাল সীমা আৰু প্ৰিয় সাহিত্যক মামনি ৰয়ছম গোস্বামী।\nজোনাকঃ আপুনি অসমৰ জনপ্ৰিয় কণ্ঠশিল্পী নীল আকাশৰ লগত গীত গাইছে। নীল দাদাৰ লগত গীত গোৱাৰ কিছু অনুভৱ আমি জানিব বিচাৰিছোঁ\nশতাব্দী বৰাঃ প্ৰথম কথাটো হ’ল নীলৰ গায়িকী মই খুব ভাল পাওঁ। নীল মোৰ অতি প্ৰিয় কাৰণ তেওঁ বহুত ভদ্ৰ নীল আৰু মোৰ কিবা এটা সামাঞ্জঞ্চ আছে। যিটো আমি দুজনে গীত গালে সেইটো দেখিবলৈ পোৱা যায়। প্ৰথমতে নীলক মই কৈছিলো আমাৰ দুটাৰ কাৰণে এটা গান কৰিছোঁ। মই কৈছিলো যে গানটো বহুত ভাল হৈছে। নীলে কৈছিল নিজে নো ভাল লগা বুলি কয় নে? তেতিয়া মই কৈছিলো নিজে ভাল লাগিলেহে বেলেগে ভাল পাব প্ৰথম অৱস্থাত নীল বহুত ব্যস্ত আছিল।লন্দনত প্ৰগ্ৰেম কৰা আগতে মোক গায় দিম বুলি কৈছিল । কিন্তু সি গোৱা নাছিল। তেতিয়া মোৰ বেয়া লাগিছিল। মই গীতটো লিখোতে ই নীলৰ লগত গাম বুলি ভাবিছিলো। যেতিয়া সি গোৱা নাছিল মই ভাবিছিলো যে গীতটো বেলেগৰ লগত গাম। পিছত সিয়ে গাব লগা হৈছিল। দিগন্ত দাদাৰ ওচৰলৈ যেতিয়া মই গৈছিলো দাদাক কলো দাদা গানটো কাৰ হতুৱাই গোৱাও । তেতিয়া ক’লে যে নীলেই গাওক । মোৰ নীলৰ ওপৰত খং উঠি আছিল। দিগন্ত দাদায় ফোন কৰোঁতে নীলে পিছদিনা আহি গায় গৈছিল। নীলে আৰু মই গোৱা সপোনতে আহি গানটো ৰাইজে আদৰি লৈছিল। তেতিয়াই মই ভাবিছিলো আমাৰ দুটাৰ কন্ঠত ৰাইজক আৰু এটি গীত উপহাৰ দিম । সেয়েহে নীলৰ লগত ভাল পাও বুলি কোৱা না গীতটো গালো ।নীলৰ লগত গীত গাই মোৰ খুব ভাল লাগিছে।\nজোনাকঃ বৰ্তমান সময়ত নাগৰিকত্ব সংশোধনী বিধেয়কে অসমৰ পৰিস্থিতি অধিক উত্তপ্ত কৰি তুলিছে। এজন শিল্পী হিচাবে এই বিলখনৰ ওপৰত আপোনাৰ মতামত জানিব বিচাৰিছোঁ\nশতাব্দী বৰাঃ নাগৰিকত্ব সংশোধনী আইনক আমি কেতিয়াও মানি ল’ব নোৱাৰো। প্ৰথম কথাত ই অ সংবিধানিক কাৰণ ইয়াত ধৰ্মক লৈ ৰাজনীতি কৰা হৈছে। মুছলমানসকলক পঠিয়াই দিব আৰু হিন্দু বাংলাদেশীক ৰক্ষণাবেক্ষণ দিব। অসম চুক্তি নাইকিয়া হৈ যাব। য’ত 855জন মানুহ স্বহীদ হৈছিল। গতিকে এই বিলখনত ভালকৈ লিখা আছে যে 1971 চনৰ পিছত যিসকল আহিছে তেওঁলোকে নাগৰিকত্ব নাপায়। কিন্তু সেই কথাৰ এতিয়া কোনো মূল্য নাই।2014 চনলৈকে অহা সকলোকে নাগৰিকত্ব দিব মই ইয়াৰ তীব্ৰ বিৰোধিতা কৰোঁ।\nজোনাকঃ আপোনাৰ মতে প্ৰেম আৰু জীৱনৰ সঙ্গা কি\nশতাব্দী বৰাঃ প্ৰেম নহ’লে জীৱন সম্পন্ন নহয়। সেইটো লাগিলে মাক দেউতাকৰ প্ৰেমেই হওক নাইবা প্ৰেমিক প্ৰেমিকাৰ প্ৰেমই হওক । প্ৰেমে কেতিয়াবা ক্ষতি কৰে। কেতিয়াবা জীৱনটোক আগুৱাই লৈ যায়। প্ৰেম এনেকুৱা কৈ কৰিব লাগে যাতে প্ৰেমে জীৱনত ক্ষতি নকৰে। যদি মই প্ৰেমিক প্ৰেমিকাৰ প্ৰেমৰ কথা কও প্ৰেম বুলি ক’লে বুজা বুজি , ধৈৰ্য, মৰম, ভালপোৱা থাকিব লাগে। প্ৰেম সকলোৱে কৰিব লাগে প্ৰেম বহুত মিঠা। প্ৰেম নহ’লে এই পৃথিৱীয়ে নহয়। জীৱন বুলি ক’লে সুখ আৰু দুখৰ এটা ঘৰ। জীৱন বুলি ক’লে এটা প্ৰচেষ্টা। মানুহৰ জীৱনলৈ কেতিয়াবা সুখ আহে আৰু কেতিয়াবা দুখ আহে। জীৱনতো সুখ আৰু দুখৰ এটা মিশ্ৰণ। এনেদৰেই মানুহৰ জীৱনটো চলি থাকে।\nজোনাকঃ আপোনাৰ ব্যস্ততাৰ মাজতো আমাক কিছু সময় দিলে তাৰ বাবে আমি কৃতজ্ঞ। অামাৰ শেষ প্ৰশ্ন – অামাৰ জোনাক ই আলোচনী খনৰ বিষয়ে আপোনাৰ মতামত জনাব।\nশতাব্দী বৰাঃ জোনাক নামটো খুব ধুনীয়া। আজিকালি মানুহৰ আলোচনী এখন কিনি পেলায় পঢ়াৰ ইচ্ছুকতা কমি গৈছে। মানুহ যিহেতু ব্যস্ত, গুগুলতে টাইপ কৰিলে সকলো পোৱা যায় । তোমালোকে খুব এটা সুন্দৰ পদক্ষেপ লৈছা ভাল লাগিছে। জোনাক ই আলোচনী খন মানুহে আদৰি লওক তাকে কামনা কৰিলো। মোক যে তোমালোকে আদৰি ললা সেইকাৰণে সকলোকে ধন্যবাদ জনালো।\nপবিত্ৰ বৰদলৈ , নিউজ এডিটৰ


ASD 188: 8TH APRIL 2013 - অসমীয়াৰ সুখ-দুখ\nHome Unlabelled ASD 188: 8TH APRIL 2013\nxukhdukh.com April 08, 2013\nপ্ৰথম বছৰঃ ১৮৮তম সংখ্যাঃ ৮ এপ্ৰিল ২০১৩\nআজিৰে পৰা কাজিৰঙাত বন্যপ্ৰাণীৰ সুৰক্ষাত ড্ৰোণ, মানৱবিহীন এয়াৰ ক্ৰাফটেৰে চলিব নিৰীক্ষণঃ গঁড় হত্যাৰ তদন্তৰ ভাৰ প্ৰদান কৰা হ’ল চি.বি.আইক ৷\nঅসম বিধান সভাৰ মহাৰজত জয়ন্তীৰ সামৰণী অনুষ্ঠানৰ সফলতা পূৰ্বক উদযাপন ৷\nগোলাঘাট প্ৰেছ ক্লাৱে প্ৰবৰ্তন কৰা হৰেন্দ্ৰ নাথ বৰুৱা স্মাৰক বঁটা প্ৰদান কৰা হয় প্ৰবীণ সংবাদিক যদু কাকতিক৷\nআলফাৰ ৩৪তম প্ৰতিস্থা দিৱসত উঠিল নতুন আশাৰ ৰোলঃ অচিৰেই জনগণ আশ্বস্ত হব পৰাকৈ এক ৰাজনৈতিক সিদ্ধান্তত উপনীত হব পৰা যাব বুলি কৰিলে মত প্ৰকাশ ৷\nদিল্লীত মুখ্যমন্ত্ৰী-ন্যায়াধীশৰ যুটীয়া সন্মিলনত মুখ্যমন্ত্ৰীয়ে গগৈয়ে ক’লে- প্ৰমাণ পালে ছিণ্ডিকেটত জযিত মন্ত্ৰী বিধায়কৰ বিৰুদ্ধে গ্ৰহণ কৰা হব আইনী ব্যৱস্থা ৷\nবিটিচি প্ৰধান হাগ্ৰামা মুহিলাৰীয়ে কৰিলে আশ্বস্তঃ ক’লে- বিটিচিত লুপ্ত হবলৈ দিয়া নহ’ব অসমীয়া ভাষা ৷\nইংৰাজী মাধ্যমৰ চৰকাৰী বিদ্যালয় প্ৰসংগত একমুখে সৰৱ হ’ল আছু আৰু এবছুঃ মাতৃভাষা মাধ্যমক অৱহেলা কৰা নচলিব বুলি দিলে সকীয়নি ৷\nনগাঁৱত উন্মোচিত হ’ল গুণমালাৰ ইংৰাজী অনুবাদ "গাৰলেণ্ড অৱ ভাৰ্চু", অনুবাদক ডঃ সঞ্জীৱ কুমাৰ বৰকাকতিয়ে, ইংৰাজী লিপ্যন্তৰ পণ্ডিত যাদৱ মহন্তৰ ৷ উন্মোচনী সভাত ভদ্ৰকৃষ্ণ গোস্বামীদেৱে ক’লে- মহাপুৰুষ শ্ৰীমন্ত শংকৰদেৱৰ সৃষ্টিৰাজিক বিশ্ব দৰবাৰলৈ লৈ যোৱাটো সময়ৰ আহ্বান ৷\nচিৰাঙত আৰম্ভ হৈছে বড়ো সমাজৰ কেন্দ্ৰীয় অধিবেশন ৷\nপাকস্থলীৰ ৰোগত আক্ৰান্ত হোৱা নেলচন মেণ্ডেলা সুস্থ হৈ গৃহ অভিমুখী হোৱাৰ সু-খবৰ ৷\nচাৰিজন প্ৰবীণ সংবাদিকলৈ সদৌ অসম সাংবাদিক সন্থা (আজু)ৰ কৃৰ্তিমান সাংবাদিকতা বঁটাঃ কেশৱ শইকীয়া, উমা গোহাঁই, সুৰেশ বৰঠাকুৰ আৰু ইকবাল আহমেদলৈ এই সন্মান ৷\nভাষা প্ৰযুক্তি বিকাশ পৰিষদৰ, অসমৰ উদ্যোগত চাবুৱাৰ ডিডিআৰ কলেজত অনুষ্ঠিত হ’ল অসমীয়া ইউনিক’ডত অসমীয়া লিখন কৰ্মশালাঃ ব্যৱহাৰ কৰিলে "ৰদালি" নামৰ লেখন সঁজুলি ৷\nমেঘালয়ৰ আমজঙত অনুষ্ঠিত হ’ল তিৱা সাহিত্য সভাৰ অধিবেশনঃ উন্মোচিত হ’ল "লেমৰা", "থুংৰা", "তিৱা ভাষাৰ নেওতা", "কাদাল পিঠা" আদি গ্ৰন্থ ৷\nতেজপুৰৰ গ্ৰাম্য গ্ৰন্থমেলাত অনুষ্ঠিত হ’ল মনোজ্ঞ আলোচনাঃ সংৰক্ষণৰ বাবে দহখনকৈ প্ৰাচীন পুথি শাখা সাহিত্য সভাক প্ৰদান কৰিলে মদাৰগুৰি সত্ৰৰ সত্ৰাধিকাৰে৷\nতথ্য প্ৰযু্ক্তিৰ অধিক প্ৰয়োগে নিদ্ৰাহীন কৰিছে এটা প্ৰজন্মকঃ এইমছৰ সমীক্ষা মতে দিল্লীবাসীৰ ৭০শতাংশই নিদ্ৰাজনিত ৰোগৰ ভুক্তভোগী ৷\nযোৰহাটত সন্ত্ৰীসবিৰোধী শান্তি অভিবৰ্তনত নিৰ্যাতিত কিশোৰীয়ে উজাৰিলে ক্ষোভ-"চৰকাৰে মানুহ মৰা মানুহবোৰক পুৰস্কাৰ দিয়ে, অথচ নিৰ্যাতিতক একো নিদিয়ে" ৷\nশুৱালকুচিত আঁতৰা নাই হিম-শীতল পৰিবেশঃ নাই মাকোৰ শব্দ, দুঃচিন্তাত ভূগিছে শিপীনি সকলে ৷\nপাট-মুগাই নহয়, আমদানি চলি আছে দখনাৰোঃ বিজনীত এবছুৱে জ্বলালে ৬হাজাৰ দখনা ৷\nপ্ৰাইজমণিয়ে কৰিছে আকৰ্ষণ- এইবাৰ মফচলীয় চহৰ এৰি মহানগৰ মুখী হৈছে স্থানীয় বিহুশিল্পী প্ৰতিভা ৷\nএইবাৰ কৃত্ৰিম নাটনিৰ সৃষ্টি কৰিবলৈ ছিণ্ডিকেট বাহিনীয়ে চলালে চেষ্টাঃ অসমলৈ চালানী মাছ নপঠাবলৈ অন্ধ্ৰ প্ৰদেশৰ ব্যৱসায়ীক ভাবুকি প্ৰদানৰ খবৰে পালে বাতৰিৰ শিৰোনাম৷\nজাগীৰোডত চলি আছে শুকান মাছৰ ছিণ্ডিকেটঃ বিসম্বাদী যুৱ বিধায়কৰ আঙুলিৰ ঠাৰত চলে বজাৰ ৷\nচমক সৃষ্টিৰ বাবেই ততাতয়াকৈ প্ৰকাশ কৰা হ’ল টেটৰ ভিত্তিত নিযুক্তি দিব লগা শিক্ষকৰ চাকৰিৰ নিযুক্তি তালিকাঃ একোজন প্ৰাৰ্থীকে একাধিক বিদ্যালয়ত নিযুক্তি দিয়াৰ ওলাইছে খবৰ ৷\nবঙাইগাঁৱত মাষ্টাৰ প্ৰিণ্টেট নোটৰ বাণ্ডিলসহ তিনিজনক গ্ৰেপ্তাৰ ৷\nভূমি দখলক কেন্দ্ৰ কৰি গোৰেশ্বৰত উত্তেজনা অব্যাহতঃ ৰাজহ চক্ৰ কাৰ্যালয়ত ধৰ্ণা, সাতজনক জেললৈ প্ৰেৰণ, লাঠী জোং লৈ ৰাজপথত নামিল বহু লোক ৷\nসংস্কাৰৰ নামত বিদ্যুত পৰিষদক হত্যা নকৰিবলৈ আহ্বান জনালে অসম যুৱ পৰিষদে ৷\nদিনে দিনে বৃদ্ধি নাৰী অন্তৰ্ধানৰ ঘটনাঃ ঢেকীয়াজুলিত আটক হ’ল নাৰী সৰবৰাহ চক্ৰৰ লগত জড়িত লোক ৷\nবৰষুণৰ অভাৱত খৰাং পীড়িত মহাৰাষ্ট্ৰ উপ-মুখ্যমন্ত্ৰী অজিত পাৱাৰৰ মন্তব্যক লৈ সৰ্বত প্ৰতিক্ৰিয়াঃ তেখেতে ক’লে- শুকান বান্ধত এতিয়া আমি প্ৰস্ৰাৱ কৰি দিলেহে হব!\nবিজেপিৰ প্ৰাক্তন সভাপতি নিতীন গাড়কীৰি পুনৰ বিতৰ্কৰ আৱৰ্ততঃ প্ৰধানমন্ত্ৰী মনমোহন সিঙক তুলনা কৰিলে মহাত্মা গান্ধীৰ মুখত হাত দিয়া মৌন বান্দৰৰ সৈতে ৷\nনৰেন্দ্ৰ মোদীয়ে ক’লে জনতাই ২০১৪চনত বিছাৰিছে কংগ্ৰেছ মুক্ত ভাৰতবৰ্ষ ৷\nঅৱশেষত বিজেপি দলে দিলে নিৰ্দেশঃ প্ৰধানমন্ত্ৰীৰ প্ৰাৰ্থী সন্দৰ্ভত নলব কোনো নেতাৰ নাম !\nবৈদেশিক মন্ত্ৰী চলমান খুৰশিদে ক’লে- ইউপিএ চৰকাৰে যদিও কাৰ্যকাল পূৰ কৰিব বিচাৰে, কিন্তু এতিয়ালৈ নাই কোনো নিশ্চয়তা ৷\nনাৰী নিৰ্যাতনৰ বিৰুদ্ধে ফাষ্ট ট্ৰেক কৰ্টক অধিক কাৰ্যকৰী ৰূপত গঢ়ি তুলিবলৈ অন্যান্য মুখ্যমন্ত্ৰীৰ সতে সুৰ মিলাই সমৰ্থন কৰিলে গুজৰাটৰ মুখ্যমন্ত্ৰীয়ে নৰেন্দ্ৰ মোদীয়েওঃ দিল্লীত হোৱা হাইকৰ্টৰ মুখ্য ন্যায়াধীশ সকলৰ যুটীয়া অধিবেশনত ৷\nএইবাৰ প্ৰেছ কাউন্সিল অৱ ইণ্ডিয়াৰ অধ্যক্ষ মাৰ্কেণ্ড কাটজুৰ নতুন মন্ত্বব্যঃ পাকিস্তান এখন ভূৱা দেশহে, অদূৰ ভৱিষ্যতে ই পুনৰ ভাৰতৰ লগতেই মাৰ যাব ৷\nগ্ৰীষ্ম বতাহৰ সোঁতে উৰিষ্যাক কৰি তুলিছে ব্যতিব্যস্তঃ পাৰাস্তম্ভই বাৰে বাৰে চুইছে ৪২ ডিগ্ৰীৰ সীমা ৷\nমহাৰাষ্ট্ৰ থানেৰ সাত মহলীয়া অট্ৰালিকা খহি পৰাৰ ঘটনাত নজনকৈ নিহতৰ চিনাক্ত হোৱা নাই এতিয়াওঃ এন চি পি দলে বহিস্কাৰ কৰিলে পৌৰ নিগমৰ নগৰসেৱকক ৷\nপ্ৰথমে সঠিককৈ ঘৰত খবৰ দিয়কঃ উচ্চতম ন্যায়ালয়ে সেই উদ্দেশ্যে এমাহৰ বাবে স্থগিত ৰাখিলে ৰাষ্ট্ৰপতিয়ে ক্ষমাদান নকৰা নজনকৈ অপৰাধীৰ ফাঁচিৰ নিৰ্দেশ ৷\nইঞ্জিনীয়াৰ হোৱাৰ সপোন খেদি দহ লাখতকৈ অধিক বিদ্যাৰ্থী অৱতীৰ্ণ হ’ল জে ই ইৰ মেইন পৰীক্ষাত ৷\nঋণৰ বোজা সহিব নোৱাৰি দিল্লীত জুইত আত্মজাহ দিলে দিল্লীৰ চাৰিজনীয়া পৰিয়ালে ৷\nমই ভাগৰুৱা নহয় অথবা পলাবও নোখোজোঃ পুনৰ দিল্লীৰ শাসনৰ বাবে ভোট খুজিবলৈ সাজু হৈছে মুখ্যমন্ত্ৰী শীলা দীক্ষিত ৷\nমুম্বাইৰ কান্দিভলীত বনকৰা মহিলাই বিষাক্ত পানীয় সেৱন কৰি আৰক্ষী থানাতে কৰিলে আত্মহ্ত্যাঃ কামকৰা ঘৰৰ পৰা ৪৪হাজাৰ টকা চুৰিৰ আহিছিল অভিযোগ ৷\nমণিপুৰত মহিলা ডাক্তৰৰ মৃতদেহ উদ্ধাৰঃ হ্ত্যাকাৰীক কঠোৰ শাস্তিৰ দাবীত জাগি উঠিছে প্ৰতিবাদী জনগণ ৷\nনাটোৰ নতুন আক্ৰমণত আফগানিস্থানত নিহত হ’ল ১৮জনঃ তাৰে ভিতৰত ১০জনকৈ শিশু বুলি চৰকাৰী সূত্ৰত প্ৰকাশ ৷\nকাশ্মীৰত বৃটিছ পৰ্যটক হত্যাৰ ঘটনাৰ নতুন মোৰঃ ডাচ্চ পৰ্যটকে স্বীকাৰ কৰিলে চুৰিকাঘাতৰ কথা ৷\nৰাষ্ট্ৰসংঘৰ প্ৰধান বেন কি মুনে পাকিস্তানী কিশোৰী মালালা য়ুচুফজাইক দিলে ৰাষ্ট্ৰসংঘৰ জীয়ৰী আখ্যা ৷\nচৌদি আৰৱৰ নতুন শ্ৰমিক আইনৰ ফলত দেশলৈ উভতিব লগা কেৰেলাৰ শ্ৰ্মিকৰ বাবে কেন্দ্ৰীয় চৰকাৰক পুনঃ সংস্থাপন আঁচনি ঘোষণাৰ বাবে জনালে দাবী ৷\nএম ডি এম কেৰ নেতা ভাইকুৱে তুলিলে দাবীঃ শ্ৰীলংকাৰ তামিলৰ ভাগ্য নিৰ্ণয় হওক গণভোট যোগে, আন্তঃৰাষ্ট্ৰীয় স্বাধীন সংস্থাযোগে হওক যুদ্ধ অপৰাধৰ তদন্ত ৷\nপাকিস্তানত আমেৰিকাৰ ড্ৰোন আক্ৰমণৰ আঁৰত আছিল চিআইএৰ সৈতে গোপন চুক্তিঃ এই তথ্য আহিছ পোহৰলৈ ৷\nবিত্তমন্ত্ৰী পি চিদাম্বৰমে ক’লে- অহা বিত্তীয় বৰ্ষত ভাৰতৰ অৰ্থনৈতিক উন্নতিৰ হাৰ হব ৬%তকৈ অলপ বেছি৷\nচাহাৰা ইণ্ডিয়াৰ ঠগবাজিৰ বিৰুদ্ধে সৰৱ হৈছে SEBI, অনিয়মৰ তদন্তৰ খৰছৰ বাবদ দাবী কৰিলে ৫৫কোটি ৷\nদুহেজাৰ কিলমিটাৰ যাব পৰা নিউক্লীয়াৰ শক্তি সম্পন্ন অগ্নি-২ মিছাইল সফল পৰীক্ষণৰ খবৰঃ উৰিষ্যাৰ উপকূলীয় অঞ্চলত ৷\nই-২অ’ ৰ পাছত এইবাৰ মহিন্দ্ৰাই গৱেষণা কৰিব, ডাঙৰ আকাৰৰ ইলেক্ট্ৰিক গাড়ীৰ নিৰ্মাণত ৷\nবিআইটি, মেচৰাৰ গৱেষকে দাবী কৰিলে বিশ্বৰ সৰ্বাতোতকৈ ক্ষুদ্ৰ এণ্টেনা নিৰ্মাণৰ (Super compact ultra-wideband): আকাৰ মাত্ৰ ১১মিলিমিটাৰx১৪মিলিমিটাৰৰ ৷\nএষ্টেৰইড(Asteroid) ধৰাৰ মিচনৰ বাবে নাচালৈ ১০০মিলিয়ন ডলাৰ আগবঢ়ালে আমেৰিকান চিনেটে ৷\nBy xukhdukh.com on April 08, 2013


কাশ্মীৰৰ দৰেই ৰাঙলী হ’ব অসম! অসম আক্ৰমণৰ ভয়ংকৰ ব্লুপ্ৰিন্ট ৰচিছে ISIS, আল-কায়দাই… – Pratham Khabar\nঘৰ/অসম/কাশ্মীৰৰ দৰেই ৰাঙলী হ’ব অসম! অসম আক্ৰমণৰ ভয়ংকৰ ব্লুপ্ৰিন্ট ৰচিছে ISIS, আল-কায়দাই…\nপাকিস্তানী চোৰাংচোৱা সংস্থাৰ টাৰ্গেট RSS কেডাৰ, সেনা শিবিৰ, ৰাজহুৱা স্থান, পৰিবহন আৰু ধৰ্মীয় স্থলী। এই স্থানসমূহত বোমা বিস্ফোৰণৰ পৰিকল্পনা সন্ত্ৰাসবাদী সংগঠনৰ।\nPratham Khabar News Send an email অক্টোবৰ 18, 2021\n0 164 1 মিনিট পঢ়া\nঅসম আক্ৰমণ কৰিব আল-কায়দাই। অসম আক্ৰমণৰ পৰিকল্পনা পাকিস্তান সন্ত্ৰাসবাদী সন্থাৰ। অসম ৰক্তাক্ত কৰিব ISIS, আল কায়দাই।\nঢলপুৰৰ উচ্ছেদৰ অপপ্ৰচাৰেৰে ভয়ংকৰ ব্লুপ্ৰিন্ট ৰচিছে পাক-সন্ত্ৰাসবাদীয়ে। উচ্ছেদ কৰাৰ নামত মুছলমানৰ ওপৰত অত্যাচাৰ, উৎপীড়ন চলোৱাৰ উৰাবাতৰিৰে মৌলবাদী চক্ৰই অসম ৰক্তাক্ত কৰাৰ পৰিকল্পনা কৰিছে। পাকিস্তানী চোৰাংচোৱা সংস্থাৰ টাৰ্গেট RSS কেডাৰ, সেনা শিবিৰ, ৰাজহুৱা স্থান, পৰিবহন আৰু ধৰ্মীয় স্থলী। এই স্থানসমূহত বোমা বিস্ফোৰণৰ পৰিকল্পনা সন্ত্ৰাসবাদী সংগঠনৰ।\nমুছলমানক অত্যাচাৰৰ ভিডিঅ’ প্ৰচাৰেৰে সন্ত্ৰাসবাদীৰ হুংকাৰ। গোপন তথ্যৰ ভিত্তিত ৰাজ্যজুৰি ইতিমধ্যে হাই এলাৰ্ট জাৰি কৰিছে অসম আৰক্ষীয়ে। চোৰাংচোৱাৰ তথ্যৰ পিছতে সতৰ্ক অসম আৰক্ষী। আইন-শৃংখলা শাখাৰ দায়িত্বত থকা সহকাৰী আৰক্ষী মহাপৰিদৰ্শকে দেওবাৰে প্ৰতিখন জিলাৰ আৰক্ষী অধীক্ষক আৰু অন্যান্য শীৰ্ষ বিষয়াসকললৈ এখন জৰুৰী পত্ৰ প্ৰেৰণ কৰে। ইয়াৰ জৰিয়তে পুনৰ এটা কথা খুবেই স্পষ্ট হৈ পৰিছে যে, ইছলামিক মৌলবাদী শক্তিসমূহে অসম তথা দেশক অস্থিৰ কৰি ৰাখিবলৈ অহৰহ প্ৰচেষ্টা চলাই আছে। বিশেষকৈ গৰুখুঁটিৰ বেদখলকাৰীসকলক উচ্ছেদৰ পিছত এই মৌলবাদী শক্তিসমূহ অধিক সক্ৰিয় হৈ পৰাতো অতিকৈ তাৎপৰ্যপূৰ্ণ।\nউল্লেখ্য যে, পাকিস্তানৰ ISI আৰু আল-কায়দাই ৰাজ্যখনত সংখ্যালঘুসকলৰ উচ্ছেদ অভিযানক বিশ্বৰ মঞ্চলৈ অনাৰ বাবে সাম্প্ৰদায়িক সংঘৰ্ষ সৃষ্টি কৰিব পাৰে। সেয়েহে, শনিবাৰে অসম আৰক্ষীৰ মুখ্য কাৰ্যালয়ৰ পৰা প্ৰতিখন জিলাৰ আৰক্ষী বিষয়ালৈ এক গুৰুত্বপূৰ্ণ বাৰ্তা প্ৰেৰণ কৰিছে। সেয়েহে, প্ৰতিখন জিলাৰ আৰক্ষী অধীক্ষকসকলক যিকোনো অপ্ৰীতিকৰ ঘটনা প্ৰতিহত কৰিবলৈ সাৱধানতামূলক ব্যৱস্থা ল’বলৈ কোৱা হৈছে।\nAl-Qaeda Assam Assam Police ISI Pak Terrorist\nৰাজপথত নহয় ৰে'ল পথত কৃষক, ৬ ঘন্টীয়া কৃষকৰ প্ৰতিবাদৰ পিছতে অচল হৈ পৰিল ৰে'ল সেৱা...\nপেহীয়েকৰ ঘৰলৈ ফুৰিবলৈ যাওঁতেই অঘটন! তীব্ৰবেগী বাহনে মহতিয়াই নিলে কণমানি ৰীমাক...


বন্ধ হ’ল MMCH! সামৰণি ঘটিল বহুতৰ কৰ্মজীৱনৰ.. – Pratham Khabar\nঘৰ/চিকিৎসা/বন্ধ হ’ল MMCH! সামৰণি ঘটিল বহুতৰ কৰ্মজীৱনৰ..\nবন্ধ হ’ল MMCH! সামৰণি ঘটিল বহুতৰ কৰ্মজীৱনৰ..\n২০২২ বৰ্ষৰ পহিলা দিনটোত বন্ধ হ'ল মহানগৰীৰ পুৰণি চিকিৎসালয় মহেন্দ্ৰ মোহন চৌধুৰী হাস্পতাল\n0 15,789 এক মিনিটতকৈ কম\nবন্ধ হ’ল ৩৮ বছৰ পুৰণি মহেন্দ্ৰ মোহন চৌধুৰী হাস্পতাল৷\n২০২২ বৰ্ষৰ পহিলা দিনটোত বন্ধ হ’ল মহানগৰীৰ পুৰণি চিকিৎসালয় মহেন্দ্ৰ মোহন চৌধুৰী হাস্পতাল৷ সামৰণি ঘটিল বহুজনৰ কৰ্মজীৱনৰ। ১৯৮৪ চনত স্থাপিত হৈছিল চিকিৎসালয়খন।\nচিকিৎসালয়খন বন্ধ হোৱাকলৈ স্বাভাৱিকতে আবেগিক হৈ পৰিছে চিকিৎসালয়ৰ চিকিৎসক স্বাস্থ্য কৰ্মীসকল৷ পিছে, ৰাজ্য চৰকাৰৰ সিদ্ধান্ত অনুসৰি পহিলা জানুৱাৰীৰ পৰা বন্ধ হ’ল চিকিৎসালয়খন৷\nচিকিৎসালয়খন বন্ধৰ সিদ্ধান্ত স্থায়ী নহয়। চিকিৎসালয়খনৰ ভূমিত নতুনকৈ নিৰ্মাণ হ’ব এখন অত্যাধুনিক চিকিৎসালয়৷ ১৮ মহলীয়া যুক্ত হ’ব নতুন চিকিৎসালয়খন৷ চুপাৰ স্পেচিয়েলিটি হাস্পতাল ৰূপে গঢ় দিব প্ৰতিষ্ঠানখনক৷ L&P প্ৰতিষ্ঠানে নিৰ্মাণ কৰিব অত্যাধুনিক হাস্পতালখন৷\nAssam Hospital MMCH News Time Assam Pratham Khabar\nচানমাৰিত গ্ৰন্থৰ সুবাস, কোনকেইখন গ্ৰন্থই লাভ কৰিছে গ্ৰন্থপ্ৰেমীৰ বিপুল সঁহাৰি?\nউদুলি-মুদুলি তৈল নগৰী দুলীয়াজান! কাইলৈৰ পৰা অনুষ্ঠিত হ’ব আৰক্ষী অধীক্ষকৰ সন্মিলন...


বিটিচিত নতুন সমীকৰণ; উফৰিল হাগ্ৰামাৰ ১৫ বছৰীয়া ৰাজত্ব!\nবিটিচিত নতুন সমীকৰণৰ ইংগিত!\nবিটিচিত উফৰিব হাগ্ৰামাৰ ১৫ বছৰীয়া শাসন। বিজেপি-UPPL মিলি এক নতুন সমীকৰণ সৃষ্টি হৈছে বিটিচিত।\nসদ্যঘোষিত বিটিচিৰ নিৰ্বাচনী ফলাফলত হাগ্ৰামা মহিলাৰীয়ে সংখ্যাগৰিষ্ঠতা লাভ কৰিলে যদিও লাভ কৰিবলৈ সক্ষম নহ’ল মেজিক নম্বৰ।\nইপিনে, ফলাফলৰ আনুষ্ঠানিক ঘোষণা শেষ হোৱাৰ পূৰ্বেই লগত কেইবাগৰাকী UPPLৰ প্ৰাৰ্থীক লগত লৈ দিছপুৰত সমীকৰণৰ বাবে উপস্থিত হয়হি প্ৰমোদ বড়ো।\nইয়াৰ পৰা স্পষ্ট হৈ পৰিছে নৱ শৰণীয়াৰ সুযোগ সন্ধানী চৰিত্ৰ আৰু পুনৰ এবাৰ প্ৰতিপন্ন হৈছে যে ৰাজনীতিত সকলো সম্ভৱ।\nইপিনে, বিটিচি প্ৰধান কোন হ’ব এই সন্দৰ্ভত বৰ্তমানলৈকে কোনো নিশ্চয়তা হোৱা নাই যদিও প্ৰমোদ বড়োকে বিটিচি প্ৰধান কৰাৰ পূৰ্ণ সম্ভাৱনা দেখিবলৈ পোৱা গৈছে।\nআজি ১০ বজাত ঘোষণা হ’ব কোন হ’ব বিটিচি প্ৰধান।\nউল্লেখযোগ্য যে, প্ৰায় সকলোবোৰ সমষ্টিতে উদ্দাত্ত কণ্ঠৰে ভাষণ দি বা হাগ্ৰামা মহিলাৰীক বিভিন্ন কটু মন্তব্যৰে হিমন্তই প্ৰচাৰ চলোৱা বিজেপিয়ে ২৬ খন আসনত প্ৰতিদ্বন্দ্বিতা কৰি ৯ খন আসন লাভ কৰিবলৈ সক্ষম হৈছে।


আপোনাৰ সঘনাই চৰ্দি লাগে নেকি? ক’ৰ’ণাতংকৰ সময়ত এয়া ভালৰ চিন!\nগুৱাহাটী , August 8, 2020 3:30 pm\nআপোনাৰ প্ৰায়ে চৰ্দি লাগে নেকি? বিদেশৰ বহু গৱেষকৰ মতে আজিৰ পৰিস্থিতিত এয়া ভালৰ চিন।\nআমাৰ মাজত হঠাতে চৰ্দি লগা বহু লোক আছে।\nএলাৰ্জী জনিত অথবা আন কোনো কাৰণত বহুতৰে প্ৰায়ে চৰ্দি লাগি থাকিব পাৰে।\nচৰ্দি মানেই ক’ৰ’ণাত আক্ৰান্ত হ’লো নেকি জাতীয় নেতিবাচক চিন্তাই আমাক প্ৰায়ে বিচলিত কৰে । কিন্তু শেহতীয়া গৱেষণাই এই কথা প্ৰমাণ কৰিছে যে সঘনাই চৰ্দি লগা লোক সকলৰ ক’ৰ’ণা ভাইৰাছ প্ৰতিৰোধ কৰিব পৰাৰ শক্তি আন বহুতত কৈ বেছি।\nনেডাৰলেণ্ড,জাৰ্মানী,আমেৰিকা আদি দেশৰ স্বাস্থ্য বিজ্ঞানীয়ে এই সত্যত উপনীত হৈছে যে চৰ্দিত ভোগা লোক সকলৰ দেহত যি টি-চেলৰ সৃষ্টি হয় সেই টি-চেলে ক’ৰ’ণা ভাইৰাছ প্ৰতিৰোধৰ ক্ষেত্ৰত সহায় কৰে।\nচৰ্দি লাগিলে আমাৰ দেহত টি-চেলৰ সংখ্যা বাঢ়ি যায়।\nএই টি-চেলেই ক’ৰ’ণাৰ বিৰুদ্ধে ঢাল হিচাবে কাম কৰিব পাৰে।\nকেলিফ’ৰ্নিয়াৰ লাজোলা ইনষ্টিটিউট ফৰ ইমিউন’ল’জি ইউনিভাৰ্চিটি, নৰ্থ কেৰ’লিনা স্কুল অৱ মেডিচিন আৰু অষ্ট্ৰেলিয়াৰ মাৰ্ডক ইউনিভাৰ্চিটিৰ গৱেষক সকলে এই কথাৰ প্ৰমাণ পাইছে যে চৰ্দি লাগিলে যি টি-চেলৰ সৃষ্টি হয় সেই টি-চেলৰ সৈতে ক’ৰ’ণা ভাইৰাছৰ কমেও ৪৮৪ টা পেপটাইডৰ বিক্ৰিয়া ঘটে আৰু ইয়াৰ ফলত ক’ৰ’ণা ভাইৰাছৰ শক্তি হ্ৰাস পায়।\nক’ৰ’ণা ভাইৰাছৰ ভেকচিন প্ৰস্তুতৰ ক্ষেত্ৰত এই সূত্ৰ ব্যৱহাৰ কৰিব পৰা যাব বুলি গৱেষক সকলে কৈছে।\nতেওঁলোকৰ মতে কোভিড সৃষ্টিকাৰী ছাৰছ কভ ২ ভাইৰাছ চৰ্দিৰ ভাইৰাছৰ গোত্ৰৰে ভাইৰাছ।


ডিমিটাৰ - অসমীয়া ৱিকিপিডিয়া\nকৃষিকাৰ্য, শস্য চপোৱা, উৰ্বৰতাৰ দেৱী\nছাগলীৰ শিংসদৃশ প্ৰাচুৰ্যতাৰ প্ৰতীকবিশেষ, ঘেঁ‌হু, জোঁ‌ৰ, পাওৰুটী\nলেছিয়ন, জ্যুচ, প'জাইডন\nহেষ্টিয়া, হীৰা, হেডিচ, প'জাইডন, জ্যুচ, চাইৰণ\nপাৰ্চিফোনি, ডেচপ'ইনা, এৰিয়ন, প্লুটাচ, ফিল'মেলাচ, আয়েকাচ\nডিমিটাৰ (ইংৰাজী: Demeter) হৈছে প্ৰাচীন গ্ৰীচৰ কৃষিকাৰ্য আৰু শস্য চপোৱা কাৰ্যৰ দেৱী। তেওঁ ফচল আৰু পৃথিৱীৰ উৰ্বৰতাৰ অধিষ্ঠাত্ৰী। তেওঁক ছিট অৰ্থাৎ খাদ্য বা ফচলদাত্ৰী আৰু থেচম'ফ'ৰিয়া অৰ্থাৎ দৈৱিক আইনৰ প্ৰদানকাৰী নামেৰে জনা যায়। কেৱল মহিলাসকলে পালন কৰা থেচম'ফ'ৰিয়া নামৰ উৎসৱ ডিমিটাৰৰ প্ৰতি উৎসৰ্গিত।\nডিমিটাৰক সাধাৰণতে শস্য চপোৱা কাৰ্যৰ দেৱী হিচাপে বৰ্ণনা কৰা হয় যদিও তেওঁ দৈৱিক আইন বা ধৰ্মীয় নীতি-নিয়ম, আৰু জীৱন আৰু মৃত্যুৰ চক্ৰৰ অধিষ্ঠাত্ৰী। সম্ভৱতঃ ১৪০০-১২০০ খ্ৰীষ্টপূৰ্ব অৰ্থাৎ মিচিনিয়ান কালৰ পৰাই চলি অহা প্ৰাচীন গ্ৰীচৰ এক অন্যতম ধৰ্মীয় পৰম্পৰা ইলুচিনিয়ান ৰহস্যত ডিমিটাৰ আৰু তেওঁৰ জীয়ৰী পাৰ্চিফোনি কেন্দ্ৰীয় চৰিত্ৰ। এনাটলিয়াৰ দেৱী চিবিল আৰু ৰোমান দেৱী চিৰিছ ডিমিটাৰৰ সমকক্ষ।\n1 বিভিন্ন পন্থাৰ ধৰ্মবিশ্বাস\n1.1 কৃষিকাৰ্যৰ দেৱী\n1.2 পাতালপুৰীৰ দেৱী\nবিভিন্ন পন্থাৰ ধৰ্মবিশ্বাস[সম্পাদনা কৰক]\nকৃষিকাৰ্যৰ দেৱী[সম্পাদনা কৰক]\nএথেন্সৰ ভাষাতত্ত্ববিদ ইছ'ক্ৰেটিচৰ মতে মানৱ সমাজক দিয়া আটাইতকৈ মহৎ উপহাৰ দুটা হৈছে কৃষি (বিশেষকৈ খাদ্যশস্যৰ) আৰু ৰহস্য (ৰহস্যবাদ) যি মানুহৰ মনত ইহলোক আৰু পৰলোক উভয়ৰে বাবেই উচ্চাকাংক্ষাৰ উন্মেষ ঘটায়। এই দুয়োটা উপহাৰেই ডিমিটাৰৰ কিংবদন্তি আৰু ৰহস্য পন্থাত ওতপ্ৰোতভাৱে জড়িত হৈ আছে। জ্যুচ আৰু ডিমিটাৰৰ প্ৰতি প্ৰাৰ্থনাই শস্যসমূহ বৃদ্ধি আৰু সবল হোৱাত সহায় কৰে বুলি বিশ্বাস কৰা হয়। বাৰ্লিৰ মাজে মাজে গজি উঠা উজ্জ্বল ৰঙা পপিফুল ডিমিটাৰৰ চিহ্ন।\nতেওঁক খাদ্যশস্যদাত্ৰী ভূদেৱী অৰ'ৰা হিচাপেও গণ্য কৰা হয়।\nপাতালপুৰীৰ দেৱী[সম্পাদনা কৰক]\nআৰ্কেডিয়ৰ প্ৰাচীন ধৰ্মৰ মতে ডিমিটাৰক সৰ্পজঁ‌টাধাৰীনী ৰূপত একোটাকৈ কপৌ আৰু ডলফিন ধাৰণ কৰা অৱস্থাত চিত্ৰায়িত কৰা হয়। সম্ভৱতঃ ই জল, আকাশ আৰু পাতাললৈকে বিস্তাৰিত তেওঁৰ শক্তিৰ কথা সূচায়। কোনো কোনো পন্থাত তেওঁক পাতালপুৰীৰপৰা উঅপহাৰ প্ৰেৰণ কৰা দেৱী এনচিড'ৰা বুলি আখ্যা দিয়া হয়। এটিকাত ফ্লিয়াচৰ নামেৰে ডিমিটাৰৰ এক মন্দিৰ আছে।\nআৰ্কেডিয়াত ডিমিটাৰৰ ক'লা ডিমিটাৰ নামেৰে জনা যায়। আখ্যানমতে কনিষ্ঠ ভ্ৰাতৃ প'জাইডনৰ কুদৃষ্টিৰ পৰা হাত সাৰিবলৈ ডিমিটাৰে এজনী ঘোঁৰাৰ ভেশ লয়। তৎসত্ত্বেও প'জাইডনে নিজেও ঘোঁৰাৰ ৰূপ লৈ ডিমিটাৰক ধৰ্ষণ কৰে। মনৰ দুখত নিজৰ শুদ্ধিকৰণ কৰিবলৈ বুলি তেওঁ ক'লা বস্ত্ৰ পৰিধান কৰি এটা গুহাত সোমায়। এই পন্থাত তেওঁক প্ৰায়ে এক ঘোঁৰাৰ মূৰেৰে সৈতে উপাসনা কৰা হয়।\n↑ Eustathius of Thessalonica, scholia on হোমাৰ, 265.\n↑ (en ভাষাত) The Broadview Anthology of Social and Political Thought: Volume 2: The Twentieth Century and Beyond. Broadview Press. পৃষ্ঠা. 643. https://books.google.com/books?id=HZYx__5mqZEC&q=thesmophoros+%22giver+of+customs%22&pg=PT661.\n↑ Isocrates, Panegyricus 4.28: "When Demeter came to our land, in her wandering after the rape of Kore, and, being moved to kindness towards our ancestors by services which may not be told save to her initiates, gave these two gifts, the greatest in the world – the fruits of the earth, which have enabled us to rise above the life of the beasts, and the holy rite, which inspires in those who partake of it sweeter hopes regarding both the end of life and all eternity".\n↑ Hesiod Works and Days, 465.\n↑ Martin Nilsson, (1967), Die Geschichte der Griechische Religion, C.F.Beck Verlag Munchen, pp 462, 466, 675–676.\n↑ Anesidora: inscribed against her figure onaWhite ground Kylix in the British Museum, B.M. 1881,0528.1, from Nola, painted by the Tarquinia painter, ca 470–460 BC (British Museum on-line catalogue entry)\n↑ Hesychius of Alexandrias.v.\n↑ Simon Hornblower, Antony Spawforth, Esther Eidinow, eds. The Oxford Companion to Classical Civilization. OUP Oxford, 2014; Pausainias, 8.42.1– 4.\n"https://as.wikipedia.org/w/index.php?title=ডিমিটাৰ&oldid=276780"ৰ পৰা অনা হৈছে\nএই পৃষ্ঠাখন ১৪ মে’, ২০২১ তাৰিখে ১২:৫২ বজাত অন্তিম সংশোধন কৰা হৈছিল।


ক্লেশ্ব অফ দ্য টাইটানছ (২০১০ চলচ্চিত্ৰ) - অসমীয়া ৱিকিপিডিয়া\nক্লেশ্ব অফ দ্য টাইটানছ ২০১০ চনৰ এখন ফেণ্টাছী এডভেঞ্চাৰ চলচ্চিত্ৰ যি ১৯৮১ চনৰ একে নামৰ চলচ্চিত্ৰৰ এক পুনৰ্নিৰ্মাণ (যাৰ স্বত্ব ১৯৯৬ চনত ৱাৰ্ণাৰ ব্ৰাদাৰ্ছে ক্ৰয় কৰে)। ইয়াৰ কাহিনীভাগ উপৰুৱাকৈ গ্ৰীক কিংবন্তিৰ পাৰ্চিয়াছৰ ওপৰত আধাৰিত। লুইচ লেটেৰিয়াৰ পৰিচালিত আৰু তাৰকা হিচাপে ছেম ৱৰ্ডিংটন অভিনীত চলচ্চিত্ৰখন ২০১০ চনৰ ২৬ মাৰ্চত মুক্তি দিয়াৰ কথা আছিল। কিন্তু পিছত ঘোষণা কৰা হয় যে ছবিখনক ত্ৰিবিমীয় ৰূপ দিয়া হ'ব আৰু ২০১০ চনৰ দুই এপ্ৰিলত ই মুক্তি লাভ কৰে। সমালোচকসকলৰ নেতিবাচক সমালোচনা লাভ কৰা সত্ত্বেও ক্লেশ্ব অফ দ্য টাইটানছে সমগ্ৰ বিশ্বজুৰি $৪৯৩ মিলিয়ন আৰ্জন কৰে।\nক্লেশ্ব অফ দ্য টাইটানছ\nকেভিন ডি লা নয়\nৰিচাৰ্ড ডি. জানুক\nক্লেশ্ব অফ দ্য টাইটানছ (১৯৮১ চলচ্চিত্ৰ ) - বেভাৰলি ক্ৰছ\nপিটাৰ মেঞ্জিছ জুনিয়ৰ\nদ্য জানুক কোম্বাণী\nথাণ্ডাৰ ৰ'ড পিকচাৰ্ছ\nৱাৰ্ণাৰ ব্ৰাদাৰ্ছ পিকচাৰ্ছ\n২ এপ্ৰিল ২০১০\nছবিখনৰ সফলতাই ২০১২ চনৰ মাৰ্চত ইয়াৰ ছিকুৱেল ৰেথ অফ দ্য টাইটানছ পোৱাইগৈ।\n3.1 দৃশ্যগ্ৰহণৰ স্থান\n4.1 সমালোচকৰ সঁহাৰি\n4.2 বক্স অফিচ\n5 ভিডিঅ' গেম\nপুৰণি কালত দেৱতাসকলে ব্ৰহ্মাণ্ডখন নিজৰ মাজত ভগাই লৈছিল; জিউচে আকাশ লয়, প'জাইডনে সাগৰ লয়, আৰু জিউচৰ চক্ৰান্তত হেডিছৰ ভাগলৈ পাতালপুৰী থাকেগৈ। দেৱতাসকলে মৰণশীলসকলক সৃষ্টি কৰে, যাৰ বিশ্বাস আৰু প্ৰাৰ্থনাই দেৱতাৰ মৃত্যুহীনতাক নিশ্চিতি প্ৰদান কৰে। সেয়ে হ'লেও, সময়ৰ বাগৰাৰ লগে লগে মৰণশীলসকলে তেওঁলোকৰ বিষয়ে প্ৰশ্ন উত্থাপন কৰিবলৈ আৰম্ভ কৰে।\nপাৰ্চিয়াছ আৰু তেওঁৰ পৰিয়ালে নাৱেৰে মাছ ধৰি থাকোঁতে আৰ্গছ নগৰৰ সৈন্যসকলে জিউচৰ মূৰ্ত্তি এটা ধ্বংস কৰা প্ৰত্যক্ষ কৰে। এই কথাত ক্ৰোধিত হৈ দেৱতাসকলে ফিউৰিসমূহক এৰি দিয়ে যি সৈন্যদলক আক্ৰমণ কৰাৰ লগতে পাৰ্চিয়াছহঁতৰ মাছমৰীয়া বাহনখনো বিনষ্ট কৰে। কেৱলমাত্ৰ পাৰ্চিয়াছহে জীয়াই থাকে আৰু সৈনিকৰ এটা দলে তেওঁক বিচাৰি পায়।\nপাৰ্চিয়াছক দেৱতাৰ বিৰুদ্ধে তেওঁলোকৰ জয়যাত্ৰা উদযাপন কৰি থকা ৰজা চেফিয়াছ আৰু ৰাণী কেচিয়'পিয়াৰ সন্মুখলৈ লৈ যোৱা হয়। ৰাণী কেচিয়'পিয়াই নিজৰ কন্যা এণ্ড্ৰমেডাক দেৱতাৰ লগত তুলনা কৰি কয় যে তেওঁ এফ্ৰোডাইটিতকৈয়ো বেছি ধুনীয়া। এনেতে মৰণশীলসকলৰ অবাধ্যতাৰ বাবে শাস্তি দিবলৈ জিউচে পথোৱা হেডিছৰ আগমণত আমোদ-প্ৰমোদ ব্যাহত হয়।\nহেডিছে ভাবুকি দিয়ে যে এণ্ড্ৰমেডাক উছৰ্গা নকৰিলে তেওঁ আৰ্গছ নগৰত ক্ৰেকেন নামৰ দৈত্যটো মেলি দিব। যোৱাৰ আগতে তেওঁ এই কথা কৈ যায় যে পাৰ্চিয়াছ এজন অৰ্ধদেৱতা, জিউচৰ এজন পুত্ৰ।\nপাৰ্চিয়াছে আয়'ক লগ পায়, যি তেওঁৰ মূল সম্পৰ্কে নিশ্চিতি দিয়ে। আয়'য়ে এই কথাও জানিবলৈ দিয়ে যে তাই পাৰ্চিয়াছক গোটেই জীৱনটো চোৱাচিতা কৰিছে। তাই সদায়ে পাৰ্চিয়াছক সুৰক্ষা দি আহিছে, কিয়নো কেৱলমাত্ৰ পাৰ্চিয়াছেহে দেৱতাসকলক পৰাভূত কৰিব পাৰিব।\nপাৰ্চিয়াছে ৰজাৰ দেহৰক্ষীসকলক ক্ৰেকেনক মাৰিবলৈ এটা উপায় বিচাৰি ষ্টাইজিয়ান ডাইনীসকলৰ ওচৰলৈ লৈ যায়। ক্ষমতালোভী হেডিছৰদ্বাৰা প্ৰতাৰিত হোৱাৰ পিছত জিউচে পাৰ্চিয়াছক অলিম্পাছ পৰ্বতত এখন তৰোৱাল আৰু পেগেছাছ নামৰ এটা উৰণীয়া ঘোঁৰা উপহাৰ দিয়ে। পাৰ্চিয়াছে দুয়োকে অস্বীকাৰ কৰে যদিও ৰাজকীয় দেহৰক্ষীৰ নেতা ড্ৰেক'ই তৰোৱালখন সুৰক্ষিত কৰি ৰাখি থয়। সোনকালেই তেওঁলোকক হেডিছে পথোৱা কেলিব'ছ নামৰ অৰ্ধজন্তু এটাই আক্ৰমণ কৰে। ড্ৰেক'ৱে তাৰ এখন হাত কাটি পেলায় আৰু কেলিব'ছ পলাই যায়। দলটোৱে পিছ লয় কিন্তু কেলিব'ছৰ পৰি যোৱা তেজৰপৰা উদ্ভৱ হোৱা দৈত্যাকাৰ বৃশ্চিকৰ আক্ৰমণৰ বলি হয়। শ্বেইখ চুলেইমানে নেতৃত্বত দিয়া জিন নামৰ মৰুভূমিৰ যাদুকৰৰ দলে তেওঁলোকক ৰক্ষা কৰে। জিনসকলেও দেৱতাৰ পৰাজয় ঘটাতো বাঞ্ছা কৰে আৰু পাৰ্চিয়াছহঁতলৈ সহায় আগবঢ়ায়।\nদলটো গৈ ষ্টাইজিয়ান ডাইনীসকলৰ বাসস্থান পায়গৈ আৰু এই কথা গম পায় যে ক্ৰেকেনক মাৰিবলৈ তেওঁলোকে পাতালপুৰীৰ এটা মন্দিৰত থকা মেডুছা নামৰ এজনী ৰাক্ষসীৰ মূৰটো হাচিল কৰি তাক ব্যৱহাৰ কৰিব লাগিব। মেডুছাৰ চকুলৈ চোৱা যিকোনো প্ৰাণীয়েই শিললৈ ৰূপান্তৰিত হয়।\nপাৰ্চিয়াছ, আয়', চুলেইমান, ড্ৰেক', আৰু তেওঁৰ বাকী থকা অনুগামী চ'লন, ইউচেবিয়াছ আৰু ইক্সাছ পাতালপুৰী পায়গৈ। পুৰুষকেইজন মেডুছাৰ মন্দিৰৰ ভিতৰ সোমাই আৰু আয়' বাহিৰতে ৰয়। চুলেইমান আৰু ড্ৰেক'ই নিজৰ প্ৰাণ আহুতি দি ৰাক্ষসীজনীক আহত কৰে। অৱশেষত পাৰ্চিয়াছে নিজৰ প্ৰতিফলক ঢালখনত চাই মেডুছাৰ শিৰশ্ছেদ কৰে। মূৰটোৰে সৈতে মন্দিৰটোৰ পৰা ওলাই আহোঁতেই কেলিব'ছ উপস্থিত হয় আৰু আয়'ক ঘাতক ৰূপত আঘাত কৰে। পাৰ্চিয়াছ আৰু কেলিব'ছৰ যুঁজ লাগে আৰু অৱশেষত নিজকে জিউচৰ পুত্ৰ বুলি স্বীকাৰ কৰি পাৰ্চিয়াছে অলিম্পিয়ান তৰোৱালখনেৰে কেলিব'ছক বধ কৰে।\nমৰাৰ আগতে আয়'ই পাৰ্চিয়াছক তেওঁক এৰি এণ্ড্ৰমেডা আৰু আৰ্গছ নগৰক ৰক্ষা কৰিবলৈ কয় আৰু সোণালী বাষ্পত পৰিণত হৈ যায়। তেনেতে পেগেছাছ আহি উপস্থিত হয় আৰু ঘোঁৰাটোৰ পিঠিত উঠি আৰ্গছলৈ ৰাওনা হয় কিয়নো ক্ৰেকেনক ইতিমধ্যেই মুকলি কৰি দিয়া হয়। আৰ্গছৰ মানুহবোৰ এণ্ড্ৰমেডাক ধৰি বান্ধি ক্ৰেকেনলৈ উছৰ্গা কৰিবলৈ আনে। ইফালে ক্ৰেকেন জাগি উঠোঁতে মানুহৰ মৃত্যু হোৱাত অলিম্পাছৰ শক্তিৰ ভাৰসাম্য হেৰায়; হেডিছে এই কথা পোহৰলৈ আনে যে জিউচৰ দৰে হেডিছক মৰণশীল মানুহৰ প্ৰাৰ্থনা নেলাগে, মাত্ৰ ভয়হে লাগে। হেডিছে হেলাৰঙে দুৰ্বল হৈ পৰা জিউচক পৰাভূত কৰে।\nপেগেচাছত উঠি পাৰ্চিয়াছ আৰ্গছ পাইহি আৰু মেডুছাৰ মূৰটো ক্ৰেকেনৰ আগত উদঙাই দিয়ে, যাৰ দৃষ্টিসংযোগ ঘটে আৰু এণ্ড্ৰমেডাৰ কাষ পোৱাৰ আগতেই ধীৰে ধীৰে জড়ভৰত হৈ বাগৰি পৰে। পাৰ্চিয়াছক মাৰিবৰ বাবে ক্ৰোধিত হেডিছৰ আবিৰ্ভাব ঘটে। পাৰ্চিয়াছে জিউচৰ নাম লৈ তেওঁৰ তৰোৱালখন হেডিছলৈ নিক্ষেপ কৰে। এক বিজুলীসদৃশ শক্তিয়ে তৰোৱালখন উজ্জ্বলাই তোলে আৰু এটা বিস্ফোৰণে হেডিছক পাতাললৈ পুনৰ্নিক্ষেপ কৰে।\nপাৰ্চিয়াছে এণ্ড্ৰমেডাক উদ্ধাৰ কৰে যি এতিয়া আৰ্গছৰ প্ৰকৃত ৰাণী। এণ্ড্ৰমেডাই পাৰ্চিয়াছক ৰজা হিচাপে কাষতে থাকিবলৈ কয় কিন্তু তেওঁ অস্বীকাৰ কৰে। আনফালে জিউচেও তেওঁক দেৱত্বৰ প্ৰস্তাৱ দিয়ে আৰু তেওঁ তাকো প্ৰত্যাখ্যান কৰে। তেতিয়া জিউচে কয় যে মানুহ হিচাপে থাকিলে পাৰ্চিয়াছ অকলে থাকিব নেলাগে আৰু তাৰপিছত তেওঁ আয়'ক পুনৰ্জীৱিত কৰে।\nঅভিনয় শিল্পীসম্পাদনা কৰক\nজিউচৰ পুত্ৰ পাৰ্চিয়াছৰ ভূমিকাত ছেম ৱৰ্ডিংটন\nঅলিম্পাছ পৰ্বতৰ দেৱতাসকলৰ ৰজা জিউচৰ ভূমিকাত লায়াম নিছন\nপাতাললোকৰ দেৱতা হেডিছৰ ভূমিকাত ৰালফ ফিয়েনছ\nপাৰ্চিয়াছৰ পথ প্ৰদৰ্শক আৰু টাইটানৰ যুদ্ধৰ বৰ্ণনাকাৰী আয়'ৰ ভূমিকাত জেমা আৰ্টাৰটন\nৰাজকীয় সৈন্যৰ মুখিয়াল ড্ৰেক'ৰ ভূমিকাত মেডছ মিকেলছেন\nআৰ্গছৰ ৰাজকুমাৰী এণ্ড্ৰমেডাৰ ভূমিকাত এলেক্সা ডাভালছ\nএটা জন্তুলৈ পৰিণত হোৱা আৰ্গছৰ ৰজা এক্ৰিচিয়াছ/কেলিব'ছৰ ভূমিকাত জেছন ফ্লেমিং\nপাৰ্চিয়াছৰ ধৰ্মপিতৃ স্পাইৰছৰ ভূমিকাত পিট প'ষ্টলেথৰৱেইট\nআৰ্গছৰ ৰাণী তথা এণ্ড্ৰমেডাৰ মাতৃ কেচিয়'পিয়াৰ ভূমিকাত পলি ৱাকাৰ\nঅ'জেলৰ ভূমিকাত আশ্ৰফ বাৰহ'ম\nপাৰ্চিয়াছৰ মাতৃ, ৰজা এক্ৰিচিয়াছৰ পত্নী দনয়িৰ ভূমিকাত টাইন ষ্টাপেলফেল্ড\nপাৰ্চিয়াছৰ ধৰ্মমাতৃ মাৰ্মাৰাৰ ভূমিকাত এলিজাবেথ মেকগভাৰ্ণ\nইউচেবায়াছৰ ভূমিকাত নিক'লাছ হ'ল্ট\nচ'লনৰ ভূমিকাত হেন্স মেথিছন\nআৰ্গছৰ ৰজা, এণ্ড্ৰমেডাৰ পিতৃ চেফিয়াছৰ ভূমিকাত ভিনচেণ্ট ৰেগান\nঅভিযাত্ৰী আৰু চোৰবোৰৰ দেৱতা, দেৱদূত হাৰ্মিছৰ ভূমিকাত আলেকজেণ্ডাৰ ছিডিং\nপ্ৰক'পিয়নৰ ভূমিকাত লুক ট্ৰেডাৱে\nকাচুকৰ ভূমিকাত ম'লাউড এচাৰ\nসূৰ্য, গীত, কবিতা, কলা, আৰোগ্য, ধনুৰ্বিদ্যা আৰু ঔষধৰ দেৱতা এপ'ল'ৰ ভূমিকাত লুক ইভানছ\nযুদ্ধ, সমৰকলা, জ্ঞান আৰু ন্যায়ৰ দেৱী এথেনাৰ ভূমিকাত ইজাবেলা মিক'\nশ্বেইখ চুলেইমানৰ ভূমিকাত ইয়ান হোৱাইট\nশত্ৰুতা আৰু ৰক্তক্ষয়ৰ দেৱতা এৰিচৰ ভূমিকাত তামেৰ হাছান\nসমুদ্ৰ আৰু ভূমিকম্পৰ দেৱতা প'জাইডনৰ ভূমিকাত ডেনী হাষ্টন\nনাৰী আৰু বিবাহৰ দেৱী, জিউচৰ পত্নী হীৰাৰ ভূমিকাত নীনা য়াং\nঘৰৰ দেৱী হেষ্টিয়াৰ ভূমিকাত জেন মাৰ্চ\nঅৰণ্য, চন্দ্ৰ, পাহাৰ, চিকাৰ আৰু জন্তুৰ দেৱী আৰ্টেমিছৰ ভূমিকাত নাটালিয়া ক'ক্স\nপ্ৰেম আৰু সৌন্দৰ্যৰ দেৱী এফ্ৰোডাইটিৰ ভূমিকাত এজিনেছ ডিন\nঅৰ্ধ-মৰণশীল ৰাক্ষসী মেডুছাৰ ভূমিকাত নাটালিয়া ভ'ডিয়ান'ভা\nক্লেশ্ব অফ দ্য টাইটানছৰ পুনৰ্নিৰ্মাণ প্ৰকল্পটো ২০০২ চনত পৰিচালক আদম স্ক্ৰ'ডাৰ আৰু লিখকদ্বয় জন গ্লেন আৰু ট্ৰেভিছ ৰাইটৰ অধীনত আৰম্ভ কৰা হৈছিল। সেই সংস্কৰণটোত বিভিন্ন দেশৰ দেৱতাসকলক মিহলি কৰি পেলোৱা হৈছিল য'ত মুখ্য খলনায়িকা আছিল মৃত্যু আৰু ধ্বংসৰ সুমেৰীয় সমুদ্ৰ দেৱী টায়ামেট। ২০০৬ চনত প্ৰযোজক বাছিল ইৱানিকে প্ৰকল্পটো পুনৰোজ্জীৱিত কৰে আৰু মূল ছবিখনৰ অনুৰাগী ট্ৰেভিছ বিচামক চিত্ৰনাট্য লিখাৰ দায়িত্ব দিয়ে যি চিত্ৰনাট্যখন "আন্ধাৰতৰ আৰু অধিক বাস্তৱধৰ্মী" কৰিবলৈ মনস্থ কৰে। ২০০৭ চনত ল'ৰেন্স কাছডেন আৰু পৰিচালক ষ্টিফেন নৰিংটনে হস্তাক্ষৰ কৰে। কিন্তু নৰিংটন প্ৰকল্পটোৰ পৰিচালনা কৰা সন্দৰ্ভত নিশ্চিত নাছিল কিয়নো তেওঁৰ মূল ছবিখনৰ জ্ঞান নাছিল। তেতিয়া লেটেৰিয়াৰে এই সন্দৰ্ভত নৰিংটনৰ সৈতে যোগাযোগ কৰে। ২০০৮ চনৰ জুনত লেটেৰিয়াৰে এই প্ৰকল্পটোত যোগদান কৰে আৰু ৱাৰ্ণাৰ ব্ৰাদাৰ্ছেও ছবিখনলৈ সেউজ সংকেত দিয়ে।\n২০০৮ চনৰ জুলাইত লেখক ফিল হেই আৰু মট মেনফ্ৰেডিয়ে চিত্ৰনাট্যৰ কাম গ্ৰহণ কৰে আৰু বিচামৰ খচৰাটোক আৰম্ভণি হিচাপে লয়। তেওঁলোকে কিংবদন্তিৰ ওপৰত ধ্যান কেন্দ্ৰিত কৰে আৰু লেটেৰিয়াৰৰ দৃষ্টিৰে কাহিনীটো কয়। তেওঁলোকে এবছৰতকৈও কম সময়ৰ ভিতৰত চিত্ৰনাট্য লিখি উলিয়ায়।\nএক সাক্ষাৎকাৰত লুইচ লেটেৰিয়াৰে জানিবলৈ দিয়ে যে তেওঁ মাছামি কুৰুমাদাৰ ছেইণ্ট ছেইয়া মাংগা (নাইটছ অফ থ্য জ'ডিয়াক হিচাপেও জনাজাত) আৰু ইয়াৰ এনিমেটেড ৰূপৰ ডাঙৰ অনুৰাগী। তেওঁ ছেইণ্ট ছেইয়াৰ প্ৰতি সন্মান আৰু শ্ৰদ্ধাৰ চিনস্বৰূপে চলচ্চিত্ৰখনত দেৱতাসকলে পৰিধান কৰা বৰ্মসমূহৰ কথা বিশেষভাৱে উল্লেখ কৰে। আনকি ছেইণ্ট ছেইয়াৰ লেখক মাছামি কুৰুমাদাক প'ষ্টাৰৰ আৰ্হিৰ বাবে নিৰ্মাণ গোটটোৰ সৈতে সহযোগ কৰিবলৈও কোৱা হৈছিল।\nছেম ৱৰ্ডিংটনে পাৰ্চিয়াছৰ ভূমিকা লয় কাৰণ তেওঁ নিজৰ নবছৰীয়া ভতিজাৰ প্ৰজন্মটোৰ কাৰণে এখন ক্লেশ্ব অফ দ্য টাইটানছ নিৰ্মাণ কৰিবলৈ বিচাৰিছিল। দৃশ্যগ্ৰহণৰ সময়ত পোছাকসমূহে অভিনয় শিল্পীসকলক হাঁহিৰ খোৰাক যোগায় যদিও ছেমে ইয়াক গুৰুত্ত্বসহকাৰে লয় যাতে দৰ্শকসকলে হাঁহিবলগা নহয়। ইয়াৰোপৰি দৃশ্যগ্ৰহণৰ সময়ত চেণ্ডেল পিন্ধা নাছিল, তাৰ পৰিৱৰ্তে তেওঁ নিজৰ ক্ৰীড়া-জোতাযোৰত গোৰোহা আঁকি লৈছিল যাতে তেওঁ ষ্টাণ্টসমূহ ভালদৰে কৰিব পাৰে।\nদ্বিবিমীয়ৰপৰা ত্ৰিবিমীয় ৰূপ দিবলৈ লেটেৰিয়াৰে সোনকালেই ষ্টুডিঅ'ৰ কাষ চাপে কিন্তু ই খৰচী আৰু অতিশয় নতুন প্ৰযুক্তি আছিল। অৱতাৰৰ পিছত ষ্টুডিঅ'টোৱে এই ছবিখন ৰূপান্তৰ কৰিবলৈ লেটেৰিয়াৰৰ ওপৰত হেঁচা প্ৰয়োগ কৰে। তেওঁ চিন্তিত হয় যদিও ৰূপান্তৰৰ প্ৰক্ৰিয়াটো দেখা পাই আস্বস্ত হয়। দৰ্শন অভিজ্ঞতাৰ উন্নতিৰ হেতুকে তেওঁ ইয়াক ত্ৰিবিমীয় ৰূপ দিবলৈ ঠাৱৰ কৰে।\nদৃশ্যগ্ৰহণৰ স্থানসম্পাদনা কৰক\n২০০৯ চনৰ ২৭ এপ্ৰিলত লণ্ডনৰ ওচৰৰ শ্বেপাৰটন ষ্টুডিঅ' আৰু চাৰ্টচিৰ ওচৰৰ পাইনৱুড ষ্টুডিঅ' আৰু লংক্ৰছ ষ্টুডিঅ'ত দৃশ্যগ্ৰহণ আৰম্ভ হয়। ৱেলছ, স্পেইনৰ কেনেৰি দ্বীপপুঞ্জ, লেঞ্জাৰ'টেত অৱস্থিত টিমানফায়া ৰাষ্ট্ৰীয় উদ্যান আদিতো দৃশ্যগ্ৰহণ কৰা হয়। বিহংগম আলোকচিত্ৰসমূহ আইচলেণ্ড আৰু ইথিয়'পিয়াত লোৱা হয়।\nআগ্নেয়গিৰিৰ দৃশ্যসমূহ জুলাইৰ শেষৰফালে ৱেলছৰ ডাইন'ৱিক শ্লেট কুৱেৰিত গ্ৰহণ কৰা হয়।\nক্লেশ্ব অফ দ্য টাইটানছ মূলতে ২০১০ চনৰ ২৬ মাৰ্চত মুক্তি দিয়াৰ দিন ধাৰ্য কৰা হৈছিল। ২০১০ চনৰ ২৭ জানুৱাৰীত হিট ভিছন ব্লগে বাতৰি প্ৰকাশ কৰে যে ছবিখনক ত্ৰিবিমীয় ৰূপ দিয়া হ'ব আৰু সেই বছৰৰে ২ এপ্ৰিলত ছবিখনৰ প্ৰিমিয়াৰ অনুষ্ঠিত হ'ব। ৩০ মাৰ্চ তাৰিখে কেনেৰী দ্বীপপুঞ্জৰ ৰাজধানী চহৰ 'ছাণ্টা ক্ৰুজ দি টেনেৰিফ'ত ছবিখনৰ ৰাষ্ট্ৰীয় প্ৰিমিয়াৰ সম্পন্ন হয়।\nসমালোচকৰ সঁহাৰিসম্পাদনা কৰক\nক্লেশ্ব অফ দ্য টাইটানছে সাধাৰণভাৱে সমালোচকৰ নেতিবাচক সঁহাৰি লাভ কৰে। ২২৫টা সমালোচনাৰ ওপৰত ভিত্তি কৰি 'ৰ'টেন ট'মেটজ' ৱেবছাইটে প্ৰকাশ কৰে যে গড় মূল্যায়ন ৪.৩/১০ লাভ কৰাৰ লগতে ছবিখনে ২৯% সমালোচকৰ ইতিবাচক সঁহাৰি লাভ কৰে। 'মেটাক্ৰিটিক'ত ৩৭টা মূলসূঁতিৰ সমালোচকৰ সমালোচনাৰ ভিত্তিত ছবিখনক ১০০ৰ ভিতৰত ভৰযুক্ত গড় নম্বৰ ৩৯ দিয়া হয়।\n'চিকাগো ছান-টাইমছ'ৰ ৰজাৰ এবাৰ্টে তেওঁৰ সমালোচনাত ছবিখনক ৪টাৰ ভিতৰত ৩টা তৰা দিয়ে আৰু কয়, "মই নকওঁ যে এইখন এখন ভাল চলচ্চিত্ৰ, যদিও মই ইয়াত মাজত থকা কাৰিকৰী গুন ধৰিব পাৰিছো। মই নকওঁ যে এয়া ভাল অভিনয়, যেতিয়া মানুহৰ ইমান দাড়ি থাকে তেওঁলোকক লায়াম নিছনৰ দৰেই লাগে। মই ভাল পাওঁ শক্তিখিনি, কল্পনা, সৰলতা। " টাইমৰ ৰিচাৰ্ড কৰ্লিছে বুজি পায় যে বহুসংখ্যক সমালোচকে ইয়াক ভাল নাপায়, কিন্তু ছবিখন "এক শ্বাসৰুদ্ধকৰ একচন-এডভেঞ্চাৰ..." বুলি অনুভৱ কৰে। তেওঁ অন্য সমালোচকৰ অভিযোগসমূহ অগ্ৰাহ্য কৰি লিখে যে "দ্বিবিমীয় ৰূপত বৰকৈ চাবলগীয়া", আৰু অন্য সমালোচকসকল মূল ছবিখন লৈ নষ্টালজিক বাবে ভুলত আক্ৰান্ত। 'এণ্টাৰটেইনমেণ্ট ৱিকলি'ৰ অ'ৱেন গ্লিবাৰমেনে ছবিখনক B- প্ৰদান কৰি লিখে, "নতুন ক্লেশ্বখন এক বিৰক্তিকৰ খিচিৰি নহয়। ইয়াৰ এক প্ৰাক CGI নিৰ্দোষিতা আছে। "\nবক্স অফিচসম্পাদনা কৰক\nআমেৰিকা যুক্তৰাষ্ট্ৰ আৰু কানাডাৰ ৩,৭৭৭খন থিয়েটাৰত প্ৰথমটো সপ্তাহান্তত ক্লেশ্ব অফ দ্য টাইটানছে $৬১,২৩৫,১০৫ উপাৰ্জন কৰে (বৃহস্পতিবৰীয়া প্ৰাকদৰ্শন বাদ দি)। ডেট নাইট আৰু পূৰ্বৰ বিজেতা হাও টু ট্ৰেইন য়'ৰ ড্ৰেগনক অতিক্ৰম কৰি ছবিখনে দুসপ্তাহ ধৰি শাৰীৰ প্ৰথম স্থানত থাকে। ২০১০ চনৰ ২২ জুলাইলৈকে ছবিখনে ঘৰুৱাভাৱে $১৬৩,২১৪,৮৮৮ আৰু ২০১০ চনৰ ১৯ ছেপ্টেম্বৰলৈকে বাহিৰত $৩৩০,০০০,০০০ উপাৰ্জন কৰে আৰু সামগ্ৰিকভাৱে $৪৯৩,২১৪,৮৮৮ উপাৰ্জন কৰে। সৰ্বকালৰ বিশ্বব্যাপী তালিকাত ই ৮০তম স্থান পোৱাৰ বিপৰীতে দক্ষিণ আমেৰিকাত ই ১০০ৰ তলত স্থান পায়।\nভিডিঅ' গেমসম্পাদনা কৰক\n২০১০ চনৰ ২৭ জুলাইত নেমক' বেণ্ডাই গেমছ ইনক. আৰু ৱাৰ্ণাৰ ব্ৰছ. ইণ্টাৰেক্টিভ এণ্টাৰটেইনমেণ্টে ছবিখনৰ 'হ'ম ভিডিঅৰ মুক্তিৰ লগতে প্লেষ্টেচন ৩ আৰু এক্সবক্স ৩৬০ ত ছবিখনৰ এক ভিডিঅ' গেম মুকলি কৰে। ২০১০ চনৰ মাৰ্চতে মুক্তি পোৱাৰ কথা আছিল যদিও কিছু অসুবিধাৰ বাবে গেমটো মুক্তি পাওঁতে পলম হয়। গেমটোত পাৰ্চিয়াছে হেডিছ আৰু তেওঁৰ সংগীসকলৰ সৈতে যুঁজ কৰে।\nপ্ৰধান প্ৰবন্ধ: ৰেথ অফ দ্য টাইটানছ\n২০১১ চনৰ ২৩ মাৰ্চত জনাথন লাইবেছমেনে পৰিচালনা কৰা ৰেথ অফ দ্য টাইটানছ নামৰ ছিকুৱেলখনৰ নিৰ্মাণকাৰ্য আৰম্ভ হয়। ইয়াত ছেম ৱৰ্ডিংটন, ৰালফ ফিয়েনছ আৰু লায়াম নিছনে তাৰকা হিচাপে অভিনয় কৰে আৰু ২০১২ চনৰ ৩০ মাৰ্চত ই মুক্তিলাভ কৰে।\n২০১১ চনৰ নৱেম্বৰত ৱাৰ্ণাৰ ব্ৰাদাৰ্ছে ৰেথ অফ দ্য টাইটানছৰ লেখক ডেন মেজিও আৰু ডেভিদ লেছলি জনছনক ৰিভেঞ্জ অফ দ্য টাইটানছ নামৰ এক ছিকুৱেল লিখিবলৈ আমন্ত্ৰণ কৰি আনে।\n↑ 1.0 1.1 "Clash of the Titans (2010)". Box Office Mojo. Internet Movie Database. http://www.boxofficemojo.com/movies/?id=clashofthetitans10.htm। আহৰণ কৰা হৈছে: September 25, 2010.\n↑ 2.0 2.1 "Clash of the Titans Commences Production for Warner Bros. Pictures and Legendary Pictures". Business Wire. April 25, 2009. http://www.businesswire.com/portal/site/google/?ndmViewId=news_view&newsId=20090424005643&newsLang=en। আহৰণ কৰা হৈছে: December 31, 2009.\n↑ 3.0 3.1 3.2 "Medusa's Head Hiding Within Perseus' Sack? Three Blind Witches!". Bloody-disgusting.com. October 2, 2009. http://www.bloody-disgusting.com/news/17571। আহৰণ কৰা হৈছে: December 31, 2009.\n↑ 4.0 4.1 4.2 "New Clash of the Titans Remake Stills". Dreadcentral.com. October 2,this movie will not be good asaremake ofaclassic is like doingaremake of Star Wars, ET, or very good film then make them worse than bad 2009. http://www.dreadcentral.com/news/33834/new-clash-titans-remake-stills। আহৰণ কৰা হৈছে: December 31, 2009.\n↑ 5.0 5.1 5.2 "3-Deathly : Titans and Potter go to third dimension". Heat Vision Blog. January 27, 2010. http://www.empireonline.com/news/story.asp?NID=26828। আহৰণ কৰা হৈছে: January 31, 2010. উদ্ধৃতি ত্ৰুটি: Invalid <ref> tag; name "3D" defined multiple times with different content\n↑ 6.0 6.1 "Clash of the Titans Official site: Film poster". Clash-of-the-Titans.WarnerBros.com. February 2010. http://clash-of-the-titans.warnerbros.com/downloads/posters/kraken_poster.jpg। আহৰণ কৰা হৈছে: February 19, 2010.\n↑ Felming, Michael (2002-06-03). "Col sends J. Lo to Shrink". Variety. http://www.variety.com/article/VR1117867955.html?categoryid=3&cs=1। আহৰণ কৰা হৈছে: 2008-11-08.\n↑ McClintock, Pamela (2006-04-30). "Scribe goes to head of Clash at Warners". Variety. http://www.variety.com/article/VR1117942286.html?categoryid=13&cs=1। আহৰণ কৰা হৈছে: 2008-11-08.\n↑ Fleming, Michael (2007-12-13). "Norrington to direct Titans". Variety. http://www.variety.com/article/VR1117977672.html?categoryid=1238&cs=1। আহৰণ কৰা হৈছে: 2008-11-08.\n↑ 10.0 10.1 "Leterrier parle de son Choc des Titans". EcranLarge.com. 2008-07-12. http://www.ecranlarge.com/article-details-9265.php। আহৰণ কৰা হৈছে: 2008-11-08.\n↑ Michael Fleming (2008-06-26). "Gods goes to war with Titans". Variety. http://www.variety.com/article/VR1117988133.html?categoryid=13&cs=1। আহৰণ কৰা হৈছে: 2008-11-08.\n↑ "EXCLUSIVE: Phil Hay and Matt Manfredi Prepare Us for Clash of the Titans". movie Web. April 1, 2010. http://www.movieweb.com/news/NEgnqmii0XD0jh। আহৰণ কৰা হৈছে: 2010-04-13.\n↑ "Saint Seiya's Kurumada Draws Clash of the Titans Poster". http://www.animenewsnetwork.com/news/2010-04-05/st-seiya-kurumada-draws-clash-of-the-titans-poster। আহৰণ কৰা হৈছে: 12 April 2013.\n↑ "The Sam Worthington "Clash of the Titans" interview". http://newsblaze.com/story/20100331170739mill.nb/topstory.html। আহৰণ কৰা হৈছে: 12 April 2013.\n↑ Wayland, Sara. "Sam Worthington interview CLASH OF THE TITANS". http://collider.com/2010/03/27/sam-worthington-interview-clash-of-the-titans/। আহৰণ কৰা হৈছে: 12 April 2013.\n↑ 16.0 16.1 Wayland, Sard. "Director Louis Leterrier interview CLASH OF THE TITANS". http://collider.com/2010/03/28/director-louis-leterrier-interview-clash-of-the-titans/। আহৰণ কৰা হৈছে: 12 April 2013.\n↑ IMDb: Most Popular Titles With Location Matching "Longcross Studios, Chobham Lane, Longcross, Surrey, England, UK"\n↑ Filming Clash of the Titans at Dinorwic – July 2009\n↑ "Clash of the Titans reviews". Rotten Tomatoes. http://www.rottentomatoes.com/m/clash_of_the_titans_2010/। আহৰণ কৰা হৈছে: 2010-05-04.\n↑ "Clash of the Titans reviews". Metacritic. http://www.metacritic.com/film/titles/clashofthetitans। আহৰণ কৰা হৈছে: 2010-04-02.\n↑ Ebert, Roger. "Clash of the Titans – Roger Ebert reviews". Chicago Sun-Times. http://rogerebert.suntimes.com/apps/pbcs.dll/article?AID=/20100331/REVIEWS/100339986। আহৰণ কৰা হৈছে: 2010-04-01.\n↑ Corliss, Richard (April 2, 2010). "Clash of the Titans: A Hit fromaMyth". Time. http://www.time.com/time/arts/article/0,8599,1977333,00.html। আহৰণ কৰা হৈছে: 2010-04-13.\n↑ Weekend Report: "Titans" Fall But Still Tall, Box Office Mojo, April 12, 2010\n↑ "Clash of the Titans (2010)". boxofficemojo.com. Amazon.com. http://boxofficemojo.com/movies/?id=clashofthetitans10.htm। আহৰণ কৰা হৈছে: 2010-09-09.\n↑ "Production Underway for Clash of the Titans 2". ComingSoon.net. CraveOnline. 2011-03-23. http://www.comingsoon.net/news/movienews.php?id=75488। আহৰণ কৰা হৈছে: 2011-03-23.\n↑ Kit, Borys (2011-11-02). "Warner Bros. Readying 'Clash of the Titans 3' (Exclusive)". The Hollywood Reporter. http://www.hollywoodreporter.com/heat-vision/clash-of-the-titans-3-warner-bros-256828। আহৰণ কৰা হৈছে: 2011-11-03.\nক্লেশ্ব অফ দ্য টাইটানছ Box Office Mojo’ত;\nক্লেশ্ব অফ দ্য টাইটানছ সম্পৰ্কে ইণ্টাৰনেট মুভি ডাটাবেছত থকা তথ্য\nক্লেশ্ব অফ দ্য টাইটানছ Rotten Tomatoes ৱেবছাইটত।\nTenerife, Canary Islands, "ক্লেশ্ব অফ দ্য টাইটানছ"ৰ লোকেচন\nৱেলছত ক্লেশ্ব অফ দ্য টাইটানছৰ দৃশ্যগ্ৰহণৰ স্থান\n"https://as.wikipedia.org/w/index.php?title=ক্লেশ্ব_অফ_দ্য_টাইটানছ_(২০১০_চলচ্চিত্ৰ)&oldid=272499"ৰ পৰা অনা হৈছে\nশেষ সম্পাদনা কৰা হৈছে 28 April 2021 তাৰিখে 04:20 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=33972।\nএই পৃষ্ঠাখন ২৮ এপ্ৰিল, ২০২১ তাৰিখে ০৯:৫০ বজাত অন্তিম সংশোধন কৰা হৈছিল।


comedian-bharti-singh-show-her-baby-bump-first-time-share-photo-with-husband-harsh-limbachiyaa-manju-b– News18 assam\nHome » photogallery » mumbai »PHOTOS| Bharti Singh Flaunt Baby Bumb : ছাণ্টা হ'ব নে শান্তি? প্ৰথমবাৰৰ বাবে নিজৰ বেবী বাম্প শ্বেয়াৰ কৰি ভাৰতী সিঙৰ অনুৰাগীলৈ ধেমেলীয়া প্ৰশ্ন\nPHOTOS| Bharti Singh Flaunt Baby Bumb : ছাণ্টা হ'ব নে শান্তি? প্ৰথমবাৰৰ বাবে নিজৰ বেবী বাম্প শ্বেয়াৰ কৰি ভাৰতী সিঙৰ অনুৰাগীলৈ ধেমেলীয়া প্ৰশ্ন\n| December 29, 2021, 22:10 IST\nভাৰতী সিঙে এই ফটোখনত প্ৰথমবাৰৰ বাবে তেওঁৰ বেবী বাম্প দেখুৱাইছে। এই ফটোখন পোষ্ট কৰি তেওঁ ছ'চিয়েল মিডিয়া অনুৰাগীসকলক সুধিছে, 'ছাণ্টা আহিব নে শান্তি ? আপুনি কি ভাবে, শীঘ্ৰে কমেণ্ট কৰি জনাওক '। ভাৰতীৰ এই পোষ্টটোত তেওঁৰ অনুৰাগীসকলে খুব আনন্দ পাইছে। অনুৰাগীসকলেও বিভিন্ন মন্তব্য কৰি তেওঁলোকৰ মতামত দিছে। (ফটো instagram/@bharti.laguhterqueen)\nভাৰতী সিং আৰু হৰ্ষ লিম্বাচিয়া যোৱা ২-৩ বছৰ ধৰি পৰিয়াল পৰিকল্পনাত কৰি আছিল। ভাৰতী সিঙে কেইবাবাৰো তেওঁৰ এই ইচ্ছা প্ৰকাশ কৰিছিল। এক সাক্ষাৎকাৰত তেওঁ কৈছিল যে তেওঁ গৰ্ভধাৰণৰ অন্তিম সময়লৈ কাম কৰি যাব। (ফটো কৃতজ্ঞতা instagram/@bharti.laguhterqueen)\nভাৰতী বৰ্তমান গৰ্ভধাৰণৰ পঞ্চম মাহ চলি আছে। তেওঁ এতিয়াও একেৰাহে কাম কৰিয়ে আছে। ভাৰতীয়ে অলপতে ৰণবীৰ সিঙৰ অনুষ্ঠানত তেওঁৰ স্বামীৰ সৈতে উপস্থিত আছিল। অনুষ্ঠানটোৰ এখন ফটো নিজৰ ইনষ্টাগ্ৰামত শ্বেয়াৰ কৰিছিল। (ফটো : instagram/@bharti.laguhterqueen)\nভাৰতী সিঙে নিজৰ সাক্ষাৎকাৰত কৈছিল যে গৰ্ভধাৰণৰ সময়ত কাম কৰি তেওঁ অত্যন্ত সুখী। কেৱল সেয়াই নহয়, তেওঁ লগতে আৰু কয় যে তেওঁ ৯ মাহলৈকে কাম কৰি থাকিব বিচাৰে। (ফটো : instagram/@bharti.laguhterqueen)\nভাৰতী সিঙেও যোৱা মাহত নিজৰ ইউটিউব চেনেলৰ প্ৰচাৰৰ বাবে 'বিগ বছ ১৫' লৈ গৈছিল। সেই সময়ত তেওঁ চলমান খানৰ সৈতে মঞ্চত যথেষ্ট আনন্দ-ফুৰ্তি কৰিছিল। (ফটো কৃতজ্ঞতা : instagram/@bharti.laguhterqueen)\nভাৰতীয়ে সাক্ষাৎকাৰটোত এইটোও কৈছিল যে তেওঁ যিমান কঠিন পৰিশ্ৰম কৰি আছে, তেওঁ বিচাৰে তেওঁৰ সন্তানো সিমানেই কৰ্মঠ হওক । তেওঁ কৈছিল যে তেওঁ এই মুহূৰ্ততো অধিক কাম কৰাৰ কাৰণ হৈছে,যেতিয়া তেওঁৰ সন্তানে জন্মলাভ কৰিব, যাতে তেওঁ তেওঁৰ সৈতে অধিক সময় কটাব পাৰে। (ফটো কৃতজ্ঞতা : instagram/@bharti.laguhterqueen)\nগৰ্ভধাৰণৰ বাবে আজিকালি ভাৰতীৰ মুড চেইঞ্জ হৈ থকাৰ লগতে মৰ্ণিং ছিকনেচত ভূগি থকাৰ বাবেও কিছু অসুবিধাত পৰিছে। কিন্তু হৰ্ষে এনে সময়ত তেওঁৰ সম্পূৰ্ণ আদৰ-যত্ন লৈছে। (ফটো কৃতজ্ঞতা :instagram/@bharti.laguhterqueen)\nভাৰতী আৰু হৰ্ষে ২০১৭ চনত গোৱাত বিবাহ পাশত আৱদ্ধ হৈছিল। বিয়াৰ পিছত দুয়োকে একেলগে কেইবাটাও অনুষ্ঠানত দেখা পোৱা গৈছিল। তেওঁলোকে একেলগে ধাৰাবাহিকভাৱে কাম কৰি আছে। (ফটো কৃতজ্ঞতা : instagram/@bharti.laguhterqueen)